
IZ SADRŽAJA: 


SVAKO DOBA ŽENE MOŽE IMATI SVOJE LJEPOTE 


Pletenje 

Ručno i strojno, uzorci, krojevi, upute za isplesti: BLUZICU, 
PULOVER, VESTU, HALJINU, KAPUT (osnovni i raglan kroj), 
OGRTAČ, PONCO, HLAČE, SUKNJA, ŠAL, ČARAPE, RUKAVICE, 
KAPA, DJEČJA ODJEĆA. Ruže od vunice, milje ... 

šivanje 

Krojevi i upute za izraditi: Bluzicu, suknju, haljinu, (klasični kroj 
i primjeri za moderno oblačenje). Mladenačke haljine, suknja s 
volanima, odjeća u folklornom stilu. 

Vezenje 

Vrste veza za ručni rad: križići, štapići, rubni vez, goblen, razni 
motivi za vezenje i ukrašavanje odjeće. Vezenje na šivaćem stroju 
— vrste veza i primjeri. 

Ručni rad za djevojčice 

Kroz igru do radnih navika. Jednostavni i praktični primjeri za 
šivanje, vezenje i pletenje, te krojni arak odjeće za malene — lutke. 
Prilog: Krojni arak u normalnoj veličini za konfekcijski broj 
38/40, 42/44 i 46/48. 


Odjeća na određen način formira okvir izgledu žene. Prema 
tome, ako žena pravilno odabere odjeću, može da bude elegantna 
i privlačna, od svoje najranije mladosti, do kasnih godina. 

Međutim, moda se stalno mijenja, modni kreatori stvaraju 
nove desene, uzorke i krojeve, nastoje, da odjevni predmeti, sva¬ 
kog časa mijenjaju svoj oblik i izgled, tako da mnoge žene, recimo 
sa skromnijim primanjima, nisu u mogućnosti, da redovito »prate« 
promjene u odijevanju. 

S obzirom da je ženi prirođeno, da uvijek ima pri ruci iglu 
i konac, bavi se šivanjem, pletenjem i vezenjem, uz malo truda 
i umješnosti, i sama može izrađivati takve odjevne predmete, da 
će bjti lijepo i moderno obučena. Na taj način će poljepšati i svoj 
izgled i smanjiti troškove kućnog budžeta. 

Na primjer, pleteni predmeti: bluzica, vesta, pončo, šal itd., 
uvijek su prisutni kod žene. Potrebni su prilikom gledanja TV pro¬ 
grama, na večer u vrtu, za put, na godišnjem odmoru, ljeti, zimi... 

Krojenu i šivanu odjeću također mnoge žene izrađuju za sebe 
i svoju obitelj. 

Vezenjem ukrašavanje odjeće, mnogim ženama čini razonodu 
i zabavu. 

U ovom priručniku je na jednostavan način prikazan primjer 
za pletenje, šivanje, vezenje, što će korisno poslužiti, mnogim, 
naročito mlađim ženama i djevojkama. 

U posebnom odjeljku, obrađen je ručni rad za djevojčice, koje 
tek počimaju čitati i pisati, jer to je vrijeme, kada dijete stiče 
radne navike. 


PLETENJE 


Pletenje je jedan od najpopularnijih oblika ručnog rada za do¬ 
maćicu. Potrebno je svega dvije igle, malo vunice i nešto truda, 
za malo vremena (očica do očice i red do reda), nastati će ple¬ 
tivo i odjevni predmeti. 

Pleteni predmeti zauzimaju jedno od važnijih mjesta u ođije- 
vanju, prije svega zato, jer je pletena odjeća praktična i ekono¬ 
mična. Može se isporiti i neki drugi po obliku novi predmet isple¬ 
sti, što je naročito dobro za djecu, jer djeca brzo prerastu svoju 
odjeću. 

Vrste pletiva 

Pletiva ima više vrsta. Glat pletivo, krivo-pravo, zatim uzorko- 
vano pletivo, sa jednom ili više boja. 

Kod pletenja postoji mogućnost za izradu bezbroj različitih 
uzoraka. 

Osim toga, već ispletene predmete se može vezenjem ukrašavati. 

Vrsta i sastav vunice imaju važnu ulogu kod izrade uzoraka. 
Zato će probna krpca ođredti koliko očica i redova će trebati pri¬ 
likom pletenja pojedinih odjevnih predmeta zatim, da li će se 
raditi gušće ili rjeđe, čvršće ili labavije pletivo itd. 

Igla 

Igla je jedan od osnovnih alata kod pletenja. Za odgovarajuću 
debljinu vunice (ili sintetike), treba upotrebiti i odgovarajući broj 
igle. Tanju vunicu plesti ćemo sa iglama broj 2 do 2,5, vunicu 
srednje debljine sa iglama broj 3 do 3,5, a deblju vunicu sa igla¬ 
ma broj 4 do 4,5. 

STVARANJE PRVE OCICE 

Za mlađe osobe namijenjen je ovaj pojednostavljeni prikaz stva¬ 
ranja prve očice. Slikovito i opisno je prikazan početak pletenja. 

Za početak treba nabaviti nekoliko vitica kvalitetnije vunice, 
srednje debljine i odgovarajuće igle, prema toj numeraciji vunice. 

Kao što prikazuje slika 1, lijevu ruku treba usmjeriti prema 
gore, a nit — vunicu, staviti između malog prsta i prstenjaka, te 
omotati oko kažiprsta, zatim i oko palca. Nit treba dalje usmjeriti 
preko dlana prema dolje. Desnom rukom uzeti iglu i položiti na 
dlan lijeve ruke, usmjerenu prema gore. Iglom zahvatiti stvo¬ 
renu omču na palcu, malo povući k sebi, nakon toga, iglom za¬ 
hvatiti nit, koja se nalazi između palca i kažiprsta i povući kroz 
omču — povući toliko, da se omča skine s palca, te se tako na igli 
stvori prva očica. 

Na isti način, stvorit ćemo drugu i sve slijedeće očice na toj 
igli, a te očice ujedno čine prvi red. 

Nakon što smo na iglu nanizali željeni broj očica, ovu iglu ćemo 
premjestiti iz desne u lijevu ruku. 

Drugu praznu iglu ćemo uzeti u desnu ruku i dalje raditi ovako: 
drugom iglom zahvatiti zadnju stvorenu očicu na prvoj igli, pro- 
taknuti kroz očicu na prvoj igli, te zahvatiti nit, koja je omotana 
oko kažiprsta i provući istu kroz očicu. 

Na taj način se stvara drugi red. Po istom principu izradit ćemo 
treći i sve slijedeće redove u daljnjem pletenju. 

Izradom većeg broja očica i redova, stvorit ćemo pletivo, a tako 
i pleteni odjevni predmet. 



SI. 4 — a) Prava strana b) Kriva strana pletiva 


REBRASTO (krivo-pravo) 

Kad se želi imati elastično pletivo, na primjer za izradu pasice 
na bluzici, puloveru i slično, kao i pletenje zimskih pulovera, prven¬ 
stveno se radi krivo-pravo (rebrasto) pletivo. 

Krivo-pravo pletivo se može plesti na više načina. Tako na pri¬ 
mjer se može plesti jednu pravu, jednu krivu očicu, zatim dvije 
prave i dvije krive, ili tri prave jedna kriva ili obratno, itd. 

IZRADA UZORAKA 

Uzorci se rade, radi ukrašavanja pletiva, tj. odjevnih predmeta. 
Moda diktira, kako razne modele i krojeve odjevnih predmeta, 
tako i uzorke na pletivu, odnosno desene na tkanini. 

Uzorak je jedan od najvažnijih momenata kod pletenja. Naj¬ 
više se izrađuju uzorci sa jednom bojom, rupičasti, mrežasti, na¬ 
brani, a zatim sa više boja i tzv. norveški uzorci. 

Raznim kombinacijama, izmjenom raporta na crtežu, skici, za¬ 
tim promjenom debljine vunice, vrste igala, primjenom više boja, 
može se izrađivati neograničeno mnogo različitih uzoraka, što je 
ovisno i o snalažljivosti osobe, koja se bavi pletenjem. 

Glat pletivo se može u većini slučajeva upotrebiti prava ili kriva 
strana za pravu stranu. To isto se može primijeniti i kod krivo- 
-pravog pletiva, te kod nekih mrežastih uzoraka. 

Međutim, ako su uzorci izrađeni od vunice sa nekoliko boja, u 
pravilu se ne može kriva strana staviti za pravu, jer s unutarnje 
strane su ostaci vunice, koji nastaju prilikom pletenja uzoraka s 
više boja. 

Kod početka pletenja treba raditi jednostavnije, prvenstveno 
uzorke s jednom bojom, a kasnije postepeno izrađivati i sve slože¬ 
nije uzorke, pa se tako dolazi i do izrade veoma složenih tzv. nor- 
verških uzoraka, koji se izrađuju sa 4, 5 i više boja. 

Poslovica kaže: praksa stvara majstora! 

Prilikom izrade uzoraka, treba imati u vidu i to, da će u jed¬ 
nom slučaju bolje odgovarati deblja vunica, a u drugom tanja, za 
odgovarajući uzorak. Zatim, neki uzorak će bolje uspjeti sa čvrš¬ 
ćom, a neki sa mekšom vunicom. 

Odgovor na pitanje, kada koju vunicu i uzorak primjeniti, daje 
probna krpica. 

Mrežasti uzorak 

Mrežasti uzorak se može veoma jednostavno izraditi na pleta¬ 
čem stroju tako, da se svaka 2. igla isključi iz rada, a od igala, 
koje su ostale u radnom položaju, svaka 2. igla se stavlja u miro¬ 
vanje, plete odgovarajući broj redova, igle iz mirovanja u rad, te 
nakon ispletenog jednog reda, ponovo staviti igle u mirovanje. 

Rupičasti uzorak 

Rupičasti, tzv. »lohani« uzorak, radi se tako, da se odgovara¬ 
juće očice, pomoću deker igle, premješta na susjedne igle, prazne 
igle opet staviti u rad, isplesti odgovarajući broj redova i opet po¬ 
noviti s premještanjem očica. Da bi veći broj rupica činio neki 
motiv, treba prethodno načiniti šemu na kockastom papiru. 


liiimiiiiiiiiiimiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiH 


Trgovačko poduzeće na veliko i malo »Gradski magazin«, Za¬ 
greb, sa svojim prodavaonicama na veliko u Osijeku, Bratstva i 
Jedinstva, broj 166, i u Zagrebu, Knežija 822/8, 

nudi Vam sve vrste vunenih i sintetičkih prediva, pletače strojeve, 
kao i kompletan pribor za pletenje. 

Prodavaonica u Zagrebu, Ilica 100, specijalizirana je trgovina 
za sva industrijska, te standardna vimena i sintetska prediva, 
svih numeracija. 


UZORAK si. 5, radi se 
na slijedeći način: 

1. red plesti krive očice, 

2. red rubne, x dvije krive 
zajedno isplesti, 1 omotati, 
od x ponavljati, 

3. red prave očice, 

4. red, rubne, zatim od x 
1 omotati, dvije krive za¬ 
jedno isplesti, od x ponav¬ 
ljati, 

5. red, prave očice isplesti, 

6. red također prave očice. 
od 1. do 6. ponavljati. 



UZORAK prikazan na si. 
6, radi se preko 7 očica i 
dvije rubne. 

1. red od x plesti 1 krivu, 
zatim jednu pravu, pa 1 
krivu, 1 omotati, dvije kri¬ 
ve očice, obrnuto zajedno 
isplesti, 1 omotati, dvije 
krive očice, obrnuto zaje¬ 
dno isplesti, od x ponav¬ 
ljati. 

2. red od x 1 oč. omotati 
i 1 oč. prvog reda, prave 
zajedno isplesti, te 1 omo¬ 
tati, slijedeću oč. sa omo¬ 
tajem u prvom redu, prave 
očice zajedno isplesti, 1 oč. 
krivo, 1 oč. pravo, 1 oč. 
krivo od x ponavljati, 1. i 
2. red. 



UZORAK prikazan na si. 
7: 

1. red krive očice isplesti, 

2. red x dvije krive očice 
zajedno isplesti, 1 omotati, 
od x ponavljati, 

3. red krive očice omotati, 
pri tome 2. red izostaviti, 

4. red od svake očice i 
krivu i 1 pravu isplesti, 
od 2. do 4. reda ponavljati. 



51.7 

PATENT UZORAK 
Na si. 8, prikazan je uzo¬ 
rak, koji se radi na slije¬ 
deći način: 

1. red isplesti rubne očice, 
od x 1 omotati, slijedeću 
pravu podići, 1 krivu omo¬ 
tati, od x ponavljati, 

2. red rubne očice isplesti, 
od x 1 omotati, slijedeću 
pravu podići, omotati, sli¬ 
jedeću krivu zajedno isple¬ 
sti, od x ponavljati. 

Slika 9 prikazuje UZO¬ 
RAK sa krive strane. Radi 
se na slijedeći način: 6 + 1 
oč. Svaki odjeljak čini ko¬ 
cku uzorka. 

1. red isplesti prave očice, 

2. red x 5 očica krivih, 1 
oč. pravu, od x ponavljati, 
s tim da bude 5 oč. krivih, 
rubnih, 

4., 6. i 8. red plesti kao i 
2. red, 

Dvije krive isplesti, od x 
1 oč. pravu, 5 oč. krivih, 
x ponavljati. Kraj reda s 
1 pravom, dvije krive oč. 

12., 14. i 16. red, kao 10. red. 
od 1. do 16. reda ponav¬ 
ljati. 

Lijep UZORAK kao da 
je kačkan, prikazuje si. 10, 
radi se preko 6 očica i 
dvije rubne. 

1. do 6. red kovrčavi uzo¬ 
rak, 

7. red rubne oč. isplesti, 
od x 1 oč. kriva, tri puta 
omotati, od x ponavljati, 

8. red rubne očice isplesti, 
x slijedećih 6 oč. na krivu 
iglu ovjesiti, pri tome omo¬ 
tati, prethodne oč. ispusti¬ 
ti. Tada, najprije tri oč. 
preuzeti sa iglom, preko 
tri posljednje očice povući 
prve na iglu, ostaviti, a sli¬ 
jedeće tri oč. također na 
iglu preuzeti i tada svih 
6 oč. oplesti, od x ponav¬ 
ljati. 



SMO 


Od 3. do 8. reda ponavljati. 

Na slici 11. prikazan je 
UZORAK — pletenica. Radi 
se preko 11 očica i dvije 
rubne. 

1. red od x 1 oč. kriva, 
dvije prave, zatim 6 oč. 
krivih, dvije prave, od x 
ponavljati, 

2. do 4. red isto 

5. red rubne očice isplesti, 
od x 1 oč. krivo' isplesti, 
dvije prave, slijedeće tri 
oč. zahvatiti na iglu i od¬ 
ložiti, a slijedeće tri očice, 
kao što prikazuje slika, 
oplesti, zatim dvije očice 
pravo, od x ponavljati, 

6. red rubne isplesti, x dvi¬ 
je pravo, zatim 6 oč. krivo, 
2 oč. pravo, 1 krivo, od x 
ponavljati. 

Od 1. do 6. reda ponavljati. 


Bluzica bez rukava 




SI. 11 — Uzorci 


Primjer za izradu jednostavne bluzice, 
bez rukava. 

Ovakva pletena bluzica od vunice sred¬ 
nje debljine veoma dobro će poslužiti 
za proljeće i jesen. Prednjicu početi 
sa 136 očica, isplesti pasicu u krivo- 
-pravom uzorku. Dalje plesti tako, da 
nakon ispletenih svakih dva cm treba 
dodati po jednu očicu sa svake strane 
s tim da to treba ponoviti još deset 
puta. 


SI. 12 — Bluzica 

Na određenoj visini, tj. nakon ispletenih oko 38 cm, treba oduzi¬ 
mati za izrez oko ruke (prema uputi za izrez rukava). Nakon što 
se splete potrebna vsina do vratnog izreza treba pletivo prepolo¬ 
viti, radi oduzimanja za izrez ispod vrata, a istovremeno treba 
voditi računa o oduzimanju na drugoj strani pletiva za kosinu 
ramena. 

Na kraju preostalih 15 do 17 očica završiti odjednom. Po istom 
principu isplesti i dio bluzice za leđa. Za vratni izrez na leđima se 
oduzima nešto manje nego na prednjem dijelu bluzice, ovisno o 
kroju i vlastitom ukusu. 

Nakon ispletenih dijelova, isplesti pasicu za oko ruke u krivo- 
-pravom uzorku, koja će služiti kao porub, a ujedno će pletivo 
na tom dijelu bolje stajati uz tijelo. Izrez oko vrata treba ručno 
obraditi odgovarajućim uzorkom. 

PLETAČI STROJ 

U posljednjih nekoliko godina mnoge domaćice nabavile su 
pletaći stroj, da bi podmirile potrebe svojeg domaćinstva u plete¬ 
nim odjevnim predmetima. Međutim, nekim osobama pletenje 
donosi i dopunsku zaradu. 

Pletaći stroj namijenjen za domaćinstvo, izrađen je tako, da 
na istom može svaka malo spretnija domaćica u vrlo kratkom 
roku naučiti raditi, te na taj način znatno više izraditi neko rukom. 

Pletaći stroj, koji ima vodič niti, prilikom povlačenja glave 
stroja od jedne na drugu stranu, dakle u jednom potezu, koji traje 
svega nekoliko sekundi, upravo nevidljivom brzinom može stvo¬ 
riti preko 100 očica, što ujedno čini jedan red. To teoretski znači, 
da se u roku jedne minute može izraditi preko 5.000 očica. S obzi¬ 
rom da se pulover sastoji od oko 100.000 očica, i kada ne bi bilo 
nikakvih zastoja, istog bi mogli isplesti za svega 20 minuta. 

Međutim, s obzirom na normalne zastoje, prilikom navođenja 
očica, pletenja uzoraka, te kod sužavanja i proširivanja pojedinih 
dijelova, pulovera i završavanje tih dijelova, pletenje pulovera 
traje otprilike 2 do 2,5 sata. 

To znači, da malo spretnija domaćica, koja se bavi pletenjem, 
'a ujedno ima pletaći stroj, može za jedno poslije podne isplesti 
bluzicu ili haljinu, koju će već drugi dan, nakon što istu sastavi, 
moći obući. 

Uvod u tehniku pletenja 

Prije nego se započne sa pletenjem, treba pažljivo proučiti i 
upoznati pletaći stroj i njegovu funkciju, da bi lakše rukovali 
strojem. Osim toga, na taj način se može lakše otkloniti kvar na 
stroju. Naime, u zočetku pletenja uslijed pogrešnog rukovanja, 
stroj se češće zablokira. 

Osnovni podaci o pletačem stroju: 

— glava stroja je jedan od najvažnijih dijelova stroja, iako su 
i drugi dijelovi važni, 

— na stražnjem iglištu su smještene igle na kojima se stvaraju 
prave očice, 

+ + + + + = stražnje iglište, 

” ” ” ” ” = prednje iglište, 

— Stražnje iglište je ujedno i glavno, 

— na prednjem iglištu smještene su igle na kojima se stvaraju 
krive očice. 

Pletivo ispleteno na stražnjem iglištu naziva se glat pletivo, a 
pletivo ispleteno na stražnjem i prednjem iglištu, naziva se krivo- 
pravo pletivo. 

— brojčanik služi za odbrojavanje ispletenih redova, 

— reguliranje pomoću tastera vrši se isključivo dok glava stro¬ 
ja miruje, zapravo dok se nalazi izvan igala, koje su stav¬ 
ljene u radni položaj. To znači, da ćemo reguliranje vršiti 
samo onda kada je glava stroja na lijevoj ili na desnoj strani 
— na kraju, a nikako dok je u radu, 

— radi upotrebe tanje ili deblje vunice služimo se napravom 
za reguliranje razmaka iglišta, dakle razmak između pred¬ 
njeg i stražnjeg iglišta, a koje se određuje brojevima 4, 5 
ili 6. Za deblju vunicu, treba veća razdaljina iglišta, tj. veći 
broj. I obratno, za tanju vunicu, manji razmak, odnosno 
manji broj. 

— lijeva strana je lijevo od "O” tj. od sredine stroja, a desno 
od ”0” je desna strana. 


Na primjer, ako ćemo trebati navesti 80 očica, onda ćemo na 
lijevoj strani navesti 40 i na desnoj strani 40 očica. 

40 30 20 10 0 10 20 30 40 

— krajnja igla u radu mora uvijek biti na prednjem iglištu, 

— dekeri su potrebni za premještanje očica prilikom oduzima¬ 
nja i dodavanja očica, te prilikom skidanja pletiva. 

Položaj igala 

A = je položaj dok igla miruje, 

B = položaj kod izvjesnih radnih operacija, pletenja uzoraka, 
C — položaj dok je igla u radu, 

D = igla izvan rada, 



A_ B C D 


SI. 14 — Položaj igala 

Gumbi — tasteri 

Pletači strojevi imadu gumbe ili tastere, pomoću kojih se regu¬ 
lira vrst pletiva, glat, krivo-pravo, peri bod, pletenje u krug i 
slično, zatim gustoća (veličina očica). 

Većina dvorednih pletaćih strojeva imade polugu, tzv. »Ver- 
satz«, kojom se regulira izrada odgovarajućih uzoraka. Stvaranje 
pojedinih uzoraka pomoću te poluge vrši se tako, da istu pomi¬ 
čemo u lijevo ili desno za 6 brojeva. 


Ova osnovna uputa za početak pletenja odgovara za većinu dvo- 
rednih pletaćih strojeva. Međutim, kod pojedinih strojeva postoje 
izvjesne razlike u rukovanju što se može upoznati na osnovu upute 
za dotični pletači stroj. 

Prilikom pletenja mora se glavu stroja povlačiti ujednačeno — 
bez trzaja, od jedne na drugu stranu, tj. od lijeva na desno i 
obratno. 

Glava stroja se ne smije vraćati sa pola puta, čak ni onda kada 
nema pletiva na stroju, dok su igle u radnom položaju. 

Ako želimo imati čvršće i gušće pletivo, uključit ćemo sve igle, 
a ako želimo da nam je pletivo rjeđe — providno, plesti ćemo sa 
svakom drugom iglom, ili odgovarajući uzorak. Osim toga, veli¬ 
činom očica se također postiže gušće ili rjeđe pletivo. 

Rukovanje strojem i tehnika pletenja na dotičnom stroju obja¬ 
šnjena je u uputi i opisu svakog pletaćeg stroja. Radi toga ne ćemo 
taj dio ovdje detaljnije obrađivati. Osim toga, iz tehničkih razloga 
nije moguće to pitanje u ovom priručniku obuhvatiti. 

U mnogim domaćinstvima, kao i u zanatskim radionicama, u 
upotrebi je pletači stroj domaće proizvodnje. 

Međutim, u posljednje vrijeme, kod nas je došlo u upotrebu 
više tipova uvoznih pletaćih strojeva. 

Uz svaki pletači stroj dobije se osnovna uputa za rukovanje 
strojem, kao i za izradu nekih najvažnijih uzoraka. Međutim, za 
osobe, koje se žele baviti pletenjem, nije dovoljno da nauče samo 
rukovati pletaćim strojem i da izrađuju uzorke. Potrebno je sve- 
stranije upoznati tehniku pletenja pojedinih predmeta, primjenom 
različitih uzoraka. 



SI. 15 — Uvođenje niti u pletači stroj 

Za izradu složenijih uzoraka i odjevnih predmeta, potrebno je 
uložiti prilično truda i znalačkog rada, te vlastite snalažljivosti. 

Početak pletenja 

Uvođenje niti u jednoredni, a tako i u dvoredni pletači stroj, 
vrši se uglavnom automatski. Izuzetno kod nekih pletaćih strojeva 
treba ručno navesti. 

Kod automatskog navođenja niti, glava stroja treba da stoji 
desno, te nakon što je stavljen potreban broj igala u položaj rada, 
i namješteni odgovarajući gumbi, za prvi cik-cak red, zatim nakon 
što je određena veličina očica, treba vunicu, uvesti u vodič niti, 
pridržati kraj — nit ispod stroja i tek tada povući glavu stroja od 
desna na lijevo. Time je načinjen prvi cik-cak, tj. mrežasti red. 
Tada treba umetnuti češalj na sredinu mrežastog reda tako, da 
zupci češlja budu okrenuti prema stražnjem iglištu, umetnuti šipku, 
namjestiti brojeve za veličinu očica, isplesti dva reda, a tek tada 
namjestiti gumbe za pletenje uzorka ili pletiva kakvo želimo plesti. 



SI. 16 — Pletači stroj »Orion« 


Ako želite nabaviti kvalitetan pletači stroj za rad u domaćin¬ 
stvu, obratite se na firmu PRESS & STANZWERK A. G. — Eschen, 
Lichtenstein (švicarska), koja proizvodi »Orion« pletače strojeve. 



SI. 17 — Prvi mrežasti red 

Kružno i polukružno pletenje 

Na većini dvorednih pletaćih strojeva može se plesti u krug, 
te u polukrug. U tu svrhu služe odgovarajući gumbi. 

Kružno pletenje služi za izradu čarape, suknje i haljine bez 
šava. Međutim, polukružno pletenje vrši se onda kada je potrebno 
izraditi veću širinu pletiva nego što se može postići, na dotičnom 
pletačem stroju u normalnom pletenju. 

Kod polukružnog pletenja uključuje se gumb samo na jednoj 
strani. U tom slučaju se plete posebno na stražnjem, a tako opet 
na prednjem iglištu, s tim da će pletivo na jednoj strani biti spo¬ 
jeno, a na drugoj strani otvoreno. 

Za kružno pletenje postoje specijalni pletači strojevi na kojima 
se plete samo u krug. Međutim, to su uglavnom automatski pletači 
strojevi i služe za rad u industriji, (trikotažna industrija i tvor¬ 
nice čarapa). 

UZORAK na slici 18, radi se 
tako, da se na jednorednom 
pletačem stroju, stavi u rad, 
samo svaka 2. igla. Isplesti 1 
red, a onda od tih igala koje 
su u radu, svaku 2. iglu staviti 
u mirovanje. Plesti 4—6 redo¬ 
va. Tada igle iz mirovanja sta¬ 
viti u rad, a igle iz rada u mi¬ 
rovanje, dakle opet svaku 2. 
iglu. Tako stalno ponavljati, 
naizmjence stavljati u mirova¬ 
nje, pa u radni položaj odgo¬ 
varajuće igle. 

Na slici je prikazana prava 
strana uzorka, a na krivoj stra¬ 
ni se dobije tzv. »sače« uzorak. 


i**!* 


, lii..«.#’., *>. , * 

St.18 



SI. 20 


Na slici 19 je prikazana pra¬ 
va strana uzorka, a na si. 20 
je kriva strana uzorka. Veća 
šupljikavost uzorka postiže se 
time, da se više redova plete 
s iglama u mirovanju. 


Slika 19 prikazuje UZORAK, 
koji se može raditi na oba igli- 
šta ili samo na jednom. 

Križići označavaju igle u ra¬ 
du, a crtice označavaju igle 
izvan rada: 

— Stražnje iglište: 

+ -f- H-h + ^-1- + + 

.— Prednje iglište: 

- + - + - 

Nakon što se navede tako 
postavljeni raport igala, treba 
isplesti 2 reda. Zatim igle na 
prednjem iglištu staviti u mi¬ 
rovanje, plesti 2—4 reda. Igle 
iz mirovanja staviti u rad, is¬ 
plesti 1 red, ponovo staviti iste 
igle u mirovanje, 1 red isple¬ 
sti ... Tako stalno ponavljati. 




SI.21 


Slika broj 21 prikazuje UZORAK: 
»riža bod« kriva strana koji se ple¬ 
te: 1 prava, 1 kriva očica. 

Uzorke pletene sa jednom bojom vunice, može se raditi i tako, 
da se pojedine igle stavlja u mirovanje, plete odgovarajući broj 
redova, da bi se na tim iglama, koje su u mirovanju nabralo neko¬ 
liko očica, koje nakon toga treba preplesti i tako će nastati na¬ 
brano, ali i rupičasto pletivo. 

Uzorak se može stvarati i izmjenom boja prediva. Na primjer, 
nekoliko redova isplesti bojom A, zatim nekoliko redova bojom 
B itd. 

Osim toga, uzorak se može stvarati i na krivo-pravom pletivu 
tako, da imamo 6 očica pravih, 3 krive, zatim opet 6 pravih 3 krive 
očice itd. Ujedno se može mijenjati boje, kao i kod glat pletiva. 

Ukoliko se plete 9 pravih, 1 kriva i opet 9 pravih 1 kriva očica, 
te nakon recimo 20 redova mijenjati boju, postići ćemo u nekom 
vidu karirano pletivo, naročito na krivoj strani. 

Može se izrađivati i složenije uzorke. To su tzv. norveški uzorci. 
Primjenom odgovarajućih boja i pletenja norveškog uzorka, kako 
ručnim tako i strojnim pletenjem, može se stvarati veoma lijepe 
i složene uzorke, razne figure: golub, vjeverica, ornamenti, ruže, 
likovi životinja itd. 


Na slici 22 prikazan je rupičast 
UZORAK, koji se radi isključivo na 
glat jednobojnom pletivu. 

Znak, koji je usmjeren u desno, 
označava da treba očicu premjestiti 
za jedno mjesto u desno, a znak, 
koji je usmjeren u lijevo, označava 
da treba očicu premjestiti za jedno 
mjesto u lijevo. 

Kružić pokraj toga znaka ozna¬ 
čava rupicu, koja nastaje, i djeluje 
kao ukras na pletivu. 

SI.23 



51.24 



Na slici broj 23 prikazan je UZO¬ 
RAK, koji se radi na slijedeći način: 
Treba navesti 7 pravih i 1 krivu 
očicu i opet 7 pravih, 1 krivu. Na¬ 
kon ispletenog pletiva, na krivoj 
strani sa posebnom niti u razmaku 
od 7—8 redova, spajati očice od jed¬ 
nog reda sa drugim, kao što prika¬ 
zuje slika. 


UZORAK na si. 24 radi se sa 2 
boje i to tako, da se svaku 2., 4. i 6. 
itd. iglu na osnovnom iglištu stavi 
u mirovanje, isplete 4 reda sa bojom 
A. Zatim, igle iz mirovanja vratiti u 
rad, isplesti 2 reda bojom B. Dalje 
treba svaku 2. glu, ali 1., 3., 5. itd. 
staviti u mirovanje isplesti 4 reda 
bojom A. Nadalje treba igle vratiti 
u rad i isplesti 2 reda bojom B. Ovo 
ponavljati od početka. 


UZORAK »šah polje« radi se po 
sistemu norveškog uzorka. Treba na¬ 
izmjence stavljati u mirovanje igle, 
kao što je prikazano na crtežu i 
upotrijebiti dvije boje. 

+ + + + +---+ + + + + = 20 R.—A/B 

-+ + + + +-- 20 R.—A/B 















CIK-CAK UZORAK, 
slika 26 radi se na 
dvorednom pletačem 
stroju ovako: 3 igle 
staviti u radni položaj, 
1 iglu ostaviti izvan 
rada. Pomicanjem tzv. 
»Versatz«, poluge u li¬ 
jevo plesti 6. R., a za¬ 
tim tako isto u desno, 
postiže se uzorak kao 
što prikazuje slika 26. 
Ovo je prava strana 
uzorka. 

UZORAK na slici 27, 
izrađuje se tako, da se 
radi sa 3 boje: A, B 
i C boja i to tako, da 
se najprije isplete 6 
redova bojom A = bi¬ 
jelom, zatim 3 igle sta¬ 
viti u mirovanje, 3 igle 
u radu, itd. Isplesti 
osnovnom bojom A 1 
R. Nakon toga isplesti 
1 red ukrasnom bo¬ 
jom B, tako da se igle 
iz mirovanja stavi u 
rad. U slijedećem re¬ 
du treba isplesti boju 

B, a za ukrasnu boju 

C. Sada treba opet za 
osnovnu boju upotri¬ 
jebiti boju A, a za 
ukrasnu boju B. Ovo 
je kriva strana uzorka. 

UZORAK na slici 28 
radi se tako, da se 
uključi igle za krivo- 
-pravo pletivo. Nakon 
ispletenih svakih 10 R. 
treba očicu sa 3. i 7. 
igle ovjesiti na 5. iglu. 



SI.26 



SI.27 



UZIMANJE MJERE 

(za pletene predmete) 

Da bi se moglo izraditi odgovarajuću veličinu pletenog odjev¬ 
nog predmeta, treba pravilno uzeti mjeru. 

Za izradu bluzice, haljine, suknje i hlača mjera se uzima preko 
donje odjeće. Nije pravilno uzimati mjeru preko odjeće, koja od¬ 
govara veličini komada kakvog treba izraditi. Dobivenim mjerama 
treba dodati po koji cm za šavove. Dodatni centimetri su različiti, 
što je ovisno o razvijenosti osobe za koju se radi pleteni predmet, 
te o vrsti uzorka, kao i o vlastitom ukusu. 

Mjera za osnovni kroj 

(bluzice, pulovera, haljine, suknje) 

a) Obujam grudi treba mjeriti na najširem dijelu grudi, 

b) Obujam struka se također mjeri u krug, ne previše zateg¬ 
nuti mjerni trak, 

c) Obujam bokova treba mjeriti na najjačem dijelu tijela, od¬ 
nosno za vestu na onom dijelu do kojeg će biti ukupna 
dužina veste, s tim da treba dodati 2—6 cm za porub, 

e) širina leđa, 

f) prednjica (bluzice, veste, pulovera) mjeri se od najviše točke 
ramena, preko grudi do struka za bluzicu, odnosno za vestu 
i za haljinu do željene dužine, 

g) Dužina leđa, mjeri se posebno, jer je prednjica nešto duža 
radi grudi, 

Dodatni cm su različiti, ovisno o vrsti pasice, 

h) širina ramena mjeri se od vrata do početka okrugline ra¬ 
mena, 

i) Dužina suknje + dužina bluzice od struka = dužina haljine, 

J) Mjeru za pasicu oko vrata, treba uzeti tako, da ista pravilno 

leži ispod vrata, 

k) Dužina rukava 

l) Gornja širina rukava, 

m) Donja širina rukava. 

Ako mjera za obujam bokova i grudi nije jednaka, tj. ako je 
obujam grudi veći od bokova, tada će se u visini od 12—14 cm s 
obje strane u jednakim razmacima, proširiti toliko očica, da 3—4 
cm prije izreza za rukav, dobijemo potrebnu širinu za obujam 
grudi. U tom slučaju treba očice rasporediti tako, da se nakon 
toga može normalno načiniti izrez za rukav. 

j) Duzina pasice k) Dužina rukava l) Gornja širina m) Donja širina 
oko vrata rukava rukava 


SI. 29 — Uzimanje mjere 


Mjera za raglan kroj 

Mjera za raglan kroj se nešto razlikuje od mjere za osnovni 
kroj. Za prednjicu i leđa uzima se mjera približno isto kao i kod 
osnovnog kroja. Obujam bokova i grudi, mjeri se također isto 
kao i kod osnovnog kroja. Vratni izrez treba biti nešto manji 
nego kod osnovnog kroja. Dubina vratnog izreza kod raglan kroja 
je oko 4—5 cm. 

Širina kosine raglana rukava dobije se tako, da se od širine 
grudi odbije za vratni izrez. 

Dužina se mjeri od najviše točke kosine ramena, pa dolje do 
željene dužine bluzice, veste i slično. 

Cijela dužina rukava s pasicom, mjeri se od najviše točke ko¬ 
sine ramena, preko ramena do ručnog zgloba. Unutarnja dužina 
raglan rukava, dobije se tako, da se od cjelokupne dužine odbije 
kosina raglana. Visina kosine raglana dobije se tako, da se uzme 
visina izreza za osnovni kroj i doda kosina ramena. 

SUŽAVANJE PLETIVA 
(Oduzimanje) 

Sužavanje pletiva na pletačem stroju, vrši se oduzimanjem 
jedne ili više očica. Oduzimanje jedne očice vrši se tako, da odgo¬ 
varajućim jednoiglenim dekerom zahvatimo očicu (prvu od kraja) 
i istu premjestimo za jedno mjesto u lijevo ili desno, na susjednu 
iglu, koja ima očicu na zahvatu, već prema tome s koje strane se 
vrši oduzimanje. 

Oduzimanje više očica odjednom vrši se istim postupkom kao 
i oduzimanje jedne očice s tim, da treba nakon što je očica prene¬ 
sena na susjednu iglu, desnom rukom položiti nit preko igle, a lije¬ 
vom rukom prihvatiti iglu za nogicu (to je donji dio igle), povući 
prema dolje, da se ručno preplete (stvori nova očica). Istim po¬ 
stupkom oduzet ćemo slijedeću očicu i tako redom koliko želimo, 
tj. koliko je potrebno na tom dijelu pletiva. 

Oduzimanje više očica odjednom se mora vršiti uvijek na strani 
gdje je nit i glava stroja, ali porub je ljepši i elastičniji, ako se 
oduzimanje vrši na suprotnoj strani od glave stroja. Istim postup¬ 
kom radi se i završni lančić na ispletenom komadu. 

Slobodne igle (s kojih je skinuta očica) treba odmah staviti u 
položaj izvan rada. 

ODUZIMANJE KOD RUČNOG PLETENJA 

Kod ručnog pletenja oduzimanje se vrši tako, da se dvije ili 
više očica oplete zajedno, te tako od dvije ili tri očice nastane 
jedna očica na taj način je pletivo suženo. 

Oduzmanje za izrez rukava 

Na određenoj visini za izrez rukava, na otprilike 35 do 38 cm 
pletiva, o čemu se odlučuje u svakom konkretnom slučaju treba 
najprije četiri očice odjednom završiti, kako na jednoj, tako i na 
drugoj strani pletiva, a zatim oduzeti tri, pa dvije i još jednu 
očicu sa svake strane. 

Oduzimanje na dvorednim pletaćim strojevima 

Oduzimanje za raglan kod pletenja patentnog i dvostruko pa¬ 
tentnog uzorka, vrši se tako, da se na stražnjem iglištu, treća očica 
premjesti na četvrtu iglu, a prva i druga očica, da se pomaknu za 
jedno mjesto dalje. Ovo isto treba načiniti i na prednjem iglištu. 
Najprije treba oduzeti sa jednoiglenim, a zatim sa dvoiglenim 
dekerom. 



SI. 30 — Oduzimanje kod ručnog pletenja — SI. 31 — Oduzimanje kod 

strojnog pletenja 


Oduzimanje za ušitak 

Oduzimanje očica u sredini pletiva, radi stvaranja ušitka, na 
primjer na bokovima suknje, radi se sa dekerom, koji imade 16 
do 35 igala. Treba zahvatiti od kraja prema sredini toliko igala, 
koliko ih ima do onog dijela pletiva gdje želimo stvarati ušitak i 
iste pomaknuti za jedno mjesto prema sredini. To se može raditi 
jedino kod glat pletenja. Međutim, ukoliko nemate takav deker sa 
više igala ušitak se može izraditi i na taj način da se najprije 
isplete jedan dio pletiva s oduzimanjem, a onda drugi i eventu¬ 
alno treći dio pletiva, već prema tome na koliko mjesta se želi 
imati ušitak. Onaj dio igala koje ne rade, treba staviti u mirovanje 


ili pletivo skinuti na pomoćnu iglu, na iglu za ručno pletenje. 
Nakon završenog pletenja ušitak treba izraditi — spojiti sa istom 
vunicom, odgovarajućim vezom, da se mnogo ne razlikuje od osta¬ 
log pletenja. 

Oduzimanje kod kružnog pletenja 

Oduzimanje kod kružnog pletenja vrši se dvoiglenim dekerom 
i to tako, da se dvije očice zahvati odjednom — jednu na straž¬ 
njem, a jednu na prednjem iglištu i iste premjesti za jedno mjesto 
u lijevo ili desno već prema tome s koje strane se oduzimanje 
vrši. Utege treba ponovo objesiti sa strane i plesti dalje. 



SI. 32 — Proširivanje pletiva 

PROŠIRIVANJE PLETIVA 

(sa strane) 

Dodavanjem jedne ili više očica, radi proširivanja pletiva, vrši 
se tako, da se nakon što je ispleten red do kraja, izradi još jedna 
očica više. 

Proširivanje pletiva u sredini 

Kao što prikazuje slika 32, proširivanje pletiva u sredini vrši 
se tako, da se u sredini, već prema tome gdje je to najpovoljnije, 
između već postojećih očica, zahvati i stvori još jedna nova očica. 

PROŠIRIVANJE PLETIVA 
(na pletačem stroju) 

Dodavanjem odgovarajućeg broja očica, vrši se proširivanje 
pletiva. Proširivanje se vrši tako, da se stavi u položaj rada toliko 
igala, za koliko očica se želi pletivo proširiti. Ako se proširivanje 
vrši po jednu očicu, radi se tako, da se stavlja po jedna igla u 

radni položaj i nakon ispletenog jednog ili više redova, već prema 
tome u kojem razmaku se želi proširivanje izvršiti, a onda se to 
opet ponovi. 

Ako se želi dodavati više očica odjednom, u tom slučaju treba 
na strani glave stroja, rukom navesti (ili automatski) odgovara¬ 
jući broj igala, odnosno načiniti početni mrežasti red, kao na po¬ 
četku pletenja. Odmah nakon ispletenog prvog reda, treba na toj 
strani staviti odgovarajući mali uteg, da se očice ne bi osipale. 



SI. 33 — Dodavanje kod strojnog pletenja 


ZAVRŠETAK PLETENJA 


Završetak pletiva 
vrši se tako, da se na 
kraju pletiva prve dvi¬ 
je očice na igli zahvati 
kao i obično s tim, da 
se preko druge očice 
preplete treća očica i 
povuče druga očica iz¬ 
nad toga i tako raditi 
do posljednje očice. 


Skidanje pletiva 

Nakon ispletenog komada, prije nego se pletivo skida sa igala, 
treba zadnji red isplesti sa najvećim brojem očica, kako bi porub 
izgledao kao lančić. Ujedno te uvećane očice olakšavaju skidanje 



SI. 34 — Završetak ručnog pletenja 


pletiva sa igala. Nadalje, ako se pletivo skida automatski sa stroja, 
s tim, da se prije skidanja pletiva nekoliko redova isplete sa stra¬ 
nom niti, lakše će biti rukom pohvatati očice i završiti. Ručno 
dovršavanje vrši se tako, da drugu očicu provučemo kroz prvu, 
treću kroz drugu itd. 

Najjednostavniji način skidanja pletiva sa stroja je, da se iz 
vodiča niti izvuče nit i glavom stroja pređe preko iglišta, pletivo 
će jednostavno pasti dolje. 

Pri takvom skidanju pletiva, nakon što je izvršeno glačanje 
pletiva, očice treba pohvatati i ručno oplesti. 

Međutim, ako se želi imati odmah pohvatane očice, zadnji red 
treba preći sa najvećim brojem — veličinom očica, uzeti deker iglu, 
navesti završnu nit i skidati očicu po očicu. 

Ipak, najljepši završetak će biti, ako se odmah dok je pletivo 
još na stroju, prilikom skidanja pletiva, ručno preplete po sistemu 
sužavanja (oduzimanja) više očica odjednom. Kod toga se ne smije 
previše zatezati očice. Osim toga, dobro je na strani gdje se počelo 
završavati, ovjesiti pletivo na jednu iglu, da se ne bi previše 
zategnulo prilikom izrade završnog lančića. 

Ovakav način završavanja pletenja, kod duplog pletenja (osim 
kružnog i polukružnog) radi se tako, da se najprije prenese očice 
sa prednjeg na stražnje iglište, ili na prazne igle, koje su ostale 
izvan rada, između onih u položaju rada, ili pak tako, da se prenos 
očica vrši na one igle, koje su već u položaju rada. U tom slučaju 
će biti po dvije očice na jednoj igli, ukoliko je upotrijebljen jed¬ 
nak broj igala na oba iglišta. 

Ako nam se neki put ukaže potreba, da se pletivo mora skinuti 
sa stroja ili samo dio pletiva, recimo kod proreza, tada treba ple¬ 
tivo podijeliti na nekoliko dijelova s tim, da će na stroju ostati 
samo onaj dio koji će se nastaviti plesti, a ostale očice treba ski¬ 
nuti na pomoćnu iglu. U početku će to ići sporije i nespretno, ali 
dok se malo uvježba i nađe najprikladniji način, ići će bez teškoća. 

PRERAČUEAVANJE OCICA I REDOVA U CM 

Da bi se moglo izraditi pra¬ 
vilnu veličinu pletenog koma¬ 
da na osnovu mjere, treba 
prethodno ustanoviti koliko 
očica i redova će imati 1 cm 
pletiva te vrste. 

SI. 35 — Utvrđivanje broja očica i 
redova na pletivu 

Radi toga treba prije početka pletenja pojedinih komada, is¬ 
plesti probnu krpicu veličine otprilike 10x10 cm. Obično se radi 
tako, da se navede recimo 40 očica i isplete 50 redova. Istu treba 
izglačati, po mogućnosti ostaviti da odstoji preko noći, pa tek 
onda izmjeriti, jer će se pletivo do drugog dana malo skupiti. 

Vrsta vunice, debljina prediva, te uzorak kojeg se radi, utječu 
na broj očica i redova, koje ćemo »naći« u 1 cm. 

Prilikom mjerenja krpice treba voditi računa i o jednoj očici 
ili ispletenom redu. Jer, jedna očica ili red na maloj krpici ne 
znači ništa, ali, na velikom ispletenom komadu, množenjem će 
nastati priličan broj očica i redova i doći će do znatne nepoželjne 
razlike. 

Evo kako se izračunava broj očica i redova u 1 cm i to primje¬ 
njuje na potrebnu mjeru — kroj: 

Ako je ispletena krpica od 40 očica i 50 redova, od vunice 
srednje debljine, ta krpica može imati 16 cm po širini i 8 cm po 
dužini, to se izračunava ovako: 

40 očica : 16 = 2,5 očice u 1 cm, a 
50 redova : 8 = 6,25 redova u 1 cm. 

Prema tome, ako treba isplesti bluzicu za osobu, kojoj je obu¬ 
jam bokova recimo 104 cm, polovica od toga, tj. prednjica imat će 
52 cm. Tome treba dodati po 1 cm sa svake strane za šav. Taj broj 
tj. 54 cm što predstavlja širinu prednjice, treba pomnožiti sa 2,5 
(što znači broj očica u 1 cm) = 135 očica. Prema tome treba na¬ 
vesti 135 očica, kako za prednjicu a tako isto i za leđa. Odgovara¬ 
juću dužinu ćemo množiti sa dobivenim brojem redova, tj. 6,25. 
Znači, ako bi dužina bluzice od struka do ramena bila 50 cm, 
množit ćemo 50x6,25 = 312 redova, do gornjeg dijela ramena. 

PLETENJE POJEDINIH DIJELOVA 

Pletenja bluzice, veste, haljine, pulovera itd., počima se uvijek 
odozdo prema gore. Treba navesti odgovarajući broj očica za po¬ 
trebnu širinu, recimo prednjice ili leđa, odrediti kakva će biti 
pasica, istu isplesti, u pravilu krivo-pravo, a dalje plesti glat ili sa 
uzorkom. 

Prednjicu treba do izreza za rukav plesti isto kao i leđa. Doda¬ 
vanje se obično vrši nakon oko 40 do 60 redova i to 4 do 6 puta 
po jednu očicu sa svake strane u svakom 8. ili 10. redu. 

Ako je potrebno izraditi ušitke, to treba učiniti nekoliko cm 
prije izreza za rukav. 


Oduzimanje za izrez rukava se vrši nakon što se isplete odgo¬ 
varajuća dužina do izreza za rukav, to može biti 35 do 38 cm, 
odnosno oko 160 redova, što je ovisno o tome koju veličinu bluzice 
ili pulovera se radi i s kakvom vunicom, (tanja ili deblja). Dakle, 
nakon što je ispletena potrebna dužina do izreza za rukav, treba 
oduzimati za izrez rukava: na prednjici najprije 5, pa 4, 3, 2 i još 
po jednu očicu sa svake strane u svakom 2. redu, ili kao prema 
slici 36. 

Prilikom pletenja dijela za leđa, prakticira se, da se oduzme 
nešto manji broj očica nego na prednjici. Za dužinu izreza rukava 
na prednjici i leđima, plete se oko 80 do 100 redova, što je također 
ovisno o veličini bluzice i o vrsti vunice. U nekim slučajevima se 



prakticira, nakon što je ispletena otprilike polovica izreza za 
rukav, dodati 3x1 očicu sa svake strane u razmaku od 8 redova. 

Za kosinu ramena oduzima se 10 do 12x4 očice u svakom 2. 
redu, ali istovremeno se mora voditi računa i o oduzimanju za 
vratni izrez. Da li će se oduzimanje za vratni izrez započeti prije 

ili kasnije, određuje kroj, odnosno veličina vratnog izreza. Ako 
se za vratni izrez počima oduzimati odmah, kada i za kosinu 
ramena, u tom slučaju treba pletivo prepoloviti i u sredini 6—7 
očica oduzeti odjednom, a dalje 6—7x2 očice u svakom 2. redu, 
ili pak 5, 4, 3, 2 i 1 očicu oduzeti u svakom 2. redu. 

Na ramenu se završi 15 do 25 očica odjednom, već prema vla¬ 
stitom nahođenju. Kod pletenja odjeće za djecu ne prakticira se 
zaokruživati ispod vrata, već se samo završi potrebna širina za 
vrat. 

Izrez oko vrata na puloveru — osnovnog kroja, treba biti isti 
kako na prednjici, tako i na leđima. 

Rukav se počima plesti od ručnog zgloba sa odgovarajućom 
širinom za zglob. Kasnije u daljnjem pletenju, treba postepeno 
proširivati pletivo, već prema tome, kakvu se širinu rukava želi 
postići. Prakticira se u svakom 6-tom ili 8-om redu dodati po jednu 
očicu sa svake strane s tim, da se to ponovi još 25 do 35 puta. 

Nakon što je ispletena donja, unutarnja dužina rukava, počima 
se oduzimati za kuglu rukava. To oduzimanje treba rasporediti 
tako, da u visini od prvih 3 cm treba početi jednakomjerno oduzi¬ 
mati, a pri kraju kod 12—14 cm širine rukava preostale očice treba 
u grupama završiti. 

PREMATAČ VUNICE 

Pravilno premotana vunica, omogućuje lakše i pravilnije ple¬ 
tenje. Ovdje prikazujemo jednu od praktičnih naprava za ručno, 
križno prematanje vunice za pletenje u domaćinstvu. 

Domaćicama, koje se služe kućanskim aparatima za pletenje 
veoma korisno će poslužiti ovakva naprava za križno prematanje 
vunice i sintetike. 

Ako se vunica na takav način premota, nit će se odmatati s 
unutarnje strane klupka, bez teškoća i bez zatezanja, što je veoma 
važno a to omogućava stvaranje lijepog i ravnog jednoličnog 
pletiva. 

Ovaj prematač vunice se sastoji iz glavnog dijela, na kojem se 
stvara klupko, i vitla na kojeg se stavi vitica (»štrena«). 

Vunicu namijenjenu za strojno pletenje, treba prilikom prema- 
tanja, preći preko parafina, što ce olakšati pletenje, nit ce jedna- 
komjernije prolaziti kroz vodilicu i time stvarati ljepše pletivo. 


Slika prikazuje kako treba nit pridržavati dok se vrši prema¬ 
tanje, a strelica označava, koje dijelove treba podmazivati. 



SI. 37 — Prematač vunice »Orion« 


VRSTE I SASTAV PREDIVA 

Prediva — vunice i sintetike, ima više vrsti. Razlikuje se po 
sastavu i po numeraciji. 

Sastav prediva 

Nije svejedno s kakvim predivom se radi. 

Predivo za pletenje se razlikuje od prediva za tkanje. Predivo 
za tkanje je drugačije pripremljeno, imade više zavoja, a predivo 
za pletenje ima manje zavoja — manje je ufrkano. 

Predivo za pletenje može biti izrađeno od 100%-tne vune, ili 
sintetike, te od mješavine vune i sintetike. 

Zatim, za ručni rad pletenje upotrebljava se i pamučno pre¬ 
divo — pelgarn i druge vrsti konca. Konac za ručni rad uglavnom 
služi za vezenje, kačkanje i za izradu goblena, a u nekim slučaje¬ 
vima vrši se i pletenje s pamučnim koncem. 











Za isplesti lijep odjevni predmet, treba upotrebiti predivo od¬ 
govarajućeg sastava. Ako se radi o uzorku s više boja, boje takvog 
prediva treba da budu postojane. 

Numeracija prediva 

Debljina prediva označena je sa znakom Nm i odgovarajućom 
brojkom, koju se može naći pored oznake vrste i kvalitete prediva 
na omotnici vitice. 

Za pletenje veste, haljine, bluzice i drugih odjevnih predmeta, 
najviše se upotrebljava predivo debljine Nm 13/3, zatim, 14/4, 16/3, 
18/3, te tzv. industrijsko predivo Nm 32/2. 

Što je predivo deblje, brojka je manja i obratno, što je piedivo 
tanje, brojka je veća. Tako na primjer, vunica, koju koristimo za 
pletenje veste, haljine, bluzice, a ima oznaku Nm 13/3 = deblja 
je, znači da ima 13.000 metara u 1 kg, a predivo Nm 32/2 je tanje 
i sadrži čak 32.000 metara u 1 kg. 

Sa pelgarn koncem za ručni rad »Runolist« 8/50 gr., može se 
izraditi veoma lijepa bluzica za ljeto. 

»Ljiljan« i »Tulipan« konac u brojevima 40, 50, 70 i 80, prakti¬ 
čan je za ručni rad, naročito za kačkanje. 

PLETENJE PULOVERA U RAGLAN KROJU 

U raglan kroju se može plesti pulover, vesta, haljina, bluzica. 
Opisat ćemo primjer pletenja pulovera u raglan kroju. Na osnovu 
ovog primjera, može se uz izvjesne korekcije, izrađivati i druge 
odjevne predmete u raglan kroju. 

Pletenje pulovera i drugih odjevnih predmeta u raglan kroju 
radi se do izreza za rukav otprilike isto, kao i osnovni kroj. Treba 
navesti odgovarajući broj očica, isplesti krivo-pravo pasicu, a dalje 
plesti glat (ili krivo-pravo). 

Proširivanje se vrši 4—6 puta po jednu očicu u svakom dese¬ 
tom redu sa obje strane. Prednjicu i leđa plete se približno isto 
do izreza za rukav, dakle do raglan kroja. 

Tada treba početi sužavati tako, da se u svakom drugom redu 
oduzme po jednu očicu sa svake strane, na prednjici, a tako isto 
i na leđima. 

Oduzimanje treba izračunati tako, da se oduzme otprilike po¬ 
lovica očica. To znači, ako smo prilikom započetog oduzimanja 
za raglan kroj imali 140 očica, sužavanjem treba oduzeti oko 70 
očica, tako, da će ostati otprilike 70 očica, u kojima će se izraditi 
vratni izrez. Da bi se moglo izraditi vratni izrez, i nastaviti sa 
oduzimanjem za raglan kosinu, treba pletivo prepoloviti i oduzi¬ 
mati odgovarajući broj očica, za vratni izrez, kao što je to uobi¬ 
čajeno. 

Završit treba sa istim brojem očica kako za prednjicu, tako i 
na dijelu za leđa. 

Prednjica raglan kroja može biti nešto duža od leđa, ako je to 
potrebno radi grudi. 

Rukav se počima plesti od ručnog zgloba prema gore, isto kao 
i kod osnovnog kroja. Raglan rukav se radi nešto širi od osnovnog 
kroja rukava. Proširivanje raglan rukava vrši se postepeno — dakle 
treba dodati u svakom četvrtom ili šestom redu, i to 30 do 35x1 
očicu sa svake strane. Radi pravilnijeg postupka, neka posluži ova 
napomena. Uobičajeno je, da gornja širina raglan rukava ima 
otprilike dvostruko više očica od započetih. To znači, ako smo 
započeli sa 70, proširivanjem, treba doći na oko 140 očica na naj¬ 
širem dijelu raglan rukava. Na tom dijelu se počima sužavati tj. 
izrada raglan kroja na rukavu. 

Oduzimanje na raglan rukavu se mora rasporediti nešto druga¬ 
čije nego sužavanje prednjice i leđa, jer rukav nema toliko očica. 

Razmak za proširivanje i sužavanje, kako prednjice i leđa, tako 
i rukava, izračunava se ovisno o vrsti i debljini vunice, a na 
osnovu probne krpice. 

U raglan kroju važno je napomenuti i to, da treba izračunati 
tako, da preostale očice na sva četiri dijela (prednjice, leđa i ru¬ 
kava) završne očice, čine mjeru za pasicu oko vrata. Na prednjici 
i leđima, završi se sa nešto više očica nego na rukavima. 



SI. 38 — Raglan kroj 

Sužavanje za raglan kroj se može vršiti na više načina: 

— običnim premještanjem očica na susjednu iglu, 

— stavljanjem u mirovanje odgovarajuće igle s kojih bi tre¬ 
balo oduzimati očice, 

— ukrasno oduzimanje sa dvoiglenim ili troiglenim dekerom. 

Ako se želi na raglanu imati stepenasti porub, to se radi tako, 
da se u svakom šestom redu, sa troiglenim dekerom zahvati očice 
sa treće, četvrte i pete igle i premjesti iste na šestu, sedmu i osmu 
iglu. Nakon ispletenih 6 redova, ovaj postupak treba ponoviti i 
tako dalje ponavljati. 

Ukoliko se takvo oduzimanje radi sa dvoiglenim dekerom, tada 
se može i nakon ispletena četiri reda, ponovo premještati očice. 

Raglan se može plesti i tako, da se započne od užeg dijela poje¬ 
dinog komada, i plete prema širem, odnosno prema najširem dijelu. 
U tom slučaju se najprije proširuje, a onda se sužava do pasice. 

ŽENA — DOMAĆICA NA SELU 

Za toplijih ljetnih dana, bilo je lijepo provoditi vrijeme u pri¬ 
rodi, u poslu, na imanju, u vinogradu, voćnjaku, vrtu... Onda je 
priroda reklo bi se, preko noći odredila tmurno vrijeme, unijela 
je monotoniju u nas. 

Prema tome, nastupom jeseni i prvih hladnijih dana i život 
žene — domaćice na selu, usmjeren je sve više na rad u kući. 

Žene koje se bave pletenjem, uz malo izdataka za materijal, 
obradovat će svoju djecu i ukućane nekim pletenim odjevnim 
predmetom. 

Cesto puta je problem pronaći poklon za imendan, rođendan, 
godišnjicu, za vjenčanje, rođenje, Dan dječje radosti i tome slično. 

Djeca očekuju za Dan dječje radosti ili za neki drugi blagdan, 
da će primiti neki dar. Mališani zapitkuju majku, koliko još dana 
ili noći treba do tog dana proći. 

I majke žele da njihova djeca budu što ljepše ili najljepše 
obučena. 

Tako će svaka malo spretnija domaćica, nakon što obavi važ¬ 
nije poslove u kući, naći zadovoljstvo u ručnom radu, šivanju, 
pletenju ili vezenju. Primjenom odgovarajućeg uzorka, boje ili 
modela, za kratko vrijeme će stvoriti lijepe odjevne predmete za 
svoje najbliže. 


Na primjer, za djevojčicu se može izraditi haljinica, kao što 
prikazuje ova naša slika. 

Za dječaka se također može naći prikladan primjer za pletenja, 
puloverčić ili hlačice. 

Osim toga, za mališane se može izraditi kapica ili čarape. Sve 
su to korisni i djeci potrebni predmeti, a koji će im ujedno donijeti 
radost za određeni dan. 

Dakle, uz malo truda i volje, te nešto izdataka za materijal, 
može se izraditi veoma lijepe poklone. 

HALJINICA za djevojčicu od 2—3 godine 

Treba navesti 120 očica, odgovarajuće boje vunice, isplesti pa- 
sicu sa zubićima. Nakon ispletene pasice, treba izraditi još neko¬ 
liko redova. Nakon toga na glat pletivu izrađivati uzorak, (kao 
što prikazuje si. 40) na slijedeći način: Lijevo od sredine pletaćeg 
stroja (0) 8, 7, 6, 5, 4, 3, 2, 1, 0, treću i petu očicu premjestiti na 
4. iglu, a zatim troiglenim dekerom zahvatiti 2., 1. i 0. očicu i 
premjestiti za jedno mjesto u lijevo, 6., 7. i 8. očicu premejstiti 
za jedno mjesto u desno. Nadalje, 13. i 15. očicu ovjesiti na 14. 
iglu, a 10., 11. i 12. očicu premjestiti za jedno mjesto u lijevo, dok 
16., 17. i 18. očicu treba premjestiti za jedno mjesto u desno itd. 

Kada je ispletena potrebna dužina haljine do izreza za rukave, 
treba pletivo skinuti i rasporediti na 80 igala i plesti odgovarajući 
mrežasti uzorak do kraja. 

Nakon toga treba izraditi dvije ukrasne kuglice, kao i žnoricu, 
te na istu pričvrstiti ukrasne kuglice. Žnoricu prišiti na haljinicu 
oko struka. 




Narodni vez 

Narodni vez je najljepši ukras na odjevnim predmetima, tim 
više, ako je izrađen rukom. 

Osim toga, u posljednje vrijeme i »propisi« mode širom svi¬ 
jeta »naređuju«, da se nosi odjeća ukrašena narodnim vezom. 

Kod nas na tom području postoje velike mogućnosti u pogledu 
različitih modela i vrsta narodne nošnje. 

Primjenom navedenih vrsta veza, može se ukrašavati i narodna 
nošnja, naravno uz upotrebu odgovarajućih boja konca. 

PULOVER I HLACICE za dječaka od 3—4 god. 

Na primjer za prve proljetne dane, kad još nije vruće, ali nije 
više ni tako jako hladno, vašem mališanu će najbolje odgovarati 
puloverčić i hlačice. 

Na slici je prikazan kroj sa opisom za pletenje hlačica i pulo¬ 
vera za dječaka od 3—4 godine. 

Za prednjicu (I) treba navesti odgovarajući broj očica, što ćete 
ustanoviti na osnovu probne krpice. Isplesti pasicu krivo-pravo, a 
zatim plesti glat ravno do 104. reda. Tada oduzeti za izrez rukava: 
3, 2, 1 očicu, sa svake strane u svakom 2. redu. 

Dalje plesti ravno do 144. reda, a tada oduzimati za izrez oko 
vrata: 4, 3, 2, 1 očicu, ili već prema tome, kakav izrez oko vrata se 
želi imati. 

Na 156. redu oduzeti odgovarajući broj očica s desne strane 
za kosinu ramena. Završiti na 166. redu. 

Pletenje leđa (II) 



SI. 42 — Kroj za hlačice SI 43 — Kroj za puloverčić 


Za pletenje leđa treba navesti isti broj očica i sve plesti jed¬ 
nako, kao i kod prednjice, jedino što tu nema izreza za oko vrata. 

Rukav 

Rukav plesti na osnovu označene širine i broja redova, u 
crtežu III. 

Pletene hlačice 

Na crtežu si. 42. prikazan je kroj za pletenje hlačica za dječaka 
od 3 do 4 godine. 

Broj očica koliko treba navesti, ustanovit ćete na osnovu pro¬ 
bne krpice i dalje plesti približno označenom broju redova a tako 
i oduzimanje za nogavicu. 

PONČO — pleteni 

Za hladnije dane i za odlazak na godišnji odmor u gorske 
predjele, treba ponijeti vestu, topliju haljinu, pulover, pončo, djeci 
topliju odjeću... Iako će se većina toga naći u kući, nešto će 
trebati dopuniti, nabaviti ili izraditi. 

Poslužite se ovim primjerima, u kratkom roku izradit ćete 
odjeću, koju ćete moći prilagoditi stvarnim potrebama i prilikama. 

Pončo će također dobro doći za takvu priliku. Pončo se može 
isplesti ručno ili na pletačem stroju. To je praktičan odjevni pred¬ 
met, udoban za nositi, a ujedno je moderan. Pončo se u većini 
plete glat pletivom, prava strana za lice. Na donjem dijelu se 
može uplesti i odgovarajući uzorak, ili, nakon što je isti ispleten, 
može se ručnim vezenjem ukrasiti. 




Ako se plete na pletačem stroju, treba navesti 160 očica, što 
čini 59 cm, veličina očica je broj 6, plesti glat pletivo, prava strana. 

Počev od 2. reda pa dalje, sve do kraja pletenja, treba oduzi¬ 
mati po jednu očicu sa desne strane u svakom 2. redu i to tako, 


da se jednoiglenim dekerom zahvati očica s treće igle od kraja 
i ista premjesti na četvrtu iglu, dakle za jedno mjesto u lijevo. 
Na taj način se dobiva ukrasni ažur po sredini ponča na prednjici, 
a tako isto i na leđima, uz sastav dvaju dijelova. 

Oduzimanje se nastavlja i kod izrade uzorka, a od 164. reda, 
treba i na suprotnoj strani oduzeti 12 do 14 puta po jednu očicu 
u svakom 3. redu. Ovo je potrebno da bi se dobila kosina ramena. 
Treba izračunati tako, da za završiti ostane oko 30 očica i to na 
otprilike 200 ispletenih redova. Ukoliko je uzorak za borduru 
manji, dakle sa manje praznih redova, neće trebati plesti do 200 
redova. Nakon što je završen ovaj komad, treba izraditi još jedan 
isto takav dio. Osim toga, treba izraditi dva komada kod kojih će 
se oduzimati na suprotnoj strani. 

Prema tome, na jednom komadu će se oduzimati u svakom 
2. redu po jednu očicu s lijeve strane, a od 164. reda oduzeti 
14 X po jednu očicu s desne strane (za kosinu ramena). Na dru¬ 
gom komadu treba oduzimati na drugoj strani pletiva. 

Ispletene dijelove treba najprije spojiti na tri mjesta, a nakon 
što se isplete pasica za oko vrata, spojiti i četvrti porub. 

Za pasicu treba navesti 124 očice i plesti krivo-pravo 50 redova, 
patent uzorak. 

Na donjem dijelu ponča izraditi rese u dužini, koja vam naj¬ 
bolje odgovara, a prakticira se izrađivati dužina resa od 20 do 
25 cm. 

HLAČE — pletene 

U posljednje vrijeme hlače su veoma moderne. Mnoge djevojke 
nose hlače, pletene ili izrađene od odgovarajuće tkanine. Hlače su 
praktične za nositi, naročito za putovanje. 

Prikazat ćemo kroj sa uputom za pletenje dugih hlača, u trapez 
kroju a na osnovu tih podataka, kroja i mjera, može se uz izvjesno 
prilagođavanje mjera i kroja izraditi hlače i druge veličine. 
Prednji dio: 

Ako se radi na pletačem stroju treba navesti 84 očica i raditi 
prema crtežu na kojem su označeni redovi, te kada i koliko treba 
sužavati ili proširivati. 

Nakon ispletene pasice, koju treba presavinuti, jer je pletena 
u glat pletivu, na 42. redu početi s oduzimanjem, i to 6x1 
očicu u svakom 20. redu. Od 142. do 220. reda plesti ravno. Dalje 
dodavati s desne strane 5x1 očicu u svakom 8. redu, zatim 12x1 

I očicu u svakom 10. redu i 6x1 očicu u svakom 12. redu. Na 397. 

redu oduzeti 3x3, 3x2, 6x1 i 5x1 očicu u svakom 4. redu. Na 
480. redu, pletivo treba podijeliti na dva dijela, radi pletenja 
ušitaka. Na lijevoj strani, treba ostaviti 23 očice, a dotične igle 
staviti u mirovanje, na desnoj strani ostat će 60 očica za pletenje 
s tim, da treba s desne strane oduzeti 7x1 očicu u svakom 7. redu, 
a s lijeve strane, 4x2 očice u svakom 14. redu. Dalje plesti ravno 
do 564. reda. Završiti sa 49 očica tog dijela pletiva. Nakon toga 
ćemo brojčanik vratiti na 480. red, preostale 23 igle iz mirovanja 
staviti u radni položaj i plesti dalje ravno do 564. reda. Završiti 
i taj dio sa 49 očica. 

Isplesti još jedan takav komad za drugu nogavicu, a zatim 
prema kroju na slici, isplesti dva jednaka komada za stražnje 
dijelove nogavica. Ispletene komade ručno sastaviti. Patent zatva¬ 
rač staviti po želji sa strane ili naprijed. 

IZREZI I PROREZI 

S obzirom na različite vrste pletenih odjevnih predmeta, ima 
i više vrsta izreza i proreza. 

Na haljini, bluzici, puloveru itd. ima uglatih, okruglih i sa 
oštrim kutom, tzv. VE izreza, kao što prikazuje slika 47. 

Ovo su tri izreza, koji se u praksi najviše primjenjuju. Za sva 
tri izreza važi isto pravilo, da se na određenoj visini pletiva, gdje 
se želi početi sa izrezom, pletivo prepolovi i jedan dio igala stavi 
u mirovanje, odnosno pletivo se ostavi na pomoćnoj igli. Na isti 
način plete se i prorez za ušitak. 



SI. 47 — Izrezi i prorezi 


a) VE izrez se radi tako, da se pletivo prepolovi, ujedno tog 
časa treba zapisati broj redova, ispletenih do tada, kako bi mogli 
nakon ispletenog jednog dijela, ponovo brojčanik vratiti na isti 
broj i na drugoj strani isplesti isto toliko redova. 

Oduzimanje se vrši u svakom 4., 6. ili 8. redu po jednu očicu 
i to jednakomjerno od početka izreza do dijela gdje će biti pasica 
oko vrata. 

b) Okrugli izrez se radi isto kao i VE izrez s tim, da se u ovom 
slučaju mora oduzimati znatno više očica od sredine prema gore, 
kako bi se postigla što bolja okruglina. Tako će u sredini, nakon 
prepolovljenog pletiva, trebati odjednom oduzeti 10 do 15 očica. 
Zatim treba od sredine prema kraju oduzimati, najprije više, re¬ 
cimo 4, zatim 3, pa 2 i na koncu 1 očicu u određenim razmacima. 
Koliko očica će trebati oduzimati ovisi o tome kakvu okruglinu se 
želi postići. 

Prilikom pletenja izreza istovremeno treba voditi računa o odu¬ 
zimanju za izrez rukava. Nakon što je završeno sa izradom VE 
izreza, ili okruglog, odnosno uglatog izreza, treba dalje oduzimati 
za vratni izrez, ali ujedno voditi računa i o tome da se na suprot¬ 
noj strani pletiva oduzima za kosinu ramena. S obzirom na razli¬ 
čitu debljinu i vrstu vunice, te s obzirom na vrst uzorka, ne može 
se za sve veličine izreza unaprijed odrediti i točan broj očica, 
koliko i u kojem razmaku treba oduzeti. Zato je i u ovom slu¬ 
čaju potrebno izraditi probnu krpicu. To se radi tako, da se 
navede odgovarajući broj očica, započne plesti i odmah izrađuje 
izrez. 

Pletena kapa 

Za hladnije — jesenske i zimske dane, možete isplesti jedno¬ 
stavnu i praktičnu kapu. 

Treba upotrebiti nešto čvršću i elastičnu vunicu. Započeti sa 
toliko očica, koliki je obujam glave. Rubnu pasicu izraditi u širini 
od ca 3 cm i to sa nekoliko niti tanje i elastičnije vunice. Dalje 
plesti odgovarajućim uzorkom, na primjer krivo-pravo ili »riža« 
bod. Nakon ispletenih oko 20 cm od rubne pasice, treba početi 
oduzimati u sredini tako, da na svakoj igli ostane po 16 očica. 
Nakon toga isplesti još 6 redova, a onda pletivo završiti. 

Praktična ljetna kapa 

Praktičan model ljetne kape, koja može pristajati kako mla¬ 
đim, tako i starijim ženama. Istu se može izraditi za svega 2—3 
sata, dakle za jedno poslije podne. Potrebno je svega 0,50 m tanje 
tkanine, boja prema vlastitom ukusu. 

Treba precrtati ovaj crtež na slici 48. tako, da svaka kocka 
čini 10 cm i taj kroj prenijeti na tkaninu. Prema tom kroju treba 
naznačiti na materijalu krug i oko desetak ušitaka u širini od oko 


3 cm na obodu kruga, jednakomjerno raspoređeni uokolo oboda. 
Uz to treba skrojiti vrpcu u dužini od 55—58 cm, širine 3 cm. 
Nakon što se ušitke spoji, uokolo treba našiti traku. 

Na osnovu ovog kroja može se izraditi i zimska kapa, od pu- 
nije vunene tkanine. 



IZRADA PASICA NA PLETIVU 

Pasica oko vrata u većini služi za ukras dotičnog odjevnog pred¬ 
meta. Zato nije svejedno, kakvu pasicu ćemo isplesti na bluzici, 
vesti i drugim predmetima. Pasica ima mnogo vrsta. Na primjer 
kod glat pletiva može se primijeniti pasica sa krivo-pravim ple¬ 
tenjem. Zatim, može se izraditi jednostavna pasica, presavinuta 
sa zubcima. Isto tako, nakon ispletenog komada može se ručno 
izraditi prema vlastitoj želji odgovarajuća pasica. 

Opisat ćemo način pletenja za nekoliko vrsta pasica. 

1) Običnu pasicu u glat pletivu se može izraditi tako, da se 
navede željeni broj očica, veličinu očica staviti na broj 5, 
isplesti 9 redova, okrenuti brojčanik za veličinu očica na 
broj 10, isplesti 1 red. Ponovo staviti brojčanik na broj 5 i 

isplesti 10 redova. Nakon toga podići početne — prve očice 
c na igle i plesti dalje. 

Takva pasica pogodna je za bluzice, tanje veste, čarape i 
slično, već prema želji i vlastitom ukusu. 

2) Pasica sa zupcima ; 

Pasica sa zupcima se počima raditi isto kao i pasica opisana 
pod toč. 1 s tim, da se umjesto 9 isplete 12 redova. Tada 
treba svaku drugu očicu premjestiti na susjednu iglu. Prazne 
igle staviti opet u radni položaj, plesti dalje još 12 redova, 
podići početak na odgovarajuće igle i dalje plesti uzorak 
po želji. 

3) Pasica za oko vrata, plete se tako, da se navede željeni broj 
očica i plete ovim redom: četiri reda sa brojem 5, četiri 
reda sa brojem 4, četiri reda sa brojem 3 i jedan red sa 
brojem 10, zatim 1 red sa brojem 2. Nakon toga treba opet 
plesti po četiri reda sa brojem 3, 4 i 5. Pletivo skinuti na 
posebnu nit ili završiti sa završnim lančićem. Kod završa¬ 
vanja takve pasice, ne smije se nit zatezati, jer pasica ne bi 
bila dovoljno elastična. 

Ovakav način pletenja, čini pasicu okruglog oblika i bit će 
priljubljena uz vrat. 

4) Pasica sa dvije boje 

Za vestu se može isplesti pasica, koja će biti kombinirana 
sa dvije boje. Plete se tako, da se navede odgovarajući broj 
očica, isplete četiri reda sa bojom A (recimo bijelom), za¬ 
tim četiri reda sa bojom B (plavom) i opet četiri reda sa 
bojom A, pa četiri plavom do željene širine pasice. Ovakva 
kombinirana pasica lijepo će ukrasiti bijelu ili plavu vestu. 
Istu se može izraditi za oko vrata i za našiti po dužini 
prednjice. 

5) Pasica za »VE« izrez 

S obzirom na to, da je kod »VE« izreza oštri kut, treba i 
pasicu prilagoditi takvom izrezu. Za tu svrhu treba posebno 
isplesti pasicu, koju će se naknadno našiti. Navesti odgova¬ 
rajući broj očica, plesti tako, da se oduzima na desnoj i 
lijevoj strani po jednu očicu u svakom 2. redu, i to do 
polovice željene širine pasice. Kod druge polovice pasice 
treba dodavati očice, ali istim redom, kako se oduzimalo. 

6) Pasica pletena u krivo-pravom uzorku. 

Takva pasica je najviše prisutna na pletenim odjevnim pred¬ 
metima. Radi se na donjem dijelu pulovera, bluzice, veste, 
kao i na rukavima. 


Treba navesti potreban broj očica, recimo za širinu pred¬ 
njice ili leđa, i plesti u krivo-pravom uzorku, 16 do 20 re¬ 
dova. U nekim slučajevima izrađuju se pasice u krivo-pra¬ 
vom uzorku veoma široke, čak do 60 redova. 

PLETENI KAPUTIĆ 

Za dječaka od 8—10 godina 

Kaputić kao što prikazuje slika 50., plete se u glat pletivu 
prava strana, prvenstveno od nešto čvršće vunice. 

Za lijevu stranu prednjice (I) treba navesti 50 očica, veličina 
očica da bude broj 7. Plesti 14 redova ravno. Tada s desne strane 
navesti odjednom još 22 očice. (To je potrebno za podvrnuti pa¬ 
sicu po dužini, na prednjem dijelu kaputića). Na 28. redu pasicu 
treba preklopiti i dalje plesti glat pletivom do 103. reda, ravno. 
U daljnjem pletenju treba na desnoj strani dodati 17 X 1 očicu u 
svakom 4. redu, što služi za proširenje pasice na gornjem dijelu 
prednjice, da bi se moglo presavinuti i pravilno formirati dio 



kragne. Istovremeno, s druge strane, treba oduzeti za izrez rukava 
i to počev od 122. reda: 1x3, 1x2, 2x1 i još 1 očicu nakon 
četiri ispletena reda. Na 174. redu, pletivo treba prepoloviti, (radi 
pletenja vratnog izreza), te na desnoj strani pletiva očice od broja 
44—67, skinuti sa igala, na posebnu nit, a dalje plesti, najprije 
jednu, a zatim drugu stranu i oduzimati, s unutarnje strane: 1x4, 
1x3, 1x2, 2x1 u svakom 2. redu, i još jednu očicu nakon 
ispletena četiri reda. Istovremeno na suprotnoj (lijevoj) strani 
dodati 3x1 očicu u svakom 4. redu, a nakon 191. reda, oduzeti: 
2x4 očice i time pletivo završiti na 194. redu. 

Drugu stranu (desnu) ovog dijela, treba plesti tako, da se po¬ 
čev od 184. reda 6x5 očica oduzme, što će činiti kosinu ramena. 

Drugi dio prednjice treba raditi isto, kao i ovaj prvi dio, s tim, 
da se dodavanje i oduzimanje vrši na suprotnoj strani, a rupice 
treba raditi na 21., 50. i 108. redu, na iglama 2—6 i 17—21, (treba 
stavljati stranu nit). 

Pletenje leđa 

Za leđa (II) treba navesti 115 očica, isplesti pasicu do 28. reda, 
a od 29. do 122. reda plesti ravno. Od 123. reda dalje oduzimati za 
izrez rukava, i to: 1x3, 1x2, 2x1 očicu u svakom 2. redu, i 
još jednu očicu nakon ispletena ispletena 4 reda. Dalje, do 184. 
reda plete se ravno. Tada treba obostrano oduzimati za kosinu 
ramena, a na 188. redu, pletivo prepoloviti i oduzeti za vratni 
izrez, u sredini 16 očica odjednom, a sa svake strane, 1 X 6 i 1 X 4 
očice u svakom 2. redu. Ostatak skinuti, odnosno završiti odjed¬ 
nom na 194. redu. 



Za rukav (III) treba navesti 59 očica, pasicu isplesti od 1—20 
reda. Od 22. reda dalje, dodavati u svakom 6. redu: 10 X 1 očicu, 
i još 4x1 očicu u svakom 8. redu. 

Od 137. reda dalje, oduzimati za okruglinu rukava, i to 2 x 4, 
1x312x2 očice u svakom 2. redu. Zatim od 147. reda dalje, 
obostrano oduzimanje u svakom 2. redu: 1 x 1 i 1 X 2 očice, te 
takvo oduzimanje ponoviti još pet puta. Ostatak završiti odjed¬ 
nom na 176. redu. 

RUPICE ZA GUMBE 

-ta rupicu treba ostaviti otvor odgovarajuće veličine, koji treba 
nakon ispletenog komada ručno obraditi. 

a) Vodoravna rupica se radi tako, da se odgovarajući broj 
igala, recimo 5 ili 7, izvuče i ručno preplete sa niti druge 
boje na mjestu, gdje će biti otvor za rupicu. Nakon što je 



ručno prepleteno, igle treba opet staviti u položaj rada i 
plesti dalje do mjesta, gdje treba biti druga rupica. Tada 
ćemo opet ponoviti radnju kao i kod prve rupice. 

Nakon ispletenog komada, pletivo treba izglačati, a tada 
izvući nit druge boje, koju smo upotrijebili, istovremeno 
treba otvorene očice prihvatiti i rupicu izraditi na odgova¬ 
rajući način, iglom i vunicom iste boje, kojom je dotični 
predmet pleten. 

b) Okomita rupica se radi tako, da se na desnom rubu počima 
i isplete do prve rupice, a sve očice, koje su na lijevoj strani, 
od te rupice, treba igle staviti u mirovanje. Zatim, treba 
plesti, recimo 7 redova (prakticira se neparni broj), glava 
stroja treba biti na lijevoj strani. Nakon toga, igle iz radnog 
položaja staviti u mirovanje, brojčanik za odbrojavanje re¬ 
dova, vratiti na »0« (da bi obe strane bile jednake), a igle 
između prve i druge rupice, staviti u rad i isplesti 7 redova. 
Prilikom pletenja pomenutih 7 redova, treba u prvom redu, 
pomoću igle sa kvačicom, (dekerom) načiniti malu omču, 
koja će naznačiti veličinu rupice. Omču ćemo prilikom pre¬ 
klapanja pletiva uplesti i prekriti. 

Na isti način treba raditi i ostale okomite rupice. 

Nakon ispletenih zadnjih 7 redova za rupicu, glavu stroja 
ćemo vratiti na lijevu stranu i dalje plesti na svim iglama. 
Po istom principu radi se i izrez za džep. 

Izrađivanje rupice 

Rupice za gumbe treba lijepo obraditi, jer iste osim praktične 
vrijednosti, predstavljaju i kao ukras na dotičnom odjevnom 
predmetu. 

Rupice treba izraditi u odgovarajućoj veličini za gumbe, koje 
se odabere (ne prevelike, a ne ni premale). Isto tako, treba voditi 
računa i o tome, da rupice ne budu tik uz rub, jer prvo, što neće 
estetski djelovati, drugo, neće biti dovoljno trajne. 

U iglu za šivanje, treba uvesti vunicu s kojom je ispleten do¬ 
tični komad. Raditi ovako: zahvatiti odozgo lijevu očicu, zatim 
drugu odozdo isto lijevu, pa desnu prvu odozgo, a onda drugu 
desno odozdo, i opet lijevu drugu, koju smo već prvi put zahva¬ 
tili. Tim redosljedom treba nastaviti do završetka obrade rupice. 

PLETENA SUKNJA 
Klasični kroj 

Suknja je jedan od odjevnih predmeta, koju je najlakše isplesti. 
Obično se radi iz dva dijela, prednji i stražnji dio. Međutim, uko¬ 
liko se radi po sistemu kružnog pletenja, može se suknja isplesti 
i u jednom komadu. U tom slučaju suknja neće uopće imati šavova 


po svojoj dužini. Suknja se može izraditi i od više dijelova, na 
primjer 6, 8 ili 10. 

Na slici 52. slovima su označeni pojedini dijelovi suknje, koje 
ćemo ovdje opisati: 

A — Obujam bokova. To je ujedno i donja širina suknje ili 
haljine, 

B — Obujam struka, 

C — Ušitak na stražnjem dijelu suknje, 

Za stražnji ušitak suknje, uzima se širina od oko 5 cm, 
a dužina 12—14 cm, 



D — Ušitak na prednjem dijelu suknje. Za prednji ušitak se 
uzima širina 3 cm, a dužina 7—8 cm. 

E — Dužina suknje s porubom, 

F — Visina bokova, koja iznosi od 16 do 20 cm, 

G — Dužina suknje odozdo do bokova. Ova mjera se dobije 
tako, da se izmjeri obujam bokova na najjačem dijelu, 
a zatim, prema gore do struka i dolje do potrebne dužine. 

Ako se suknja plete u dva dijela (prednji posebno, a zatim 
stražnji dio) radi se do ušitka jednako, kako prednji tako i 
stražnji dio. 

Ušitak na suknji 

Ušitak na suknji radi se tako, da se pletivo podijeli u tri dijela, 
dva krajnja dijela su jednake širine, a srednji je nešto širi. Ako 
bi na primjer raditi suknju, koja se sastoji od 160 očica, u tom 
slučaju bi podijelili ovako: dijelove sa strane odvojiti sa po 45 do 
50 očica što je ukupno oko 100 očica, a za dio u sredini ostaviti 
60 očica. 

Oduzimanje za ušitak se vrši najprije u većim, a zatim u sve 
manjim razmacima, da bi se dobila što pravilnija okruglina za 
bokove. Osim toga, oduzimanje treba rasporediti tako, da na kon¬ 
cu, preostale očice čine širinu struka. Te preostale očice treba 
odjednom završiti. 

PLETENA SUKNJA zvonolikog kroja 

Suknja pletena poprijeko na pletačem stroju, plete se pomoću 
skraćenih redova. 

Mjera za takvu suknju uzima se na slijedeći način: 

a) Dužina suknje s rubom, 

b) Visina duplog ruba (donji dio suknje), 

c) Dužina suknje bez poruba, 

d) Gornja širina jednog dijela zvonolike suknje. 

Prakticira se plesti u deset jednakih dijelova tako, da je 
svaki dio širok otprilike 7 cm, u gornjem dijelu, što znači 
10 x 7 = 70 cm. Svi dijelovi zajedno daju obujam struka. 

e) Širina donjeg dijela jednog komada suknje. 

Ovakva suknja se plete tako, da se navede toliko očica, koliko 
će biti potrebno za dužinu suknje, zajedno s duplim porubom. Od 
lijeve strane se počima plesti skraćene redove, pa sve do onog 
dijela, koji će biti za porub, (imajući u vidu dupli porub). Nakon 
toga treba produljivati redove — igle vraćati u rad, toliko odjed¬ 
nom, koliko je stavljano u mirovanje. Kad su sve igle dospjele u 
radni položaj, ispleten je prvi od potrebnih nam 10 dijelova suknje. 
Istim redoslijedom treba nastaviti plesti sve dijelove, bez skidanja 
pletiva. 

Primjer za pletenje 
KOMBINEZON 

Za dijete u dobi nakon što prohoda, praktičan je ovakav zatvo¬ 
reni odjevni predmet, kao što je pleteni kombinezon. Plete se u 
dva dijela: I prednjica i II leđa. Nakon što se isplete, oba dijela 
iste treba ručno sastaviti. 

Nadamo se, da je ovaj kroj i opis, dovoljna uputa za izradu 
takvog odjevnog predmeta, kojeg ćete moći izraditi za vašeg ma¬ 
lišana. 




SI. 53 — Kroj za kombinezon 


PLETENA TROKUTNA MARAMA 

Sve više je u modi trokutna marama, kao i šal za večernje 
izlaske. Takav predmet može upotpuniti večernju haljinu. Na pri¬ 
mjer, uz tamno-plavu ili uz crnu haljinu, Tjepo će pristajati bijeli 
šal ili trokutna marama. Isto tako, vrlo dobro će poslužiti i kod 
kuće, za hladnijih dana, dok se gleda televizijski program. 

















Potrebno je oko 300 grama mekše i tanje vunice. 

Primjer pletenja na pletačem stroju: Navesti 51 očicu i to 
tako, da su tri igle u radu, a tri izvan rada. Prvih 10 redova isplesti 
sa svim iglama, a tada isključiti tri, zatim tri uključiti itd. Od 
10. reda dalje dodavati na desnoj strani 30 X 3 očice u svakom 
10. redu. Na 308. redu uključiti sve igle u rad (one koje su bile 
isključene) i isplesti još 8 redova. Tada završiti. Dodavanje se vrši 
na jednom komadu s desne, a na drugom komadu s lijeve strane. 
Oba ispletena komada treba spojiti na gornjem dijelu. Na donjem 
dijelu izraditi rese. 



SI. 54 — Trokutna marama 



HALJINA — glat pletena 

Proljeće je, treba pregledati odjeću, koja je za preraditi, da li 
ima nešto za staviti van upotrebe i na mjesto iste nabaviti ili 
izraditi novu. Haljina nikad neće biti suvišna. Ako ispletite za pro¬ 
ljeće plavu haljinu bit ćete moderno i lijepo obučena. 

Evo primjer za glat pletenje haljine. Može se plesti ručno ili 
na pletačem stroju. 

Za prednjicu treba navesti 160 očica, plesti glat ravno do 48. 
reda. Tada pasicu presavinuti. Dalje sužavati 13 X 1 očicu u sva¬ 
kom 14. redu, a od 220. do otprilike 310. reda plesti krivo-pravo, 
čime će se naglasiti struk haljini, i dati ljepši izgled. 


Dalje plesti glat do 358. reda. Za izrez rukava oduzeti: 1x5, 
2 X 4, 2 x 2 i 2 x 1 očicu sa svake strane u svakom 2. redu. Na 
420. redu treba pletivo prepoloviti. Na tom dijelu se počima izra¬ 
đivati »VE« izrez. U sredini odjednom oduzeti 11 očica, a zatim 
još 1 x 4, 2 x 3, 3 x i 1 X 4 očice u svakom 2. redu, a na 442. 
ledu oduzimati na drugoj strani pletiva za kosinu ramena, i to: 
5 X 4 i 3 x 4 očice. Završiti pletivo na 460. redu. 

Za leđa navesti isti broj očica, kao i za prednjicu, plesti isto 
kao prednjicu, s tim, da se za vratni izrez, oduzme na 436. redu, 
najprije u sredini 15 očica odjednom, a zatim sa svake strane 
2x4, 2x3 i 2 x 2 očice. Na 466. redu završiti. 

Za pletenje rukava navesti 85 očica i plesti krivo-pravo, čitav 
rukav. Nakon otprilike 30 redova vršiti proširivanje tako, da se 
dodaje 24 x 1 očicu u svakom 6. redu, a zatim na potrebnoj dužini 
sužavati, otprilike isto, kao i kod drugih primjera za kuglu rukava. 

Pasicu oko vrata isplesti u krivo-pravom uzorku i istu našiti. 

HALJINA — rupičasti uzorak 

Predlažemo primjer za pletenje haljine u glat uzorku sa rupi¬ 
častim uzorkom. 



Na si. 57. je shema rupičastog uzorka, koji će lijepo djelovati 
na prednjici haljine. 

PONČO — pleteni 

Za djevojčicu od 6—8 godina 

Ako želite izraditi pončo za vašu djevojčicu, nije potrebno 
mnogo razmišljanja. 

Treba malo vunice, nešto truda i u veoma kratkom roku pončo 
će biti izrađen. 

Navedite 115 očica, s oduzimanjem započnite odmah, i to u 
svakom 2. redu po 1 očicu, ali samo s jedne strane (vidi sliku 45.). 

Oduzimanje treba nastaviti na toj strani sve do kraja, s tim, 
da na otprilike 150. redu započnete s oduzimanjem i na suprotnoj 
strani, za kosinu ramena. Kada vam ostane još samo 30 očica, iste 
treba odjednom završiti. 

Ispletite još jedan takav komad, a nakon toga, još dva na ko¬ 
jima ćete oduzimati na suprotnoj strani. 

Za pasicu oko vrata treba navesti 104 očice i isplesti 40 redova. 

Rese izraditi u dužini od oko 15 cm, otvorene ili zatvorene, u 
vidu omči. 

Povećanjem ili smanjenjem broja očica, može se izraditi veći, 
odnosno manji pončo. 

Kod pletenja ponča za djevojčicu može se primijeniti uzorak 
— mijenjanjem boja, ili sa žakartom. U tom slučaju će se broj 
redova nešto povećati jer kod pletenja norveškog uzorka ima i 
»praznih redova«. 


Od 329. reda dalje oduzimati za izrez rukava. Najprije treba 
oduzeti odjednom 4 očice, a zatim u svakom 2. redu: 1x4, 1x3, 
2x2, 3x1 i još 1 očicu nakon ispletenih 4. reda. Na 380. i 390. 
redu treba dodati po 1 očicu. Od 398. reda dalje oduzimati na 
lijevoj strani pletiva za vratni izrez (za kragnu), i to: 25 očica 
odjednom, a zatim u svakom 2. redu: 1x4, 1x3, 3x2, 3x1 i još 
2x1 očicu nakon ispletenih 4. reda. Istovremeno na 400. redu 
treba dodati 1 očicu na desnoj strani. Na 412. redu oduzimati na 
desnoj strani za kosinu ramena, i to: 8x4 i 1x5 očica u svakom 
2. redu. 



PLETENI KAPUT 

Za proljeće i jesen, praktičan je za nositi pleteni kaput. Takav 
kaput se može plesti ručno ili na pletačem stroju. Plete se u glat 
pletivu, prava ili kriva strana. 

Za izradu ovakvog kaputa potrebno je oko 1100 grama nešto 
čvršće i kvalitetnije vunice. 

Prednji dio (I) — lijeva strana 

Za pletenje tog dijela (na pletačem stroju) treba navesti 83 
očice = 27 cm, i plesti do 21. reda glat. Tada na lijevoj strani 
navesti odjednom 25 očica. Ovo proširenje je potrebno za pasicu 
po dužini prednjeg dijela kaputa. 

Dalje se plete ravno, bez oduzimanja ili dodavanja, a od 100. 
reda dalje oduzimati s desne strane pletiva: 12 X 1 očicu u svakom 
18. redu tako, da će do izreza za rukav ostati ukupno 96 očica. Na 
tom dijelu ćemo imati širinu od 31 cm. 


Drugi dio prednjice — desna strana 

Na osnovu označenog kroja na slici, treba plesti i drugi dio, tj. 
desnu stranu prednjeg dijela kaputa s tim, da se oduzimanje vrši 
na suprotnoj strani, kako za sužavanje prednjeg dijela kaputa i za 
izrez rukava, tako i za izrez oko vrata, gdje će se našiti kragna. 

Na tom dijelu ćemo izraditi i rupice. Radi toga, treba na 196., 
256., 316. i 376. redu, između 6. i 7., te između 19. i 20. igle, plesti 
u tri dijela, kao prema uputi za izradu rupica. 

Stražnji dio (II) 

Dio za leđa se radi također u dva dijela. Navesti 127 očica što 
čini 41 cm širine. Plesti ravno do 100. redova. Dalje oduzimati na 
desnoj strani 12 X 1 očicu u svakom 18. redu. Ostat će 115 očica = 
37 cm. Za izrez rukava oduzeti 4 očice odjednom i dalje u svakom 
2. redu još 1x4, 1x3, 2x2, 3x1 očicu i još 1 očicu, nakon 
ispletena 4 reda. Na taj način će na tom dijelu ostati 96 očica na 
iglama, što čini 31 cm širine. 

Na 372. redu dodati 1 očicu i još 2 X 1 očicu u svakom 10. redu. 

Za kosinu ramena početi oduzimati na 405. redu i to u svakom 
2. redu: 8 X 4 i 1 X 5 očica. Istovremeno treba na 413. redu odu¬ 
zeti na lijevoj strani za vratni izrez 37 očica odjednom i u svakom 
2. redu: 1 X 11, 1 X 8 i 1 X 6 očica, i time završiti taj dio pletiva. 

Drugu polovicu leđa treba raditi isto, kao i ovu, ali s tom raz¬ 
likom, da se oduzimanje vrši na suprotnoj strani. 

Rukav (III) 

Za rukav treba navesti 80 očica = 26 cm. Plesti glat s tim, da 
se na 32. redu doda 1 očica i još 8 X 1 očica u svakom 8. redu, 
a zatim još 13 X 1 očica u svakom 6. redu. Tada će biti ukupno 
124 očice = 40 cm. Od 181. reda treba oduzimati za kuglu rukava, 
obostrano: 1 X 5, 1 X 4, 1 X 3 i 4 x 2 očice u svakom 2. redu, a 
od 195. reda dalje još oduzeti: 2 x 1 i 1 X 2 očice. Ovo posljednje 
oduzimanje treba ponoviti još 5 puta. Nakon toga još oduzeti 
1x3, 1x4, 1x5 očica, a ostatak od 12 očica završiti odjednom. 

Za pasicu na leđima, ako ćete istu stavljati, treba navesti 109 
očica = 35 cm, isplesti 24. reda i odjednom završiti sve očice. 

Za podstavu upotrebiti odgovarajuću svilu. 

ŽENSKA VESTA 

Prema slikovitom prikazu, na slici 60, može se isplesti ženska 
vesta, konf. veličina 42/44. 



SI. 60 — Kroj ženske veste 

Za lijevu stranu prednjice treba navesti 95 očica = 31,5 cm. 
Nakon što je ispletena pasica u krivo-pravom pletivu, recimo 20. 
redova, dalje se plete glat pletivo, ravno do 40. reda. Zatim, treba 
u odgovarajućim razmacima plesti rupice, ostavljati otvore, i to 
na 41. redu, 72., 103., 134., 165., 196. i 227. redu. Rupice treba raditi, 
prema posebnoj uputi, koju dajemo u ovoj knjizi. 

Na određenoj visini treba preko 14 igala (očica) isplesti krivo- 
pravo pletivo za džep. Od 66. reda dalje, treba dodavati 3x1 očicu 
u svakom 28. redu. 

Za izrez rukava oduzimati od 162. reda i to: 6 očica odjednom, 
a dalje: 1x4, 1x3, 1x2, 3x1 u svakom 2. redu i još 2x1 očica u 
svakom 4. redu.. 

Od 234. reda oduzeti za izrez oko vrata, odjednom 24 očice, 
zatim, još 2x3, 2x2, 2x1 očica u svakom 2. redu i 3x1 u svakom 
4. redu. Istovremeno, treba na 250. redu oduzeti za kosinu ra¬ 
mena: 6x4 i 3x5 očica u svakom 2. redu. 

Izraditi još jedan takav komad s tim, da se oduzimanje vrši na ■ 
suprotnoj strani. 

Za leđa (II) treba navesti 153 očice = 51 cm. Od 1—20. reda 
plesti krivo-pravo, a dalje u glat pletivu tako, da se od 66. reda 
dalje s obje strane, doda 3x1 očica u svakom 28. redu. 

Na 150. redu oduzeti za izrez rukava: 1x4, 1x3, 1x2, 3x1, u 
svakom 2. redu i još 2x1 očicu u svakom 4. redu. 

Od 238. reda oduzimati za kosinu ramena: 6x4 i 3x5 očica u 
svakom 2. redu, a na 246. redu pletivo prepoloviti i oduzeti na 
sredini 13 očica odjednom i još: 1x6, 1x5 i 1x4 očicu u svakom 
2. redu oduzeti. Za rukav navesti 73 očice = 24 cm. Od 1—20. reda 
isplesti pasicu u krivo-pravom pletivu. Od 24. do 170. reda doda¬ 
vati 24x1 očicu u svakom 6. redu s obje strane. 

Od 170. reda obostrano oduzimati za kuglu rukava u sva¬ 
kom 2. redu, i to: 1x5, 1x4, 2x3, 1x1, 1x2, 1x1, 1x2, 15x1, 
1x2, 1x3, 2x4, a ostalih 11 očica odjednom završiti. Na isti način 
izraditi i drugi rukav. Za kragnu navesti 89 očica i plesti prema 
uputi za pletenje kragne. 

UKRASNI PORI 53 RAGLANA 
Pleten na pletačem stroju 

Ukoliko se želi imati ukrasni porub na raglan kroju, to se može 
postići na taj način, da se oduzimanje vrši s dvoiglenim ili tro- 
iglenim dekerom i to tako, da se zahvati odgovarajuće igle, zatim 
očice, u lijevo ili desno, ali odjednom dvije ili više očica i pre¬ 
mjesti u lijeva ili desno, već prema tome na koju stranu se odu¬ 
zimanje vrši. 

Ako se želi imati ukrasni porub s rupicama, to se postiže na 
taj način, da se zahvati recimo šestu očicu od kraja i premjesti na 
sedmu iglu, a šestu iglu ponovo vrati u položaj rada. Prvu očicu 
ćete oduzeti kao i obično. 


Može se oduzimati i na taj način, da se na primjer dvoiglenim 
dekerom zahvati petu i šestu očicu i prenese na sedmu i osmu 
iglu. Preostale četiri očice sa četveroiglenim dekerom treba pre¬ 
mjestiti za jedno mjesto u lijevo ili desno, već prema tome, na 
kojoj se strani vrši oduzimanje. Prvu iglu od kraja, koja je ostala 
prazna treba gurnuti iz radnog položaja u osnovni položaj kada 
igla ne radi. Draga igla će ostati u radnom položaju da stvori 
novu očicu. 

Pletenica na raglan kroju 

Pletenica na raglan kroju pulovera, haljine, bluzice, može se 
izrađivati sa dvoiglenim ili troiglenim dekerom. 

Pletenica se radi na prednjici i na leđima preko 11 igala. 

U svakom 2. redu s obje strane pletiva, trinaestu očicu treba 
premjestiti na dvanaestu iglu, a dalje raditi kako slijedi: 

1. Isplesti 8 redova, 

2. Treću i desetu očicu skinuti sa igle (prazne igle staviti u 
radni položaj), 



SI. 61 — Pletenica 


3. Sa dva troiglena dekera križno izmijeniti očice tako, da se 
jednim dekerom zahvati očice: 7., 8. i 9. iste skine sa igala, 
a zatim drugim dekerom zahvati 4., 5. i 6. očica i skine sa 

igala, iste zamijeniti tako, da se očice sa 4., 5. i 6. igle ovjesi 
na 7., 8. i 9. iglu, a očice sa 7., 8. i 9. igle ovjesi na mjesto 
gdje su bile 4., 5. i 6. očica. ( 1 , 2, 3, 4 , 5 , 6 , 7 , 8 , 9 ), 

4. Ovo ponavljati od točke 1—3. 

PLETENA KRAGNA 
sa trokutnim ažurom 

Pletena kragna sa ažur trokutom, ispletena na pletačem stroju, 
uljepšat će odjevni predmet. 

Takva kragna se radi pomoću pletenja skraćenih redova. 

Ako na primjer, kragna treba biti dužine 40 cm i širine 6 cm 
(2x6, jer istu treba presavinuti), treba za širinu kragne navesti 
34 očice. Plesti sa skraćenim redovima tako, da se obostrano stav¬ 
lja u mirovanje po 1 iglu, sve dotle, dok u sredini ne ostane 2 ili 
3 igle u radu. Tada treba sve igle istim redom po jednu iglu sa 
svake strane vraćati u radni položaj. Dalje plesti odgovarajuću 
dužinu kragne, kojoj treba dodati ovaj rrokutni ažur od oko 
5—6 cm, a tako i na drugoj strani kragne. Nešto prije kraja, 
dakle 5—6 cm, prije završetka kragne, treba opet primijeniti ple¬ 
tenje sa skraćenim redovima, kao i na početku, da bi se dobilo 
trolcutni ažur. Nakon toga završiti s pletenjem kragne. I u ovom 
slučaju dobro će poslužiti probna krpica, koju ćete prethodno 
trebati izraditi. 

MARINER KRAGNA 

Za haljinicu, dječji pulover i slično, može se isplesti mariner 
kragna. 

Treba navesti 44 očice, plesti oko 10 cm. Tada treba pletivo 
podijeliti u tri dijela, s tim, da od toga 28 središnjih očica treba 
završiti odjednom. Sa preostalih 8 očica na jednoj, a tako isto sa 
8 očica na drugoj strani plesti dalje tako, da se s unutarnje strane 
vrši oduzimanje 5x1 očicu u svakom 10. redu. Boje vunice kom¬ 
binirajte prema vlastitoj želji. Porub možete doraditi ručnim 
radom. 

MUŠKI PULOVER 
Sa VE izrezom 

Prema kroju prikazanom na slici 62, možete izraditi muški 
pulover sa VE izrezom, glat pleteno, pasica krivo-pravo, konfek¬ 
cijska veličina 48/50. Za prednjicu treba navesti 180 očica plesti 


do 170. reda ravno, a tada oduzimati za izrez rukava. Na 176. redu 
pletivo prepoloviti, radi pletenja VE izreza. Nakon 190. reda treba 
oduzimati 21x1 očicu u svakom 4. redu i još 4x1 očicu u sva¬ 
kom 6. redu. 

Na 286. redu oduzeti za kosinu ramena (prema uputi za ple¬ 
tenje osnovnog kroja) i završiti na 306. redu. 



SI. 62 — Kroj muškog pulovera 

Za leđa navesti također 180 očica, plesti do 170. reda ravno, 
oduzeti za izrez rukava, a zatim na označenoj visini i za kosinu 
ramena, te završiti na 296. redu. 

Za rukav navesti 99 očica isplesti pasicu u krivo-pravom ple¬ 
tivu, s tim, da treba počev od 30. reda dalje 26x1 očicu dodati u 
svakom 6. redu i još 7x1 očicu u svakom 4. redu. 

Od 219. reda sužavati za kuglu rukava (prema objašnjenju na 
crtežu za osnovni kroj). 

MUŠKA VESTA 

Ovo je jednostavan, a elegantan model muške veste. Pleten u 
glat uzorku, prava strana, smeđa ili siva vunica, potrebno je oko 
1100 grama kvalitetnije i punije vunice. Konfekcijska veličina 
broj 50/52. 

Pletenje prednjice 

Za desnu stranu prednjice potrebno je navesti 92 očice, plesti 
do 34. reda s tim, da na 17. redu, lijeve strane pletiva, treba na¬ 
vesti odjednom još 41 očicu. Na 34. redu pletivo treba preklopiti 
za pasicu i dalje plesti glat do 198. reda, a od 39. reda dalje na 
lijevoj strani pletiva dodavati 6x1 očicu u svakom 12. redu, a 
nakon toga 9x1 očicu u svakom 10. redu. Od 199. do 220. reda 
na desnoj strani pletiva, oduzimati za izrez rukava, i to 6 očica 

odjednom, a nakon toga u svakom 2. redu još 1x5, 1x3, 3x2, 
3x1, te nakon ispletenih 4 reda još 1 očicu. Istovremeno na lije¬ 



voj strani od 199. reda dalje, dodavati 3x1 očicu u svakom 10. 
redu. Nadalje od 229. reda dodavati još 6x1 očicu u svakom 10. 
redu. 

Dalje plesti do 284. reda, a tada pletivo prepoloviti radi ple¬ 
tenja vratnog izreza, (vidi opis na crtežu). 

Treba odjednom oduzeti 20 središnjih očica tako, da se raču¬ 
najući od desne strane pletiva, oduzme očice sa 79. do 99. igle, 
a onda obostrano u svakom 2. redu oduzeti: 2x4, 2x3, 5x2, 3x1 
očicu. Ujedno treba voditi računa da se na lijevoj strani izvrši 
dodavanje po 1 očicu na 289. i 299. redu. Međutim, na desnoj 
strani pletiva treba oduzimati za kosinu ramena, i to od 294. reda 
dalje u svakom 2. redu: 3x5 i 6x6 očica, s tim, da se ostatak od 
10 očica završi odjednom. 

Drugi dio prednjice, plete se isto, kao i prvi dio, s tim, da na 
tom dijelu treba u odgovarajućim razmacima uplesti stranu nit 
radi rupica za gumbe. 

Rupice treba izraditi na 4. do 10. i 32. do 38. igli, a u slijede¬ 
ćim razmacima, tj. redovima: 25., 71., 117., 163. i na 209. redu 
pletenja. 

Pletenje leđa 

Za pletenje leđa muške veste, potrebno je navesti 190 očica 
plesti do 34. reda, zatim pletivo preklopiti za pasicu. Dalje, plesti 
ravno do 198. reda. Od 199. reda, treba izvršiti oduzimanje za izrez 
rukava, u svakom 2. redu: 2x3, 1x2, 3x1, te nakon ispletena 4 
reda oduzeti još po jednu očicu sa svake strane. Od 295. do 310. 
reda oduzimati za kosinu ramena, s obe strane: 3x5 i 6x6 očica 
u svakom 2. redu, s tim, da se istovremeno na 302. redu pletivo 
prepolovi radi izrade vratnog izreza. U sredini oduzeti: 1x7, 1x6 
i 1x4 očice, u svakom 2. redu. 

Pletenje rukava 

Za izradu rukava navesti 95 očica, isplesti pasicu do 34. reda, 
te pletivo preklopiti. Od 38. do 206. reda dodavati: 8x1 očicu u 
svakom 8. redu i još 17x1 očicu u svakom 6. redu. Od 207. reda 
dalje oduzimati: 1x6, 2x4, 3x3 i 1x2 očice. Nadalje, od 221. do 
260. reda obostrano oduzeti, u svakom 2. redu: 1x2 i 1x1 očicu. 



SI. 64 — Kroj muške veste SI. 65 — Pepita uzorak 


67 





Takvo oduzimanje ponoviti još 9 puta. Osim toga, od 261. do 268. 
reda treba s obje strane jednako oduzimati: 1x2, 2x3, 1x4, a 
ostatak od 18 očica završiti odjednom. 

Izrada kragne 

Za kragnu treba navesti 134 očice, te od 1—20. reda plesti 
tako, da se najprije na lijevoj strani pletiva stavi 47 igala u polo¬ 
žaj mirovanja, isplete 1 red, a zatim isto tako na desnoj strani 
pletiva također 47 igala staviti u mirovanje i isplesti 1 red. Nakon 
toga, s obje strane treba stavljati iz mirovanja u rad ovim redom 
na desnoj strani: 1x7 igala, isplesti 1 red, a tako isto i na lijevoj 
strani učiniti, 1x7 igala staviti u radni položaj i isplesti 1 red. 
Zatim, obostrano stavljati u rad: 3x6, 2x5 i 3x4 igle. 

Od 21—60. reda plesti ravno, s tim, da se od 1. do 40. reda 
plete pepita ili sličnim uzorkom, a dalje bez uzorka. Od 61. do 74. 
reda opet obostrano stavljati u mirovanje igle: 2x8, 2x7, 2x6 i 
1x5 igala. Od 75. do 76. reda na lijevoj strani sve igle iz mirovanja 
staviti u radni položaj i jedan red isplesti. Odmah nakon toga 
treba i na desnoj strani staviti igle iz mirovanja u rad i jedan red 
isplesti. Nakon toga, sve očice odjednom završiti. 

Pletenje džepa 

Treba navesti 2x50 očica sa osnovnom bojom. Plesti od 1. do 
68. reda, a od 69. do 80. reda raditi sa pepita uzorkom. Dalje, od 
81. do 84. reda plesti glat i završiti sve očice odjednom. 

PLETENJE UZORAKA S NARODNIM MOTIVIMA 

Sve više su u modi odjevni predmeti, ukrašeni upletenim ili 
izvezenim uzorcima (razne figure koje prikazuju likove životinja, 
cvijeće, prirodu...). To su uzorci koji su izrađeni sa 1, 2, 3, 4, 5 
i više boja. 

Pletenje takvih uzoraka na pletaćim strojevima je otežano, jer 
zahtijeva veliku pažnju, treba odbrojavati očice i redove. 

Međutim, uz pomoć žakarta pletenje takvih uzoraka vrši se 
automatski na raznim pletaćim strojevima, namijenjenim za do¬ 
maćinstvo. žakart je veoma praktična naprava za osobe, koje 
imadu pletači stroj, jer uz pomoć te naprave, mogu barem desetak 
puta brže, nego inače, izrađivati i veoma složene uzorke sa 4—5 
boja. Odgovarajući uzorak je programiran na specijalnoj plastifi- 
ciranoj žakart kartici, koju treba samo uvrstiti u žakart i pomi¬ 
canjem poluge na toj napravi, pokazuju se zupci, koji odgovara¬ 
juće igle povlače u mirovanje. Na lijevom rubu kartice postoje 


brojevi od 1 dalje, koji označavaju redove uzoraka, a na desnom 
rubu kartice su slova, kao na primjer: A, E, U itd., koja označa¬ 
vaju, kada treba koju boju plesti. U malom okancu se pojavljuju 
slova. Prvo slovo označava osnovnu boju, a drugo ukrasnu. U ne¬ 
kom slučaju će biti označeno »2U« ili »4E«, što znači, da treba 
toliko redova plesti označenu boju. 



SI. 66 — Uzorak, narodni vez 


Početak pletenja uzorka 

Pošto je kartica uvrštena u žakart, isti treba položiti na ple¬ 
tači stroj tako, da crveni plastični zubac, koji se nalazi u sredini 
donje strane, uđe u kanal igle na »O«. Na tom mjestu zato, jer za 
probu treba navesti 20 + 20 očica. S obzirom da žakart zahvaća 40 
igala, prema tome zahvatit će 20 igala u lijevo i 20 igala u desno 
od »O«. 

Zubac treba uvijek polagati u isti kanal od igle, dok se radi 
započeti uzorak. 

Nakon što su odgovarajuće igle povučene u položaj mirovanja, 
treba na igle položiti osnovnu boju, isplesti 1 red, potisnuti igle 
iz radnog položaja u poseban položaj, a igle iz mirovanja, povući 
u radni položaj, položiti nit ukrasne boje i isplesti 1 red. Kod 
nekih pletaćih strojeva ovo pomicanje igala vrši se automatski, a 
u nekom slučaju se mora igle ručno pomicati, iz jednog položaja 
u drugi. 

Na prvi pogled izrada takvih uzoraka izgleda komplicirana, 
međutim, kada se malo uvježba, na primjer na probnoj krpici, bez 
teškoća se može izrađivati: bluzicu, haljinu, skijaški pulover, dje- 

čju odjeću, torbice i druge predmete, ukrašene norveškim uzor¬ 
kom, primjenom 4—5 boja. 

Radi se na slijedeći način: 

Ako je navedeno 120 očica, treba zahvaćati igle na tri mjesta, 
i to od lijeva na broju 40, zatim u sredini na »O« i na desnoj 
strani, na broju 40. 

60 50 40 30 20 10 0 10 20 30 40 50 60 

Prakticira se zabilježiti na komadić papira, brojeve kanala, 
gdje treba zupcem zahvaćati igle. 

Nakon što je ispleten prvi red uzorka, koji je označen s bro¬ 
jem 1, treba pritiskom na crvenu polugu pomaknuti uzorak na 
redni broj 2, itd. 

PLETENI OGRTAČ 

Za hladnije dane korisno će poslužiti pleteni ogrtač, kojeg se 
može izraditi na osnovu kroja i opisa prema slici 67. 

To je ogrtač, kakvog u trgovini nećete zapaziti, nešto posebno, 
a ujedno praktično. Sastoji se od četiri dijela: prednjica od dva 
dijela i leđa od dva dijela. Dužina oko 110 cm, konfekc. vel. 40/42. 
Potrebno 800 grama čvršće vunice. 

Pletenje prednjice (I): 

(Lijeva strana) 

Treba navesti 73 očice i odmah pri započetom pletenju treba 
pletivo proširivati, na desnoj strani: 10x8 i još 6x5 očica u sva¬ 
kom 2. redu. Time će nastati 183 očice. Nakon što se isplete 10 
redova ravno, već treba početi oduzimati: 87x1 očicu u svakom 
4. redu. Na otprilike 350. redu pletenja, treba započeti s oduzima¬ 
njem za kosinu ramena: 12x1, 4x2, 4x3, te 4x4 očice u svakom 
2. redu. Istovremeno treba na 358. redu, pletivo prepoloviti, da bi 
se izradilo izrez za ušitak. Pletivo treba podijeliti tako, da na 
desnoj strani bude 69, a na lijevoj 36 očica. Ovih 36 očica treba 
staviti u mirovanje ili iste skinuti na posebnu iglu, a sa 69 očica 
treba nastaviti raditi. 

Na otprilike 423. redu s lijeve strane treba oduzimati za vratni 
izrez: 2x3, 2x2 i 2x1 očicu u svakom 2. redu. Ostatak očica 
završiti na 438. redu. 

Nakon toga treba uključiti u rad onih 36 očica, koje smo pri¬ 
vremeno stavili na posebnu iglu. Brojčanik vratiti na 352. red i 
plesti tako, da se oduzima na desnoj strani za ušitak: 6x1 očicu 
u svakom 6. redu i još 6x1 očicu u svakom .4. redu. 


Na 413. redu oduzimati za vratni izrez: 2x6 i 3x4 očice u sva¬ 
kom 2. redu. 

Nakon toga treba isplesti još jedan takav komad za drugu 
stranu prednjice s tim, da se oduzimanje vrši na suprotnoj strani. 

Također treba isplesti na osnovu prikazanog crteža dva razli¬ 
čita komada za leđa. 

Pasicu oko vrata treba isplesti u glat pletivu ili krivo-pravo, 
već prema vlastitom ukusu i želji. 

Ispletene dijelove spojiti, pasicu našiti, a na donjem dijelu 
ovog ogrtača, predviđene su rese u dužini od oko 10 do 25 cm 
Rese treba vezanjem svaku resu na dva mjesta unakrsno spojiti. 



SI. 67 — Kroj ogrtača 

Glačanje pletiva 

Nakon što su ispleteni svi dijelovi dotičnog odjevnog predmeta, 
prije sastavljanja, iste treba izglačati. 

Pletene predmete treba glačati nešto drugačije, nego ostale, 
izrađene od tkanine. Kod toga se mora imati u vidu i to, da se 
glačanje vrši uz odgovarajuću temperaturu za vunene, odnosno 
sintetične predmete. Glačati se može pod parom na naličju, preko 
pamučne krpe, a ukoliko je pletivo osjetljivo, izrađeno od sinte- 
tike i slično, trebalo bi glačati preko novina, blago ugrijanim gla- 
čalom. Kod glačanja vunenih i sintetičnih materijala, najbolje je 
upotrebiti glačalo sa regulatorom, jer inače se može dogoditi da 
se sa malo jače zagrijanim glačalom, upropasti čitav komad 
pletiva. 

Pletivo izrađeno uzorkom ne prakticira se glačati. 

Izglačane komade treba postaviti na odgovarajuću ravnu povr¬ 
šinu i iste pričvrstiti sa bumbašnicama, te tako ostaviti, recimo 
preko noći, da bi zadržali formu, dobivenu glačanjem. 

Sastavljanje ispletenih komada 

Nakon što su ispleteni dijelovi za pulover, bluzicu, haljinu 
(prednjica, leđa, rukavi, te pasice) i izglačani, iste ćemo sastaviti 
i tek tada stvoriti kompletan odjevni predmet. 



Sastavljanje (spajanje) se vrši tako, da se prava strana pred¬ 
njice i prava strana leđa, stavi zajedno, kao što prikazuje slika 
68. spoji bumbašnicama i tada odgovarajućim elastičnim bodom 
za ručno šivanje, spaja vunicom s kojom je ispleten dotični odjevni 
predmet. Prilikom sastavljanja treba pridržati ivične očice od oba 
dijela koje sastavljamo zahvatiti iglom vodoravni dio u sredini 


svake pojedine očice, najprije sa desnog, zatim sa lijevog dijela 
dotičnog predmeta. Nastali novi red očica na pravoj strani mora 
biti okomit. Treba nastojati, da nit i porub budu neprimjetni. 

Spajanje pletiva po dužini i širini 

Pasicu, džep, kragnu i druge dijelove, koje treba odvojeno 
isplesti, našit ćemo, nakon što su isti izglačani. 

Spajanje se vrši ručno, iglom i vunicom, dvostrukom niti, ko¬ 
jom je pleten dotični komad. Pletivo treba spojiti elastičnim bo¬ 
dom, ako je pletivo gušće, bod će biti kraći, i obratno, ako je 
pletivo rjeđe, uzorkovano, rahlo, bod treba biti duži. 



SI. 69 — Spajanje pletiva po širini 


Kao što prikazuje si. 69 i 70 spajanje dva dijela pletiva se vrši 
tako da se u prvom zahvatu ubode prvu očicu na donjem — 
osnovnom dijelu ispletenog komada, prođe iglom kroz drugu očicu, 
gornjeg dijela pletiva (džep, pasicu, kragnu). U drugom zahvatu 
igle, treba ubosti kroz prvu očicu gornjeg dijela, proći kroz drugu 
očicu donjeg dijela i izaći kroz treću očicu gornjeg dijela pletiva. 
U trećem zahvatu treba ubosti drugu očicu gornjeg dijela (na 
mjestu gdje je u prvom zahvatu igla izašla), kroz treću očicu na 
donjem dijelu, te izaći kroz četvrtu očicu gornjeg dijela pletiva i 
tako nastaviti do kraja. 

SI. 7 0 — Spajanje pletiva po duzini 


PLETENJE POMOĆU SKRAĆENIH REDOVA 
Ručno i na pletačem stroju 

Na pletenim komadima treba na odgovarajućim mjestima izra¬ 
đivati izbočinu, kao na primjer: na haljini, bluzici, vesti za grudi, 
na suknji za bokove, zatim peta čarape, francuska kapica izrađuje 
se pomoću pletenja skraćenih redova. 



SI. 11 — Pletenje skraćenih redova 


Ručno pletenje skraćenih redova 

Ako je u toku rada, kod ručnog pletenja potrebno da se koji 
dio u sredini produži, načini izbočina, tada se do potrebne visine 
s obje strane postepeno pletu skraćeni redovi, za jednu ili više 
očica odjednom. 

Primjer pletenja skraćenih redova na pletačem stroju 

Potrebnu okruglinu na pletivu postiže se na taj način, da se 
prilikom pletenja na suprotnoj strani od glave stroja, nakon sva¬ 
kog ispletenog reda, stavlja po jednu ili više igala, odjednom u 


položaj mirovanja. Kod pletenja nekih predmeta potrebno je više 
igala odjednom stavljati u mirovanje, recimo kod izrade ušitaka 
na haljini za grudi, treba 7x5 igala staviti u mirovanje. Odmah 
nakon toga, istim redom, te igle treba vraćati u rad. 

Međutim, kod pletenja čarape, treba za okruglinu pete, stavljati 
samo po jednu iglu u mirovanje. 

Nakon što se isplete dovoljan broj skraćenih redova, treba ple- 
sti produžene redove. 

Istim redom treba s obje strane stavljati u rad po jednu iglu, 
kao što smo stavljali u mirovanje, sve dotle, dok opet ne bude 
u radu 30 igala. 

Nakon toga, može se produžiti plesti ravno. 

Prilikom jednostavnog načina pletenja skraćenih redova, na 
tom dijelu će nastati rupice. U'nekom slučaju, recimo na francu¬ 
skoj kapici, to će služiti kao ukras. Međutim, na nekim drugim 
predmetima, to nije poželjno. U tom slučaju, da na pletivu ne bi 
ostale rupice, treba, prilikom pletenja produženih redova, dakle 
prilikom vraćanja igle iz mirovanja u rad, nit omotati oko po¬ 
sljednje igle — prve od glave stroja. To treba stalno tako ponav¬ 
ljati, dakle omatati nit oko svake igle, koja se stavlja iz miro¬ 
vanja u rad. 

Papučica za bebu 

Za probnu krpicu treba izraditi mali predmet — papučicu, na 
slijedeći način: 

Treba navesti 21 očicu, plesti skraćene redove tako, da se sa 
svake strane stavi 7 igala u mirovanje, a 7 da ostane u radu. 
Nakon toga igle iz mirovanja istim redom, dakle po jednu iglu, 
stavljati u rad. Kada sve igle dospiju u rad, nastaviti plesti 10 re¬ 
dova, a onda opet izvršiti skraćivanje redova. Završiti pletivo i na 
taj način ćete dobiti lijepu malu papučicu za bebu. 

Ušitak na haljini 

Ušitak na haljini za grudi, plete se tako, da se skraćene redove 
počima plesti nešto niže od izreza za rukav. Za takav ušitak treba 
stavljati po 4-—5 igala odjednom u mirovanje, i to toliko puta, 
koliko redova treba isplesti do polovice ušitka. Nakon toga, treba 
igle istim redom stavljati u rad. 

Ušitak se može izraditi i na taj način, da se igle koje čine uši¬ 
tak, stavi u mirovanje, a nakon pletenja nekoliko redova, opet 
stavi u rad. 

Evo slikovitog prikaza: 

Kod pletenja pete u radu je 30 igala. Sa svake strane ćemo 
stavljati u mirovanje po 1 iglu sve dotle, dok ne ostane u radnom 
položaju 10 igala: 

Pletenje pete na čarapi pomoću skraćenih redova 


30 očica 

22. + + + + + + + + + + + + + + + + + + + + + + + + + + + + + + 

21. -(- + + + + + + + + + + + + + + 4-4- + + + + + + + + + + H- 

20. h4-4*4-4-4-4-4-4-4-4-4-4-4“4“4-4-4-4'4-4-4-4--l-4'4- 

19. -+ + + + + + + + + + + + + + + + + + + + + + + +- 

18. -I- + 4-4-4-4-4-4-4-4-4-4-4-4- + + + -[- 4- 4- 4- 4 — - 

17. -+ + + + + + + + + + + + + + + + + + + +- 

1^. ■— -b4--r4-4-4-4-4-4-4-4-4-4-4-4-4-4- 4-—-— — 

15. — —-H 4—f4-4-4-4-4-4-4-4-4-4-4-4- 4'— —- 

14. *—-f4-4-4-4-4-4-4-4-4-4- 4-4-4--— 

13. -4- 4- 4- 4- 4- 4 + 4- 4- 4- 4- 4---- 

12. ' — 1 --1-4-4-4-4-4-4-4-4-4- — ——-- 

10 očica 

11. --— --f- + + + + + + + + -l--—-- 

10. -+ + + + + + + + + + + +- 

9. ----- ++++++++++++++—- 

8 . -+ + + + + + + + + + + + + + + +- 

7. ---++++++++++++ + + + + + +- 

6. --—--H + + + + + + + + + + + + + + + + + + H- 

5. -+ + + + + + + + + + + + + + + + + + + + + +- 

4. -+ + + + + + + + + + + + + + + + + + + + + + + +- 

3 . -+ + + + + + + + + + + + + + + + + + + + + + + + + +- 

2. —+ + + + + + + + + + + + + + + + + + + + + + + + + + + + — 

1. R. + + + + + + + + + + + + + + + + + + + + + + + + + + + + + + 

30 očica 


Znak za plus označava igle u radu, a znak za minus igle u 
mirovanju. 

Pleteni predmeti od ostataka vunice 

Osobama, koje se duže vremena bave pletenjem, tokom vre¬ 
mena se stvore zalihe ostataka vunice, obično različitih boja. 
Obično su to takvi ostaci, da se ni od jednog ostatka ne može 
načiniti neki veći odjevni predmet, recimo bluzica ili pulover. 

Međutim izvjesnom kombinacijom boja, može se od tih osta¬ 
taka ipak izraditi i neki odjevni predmet. 


Najprije upotrebom nekoliko boja, može se načiniti prugasta 
bluzica. I kod toga će opet biti ostataka, jer poslovica kaže: ako 
ne osta nije dosta. Od takvih manjih ostataka, može se kombina¬ 
cijom boja isplesti torbica ili šal, čarape za dijete i tome slično. 

Prilikom pletenja bluzice s više boja, treba voditi računa o 
skladu boja, kako bi ispleteni predmet imao lijepi izgled. 

Razmještaj boja može biti otprilike ovakav: svjetlija i nešto 
tamnija narančasta boja, zatim, svjetlija i tamnija plava, svjetlija 
i tamnija crvena, zelena, smeđa itd. 

Bluzica 

Primjer za pletenje bluzice od ostataka vunice primjenom 
5—6 boja. 

A — tamnija zelena — 30 redova isplesti za pasicu, 

B — svjetlija zelena — 8 redova, 

C — svjetlija žuta — 8 ili 12 redova,' 

D — tamnija žuta — 8 ili 10 redova, 

E — tamnija narančasta — 8 redova, 

F — svjetlija narančasta — 12 redova, 

Ovo ponavljati od početka. Međutim, ako neke vunice nemate 
dovoljno, za dalje upotrijebite vunicu druge boje, koje imate na 
zalihi. 

BLUZICA NA KOCKE 

Kao što je već rečeno, kombinacijom boja vunice, može se 
od ostataka isplesti različite predmete. Od takvih ostataka može 
se isplesti bluzica, koja će imati prednjicu sastavljenu od četiri 
kocke, različite boje. 

Način pletenja: od navedenih 120 očica, nakon ispletene pasice, 
polovicu igala treba staviti u mirovanje, a sa preostalom polovi¬ 
com igala, raditi recimo 50 redova, bojom A. 

Nakon ispletenih 50 redova, bojom A, te igle treba staviti u 
mirovanje, uključiti u rad igle iz mirovanja i plesti 50 redova, 
bojom B. Zatim, opet prve igle uključiti i plesti bojom A, ili C, 
a nakon toga bojom B ili D. Pošto je ispleten takav komad, kocke 
treba na odgovarajući način spojiti — po principu spajanja ple¬ 
tiva po dužini. 

Boje odredite, prema vlastitom ukusu i na osnovu zaliha, s 
kojima raspolažete. 

Isto tako ostaci pamučnog prediva i konca za ručni rad, mogu 
se upotrebiti, za isplesti bluzicu za ljeto, primjenom odgovaraju¬ 
ćeg prozračnog uzorka. 

Na slici 72 prikazan je primjer ukrašavanja pletiva, vunicom 
druge boje. 

PLETENA TORBICA 

Za isplesti torbicu vel. 33x22 cm + rese i remen, potrebno je 
oko 150 do 200 grama vunice, što je ovisno o tome, koju vunicu 
se upotrebljava, tanju ili deblju. 

Treba navesti 87 očica, isplesti potreban broj redova za pasicu, 
recimo 20 redova, pasicu presavinuti i dalje plesti odgovarajući 
uzorak, prema vlastitoj želji. 



SI. 72 — Vezenje na pletivu 


Nastaviti plesti ravno do 290. reda. Time će biti ispleten dio 
za obje strane torbice. Nakon toga, treba još isplesti, u nastavku, 
dio za preklop na torbici. Preklop treba sužavati tako, da se vrši 
oduzimanje na slijedeći način: 1x5, 1x3, 1x2 i još 26x1 očicu 
u svakom 2. redu s obje strane. 


Sa ostatkom od 15 očica treba isplesti još 20 redova. Posebno 
isplesti remen u vidu pasice. Za remen treba navesti 195 očica i 
isplesti 20 redova, ali gušće pletivo, da bude čvrsto. Osim toga, 
treba posebno isplesti dvije pasice i iste našiti sa strane na pre¬ 
klop torbice, da bi preklop bio čvršći. Za izradu takve pasice treba 
navesti 51 očicu i plesti 20 redova glat pletenjem. 

Nakon toga, torbicu treba sastaviti, po mogućnosti u remen 
umetnuti traku od kepera ili čvršćeg platna, da se remen ne bi 
istezao. 

Na donjem dijelu torbice može se izraditi rese ili samo tri 
ukrasne kuglice. 

Pletenje od stare vunice 

Od stare veste, pulovera, haljine itd., koja je ručno ispletena 
ili na pletačem stroju za domaćinstvo, ako nije rezana, da se može 
bez teškoća isporiti, takvu vunicu se može pripremiti i ponovo 
izraditi neki odjevni predmet. 

U tom slučaju, nakon što je vesta ili drugi predmet isporen, 
vunicu treba namotati na vitice (štrene). Ukoliko nemate prema- 
tač vunice, prematanje u vitice možete izvesti na dva načina. 
Klupko vunice staviti u neku posudu, da se ne kotura po sobi, 
dok se odmotava, te omatanjem oko lakta i između palca i kaži¬ 
prsta lijeve ruke, desnom rukom omatati vunicu. Na taj način 
ćete načiniti viticu. 

Vunicu se može u viticu premotati i tako, da se omatanje vrši 
oko gornjeg ili donjeg dijela stolice. Na gornjem dijelu stolice 
dobit će se manja a na donjem dijelu veća vitica. Prije skidanja 
vitice, istu treba privezati na jednom ili na dva mjesta, da se 
vunica ne bi pomrsila. 

Nakon toga, vunicu treba oprati u mlakoj vodi sa odgovaraju¬ 
ćim praškom. Nadalje, da bi se ispravila kovrčavost vunice, istu 
treba, dok je mokra istegnuti. Dobro je nešto ovjesiti na viticu, 
da vuče prema dolje i tako staviti sušiti. Na taj način, vunica će 
kada se osuši biti opet kao nova, jer će se izrvnati povinuti dije¬ 
lovi, koji su nastali od očica. Nakon što je vunica osušena, istu 
treba ponovo premotati u klupka, te je tako pripremljena ponovo 
za pletenje. 

KONFEKCIJSKE MJERE 
preračunate u cm 

Iako se prije pletenja uzima mjera za pleteni odjevni predmet, 
tj. za bluzicu, pulover, haljinu i druge predmete, koje ćemo plesti, 
ipak, dobro je radi orijentacije imati konfekcijsku veličinu: 

Konfekcijski broj: 38 42 46 50 44 48 52 56 2 6 10 14 g. 

Za ženske Za muške Za djecu 


Dužina pasice 


oko vrata 

34 

36 

38 

40 

38 

40 

42 

44 

26 28 

31 

33 cm 

širina ramena 

12 

13 

13 

14 

13 

14 

15 

15 

7 

9 

10 

12 cm 

Dužina prednjeg 
dijela (bluzice, 
pulovera) 

52 

56 

58 

60 

54 

56 

58 

60 

22 

28 

32 

36 cm 

Dužina stražnjeg 
dijela 

50 

54 

56 

58 

54 

56 

58 

60 

22 

28 

32 

36 cm 

Izrez za rukav 

18 

19 

20 

22 

20 

21 

22 

23 

11 

14 

16 

18 cm 

Obujam grudi 

86 

92 

104 

116 

88 

96 

104 

112 

58 

66 

74 

82 cm 

Obujam bokova 

92 

100 

114 

126 

88 

96 

104 

112 

62 

70 

78 

86 cm 

Obujam struka 

66 

72 

84 

98 

84 

92 

100 

108 

56 

62 

66 

70 cm 

Rukav — dugi između 52—56 cm 

58— 

•63 cm 

30 

38 

46 

52 cm 


kratki i 3/4 po vlastitoj želji dotične osobe 
zglob 18—24 cm 


Mjera za djevojke od 16—18 god., uzima se po konfekcijskom 
broju 38-42. Izvjesnim smanjenjem ili povećanjem pojedinih mje¬ 
ra, može se izraditi i međubrojeve. 

TEPIH OD VUNICE 

Manji tepih za postaviti u sobi ispred ležaja, može se izraditi 
na slijedeći način. Nabavite malo čvršće jutene tkanine i vunice ili 
sintetike i radite prema crtežu na slici 73/A. Ako primjenite neko¬ 
liko različitih boja i odgovarajući uzorak, moći ćete imati lijep 
ukras u stanu. 

Uz pomoć igle i letvice širine 2—3 cm, treba zahvaćat niti na 
juti, omatati oko letvice, da bi se dobile omče ujednačene dužine. 
Izrađene omče se može tako ostaviti ili iste prerezati, pa će 
nastati rese. 


Na isti način se može izraditi jastučić, podložak za stolicu i 
slično. Takve predmete se može izrađivati i od ostataka vunice, 
kojih se kod pietačica uvijek nađe. 



SI 73 — Izrada tepiha 


Domaćica i krojačica 
KROJENJE I ŠIVANJE 

Mnoge žene — domaćice, ujedno su i krojačice, šivaju za sebe 
i za svoju obitelj. 

Često puta domaćica vlastitim radom, uz male izdatke, stvori 
veoma lijepe odjevne predmete, te time učini sebi zadovoljstvo, 
jer je izradila po svojoj želji i ukusu, a ujedno je doprinijela 
korist u kuću. 

Ovdje ćemo prikazati neke osnovne primjere u vezi s kroje¬ 
njem i šivanjem, te se nadamo, da će mnogima korisno poslužiti, 
naročito mlađim ženama i djevojkama. 

šivaći stroj 

Šivaći stroj je jedan od potrebnih i korisnih predmeta za svako 
domaćinstvo. Danas više nije nikakvo čudo, da domaćica ima ši¬ 
vaći stroj, naročito u posljednjih nekoliko godina, od kako se 
razvila domaća industrija za proizvodnju šivaćih strojeva. 

Osim šivanja, na šivaćem stroju se može, vezenjem veoma lijepo 
i brzo ukrašavati odjeću i druge predmete izrađene od tkanine. 
Tkanine 

Za izradu odjevnih predmeta upotrebljavaju se različite tka¬ 
nine. Osim tkanina izrađenih od tzv. klasičnih sirovina: vune, pa¬ 
muka i svile, danas imamo veoma lijepe tkanine, izrađene od 
umjetnih vlakana — sintetike. To su tanje tkanine namijenjene 
za izradu bluzica i haljina. 

Vunene tkanine su uglavnom namijenjene za hladnije dane, 
služe za izradu muških odijela, ženskih kostima, ogrtača i haljina. 

Prilikom nabavke tkanine treba imati u vidu to, da se kari¬ 
rane i prugaste tkanine nešto teže kroji, manje se mogu iskoristiti, 
nego jednobojne i glat tkanine. Radi toga, treba nabaviti nešto 
više tkanine nego što bi trebalo prema mjeri. 



Mjera za bluzicu, haljinu 

Uzimanje mjere počima se sa mjerom za pasicu oko vrata, 
zatim, širina ramena, dužina bluzice do struka i bokova, prednji 
te stražnji dio, obujam grudi, struka i bokova. Rukavi: dužina, 
gornja širina, obujam zglobova. 


Mjera za haljinu, dobit će se tako, ako se mjerama, koje su 
dobivene za bluzicu, doda mjera za suknju. To je obujam struka 
i bokova i dužina suknje. 

Mjera za hlače 

Za izradu hlača, mjera se uzima na slijedeći način: 

Obujam struka i bokova, zatim dužina od struka do gležnja, 
(mjeri se sa strane). Nadalje, treba izmjeriti visinu prilikom sje¬ 
denja i dužinu u koraku. Visina sjedala se mjeri od struka do 
stolice na kojoj se sjedi. 

Unutrašnja dužina nogavice, mjeri se od raskoraka do glež¬ 
njeva nogu. 

Osim toga, za hlače treba izmjeriti gornju i donju širinu. 


Prilagodite kroj svojoj veličini 

često puta vam se dopadne neki model ili kroj bluzice, haljine 
i nekog drugog odjevnog predmeta. Međutim, kroj, za taj model 
ne odgovara vam, ili je premali ili preveliki. 

Osim toga modni krojevi su pretežno prilagođeni za vitke, 
dakle mlađe žene, a mnoge žene srednjih godma, nisu uvijek u 
mogućnosti da paze na svoju liniju, pa tokom godina postanu 
punije. 




Ako je kroj premalen za vašu veličinu, istog možete povećati 
ili smanjiti na taj način, da ga prerežete, kao što prikazuje pri¬ 
mjer na ovoj slici. 

Kroj ni arak treba na određenim mjestima prerezati po dužini 
i po širini toliko koliko je potrebno smanjiti dotični kroj (suziti 
ili skratiti), a zatim ispod nalijepiti papir, da bi isjesečene komade 
držao zajedno. 

Ukoliko treba suziti ili proširiti samo dio bluzice, suknje ili 
nekog drugog odjevnog predmeta, na primjer, samo donji dio, 
tada treba samo na tom dijelu kroja izrezati. 

Ovakvim načinom smanjenja ili proširenja kroja, ne mijenja 
se oblik kroja, kao što su izrezi za rukave, vratni izrez i tome 
slično. 

Koliko tkanine je potrebno 

— za haljinu djevojčice od 6—7 god. potrebno je 1,30 metra, 

— za haljinu djevojke od 10 do 14 godina treba 2 do 2,5 metra, 
čine, treba 2,5 do 4 metra, što je ovisno o širini tkanine, 
kroju haljine, te o razvijenosti osobe. 

S obzirom da se radi o laganim tkaninama, koje se uglavnom 
proizvode u širini od oko 0,90 m, to se i pomenute dužine za od¬ 
govarajuće haljine podrazumijevaju u toj širini. 

KROJENJE 

Kada imamo pripremljenu tkaninu, uzeli smo mjeru, te istoj 
prilagodili odgovarajući kroj, možemo pristupiti krojenju. 

Prenos kroja na tkaninu se može izvršiti kredom ili pomoću 
krojačkog kotačića, odnosno preko providnog kopirnog papira. 

Prilikom krojenja, treba imati u vidu to, da mnogo faktora 
utječe na kroj bluzice, haljine itd. Prije svega to zavisi o vrsti i 
kvaliteti tkanine, zatim, da li je jednobojna ili karirana, da li se 
radi o debljoj ili tanjoj tkanini, itd. 

Najpravilnije je krojiti tako, da se tkaninu presavine i na istu 
položi prepolovljeni kroj, recimo za prednjicu bluzice i tako kro¬ 
jiti. Na taj način je sigurno, da će obje strane, recimo izrezi za 
rukave, te vratni izrez biti pravilno krojeni. 

Nakon što su dijelovi tkanine skrojeni, treba ucrtati sve ušitke 
i oznake za džepove. Sve to treba učiniti pomoću bijele krojačke 
krede, koja se najlakše briše. 

Pomagalo za rad 

Ako na crtežu treba načiniti kružnicu, a nemate šestar, ili je 
šestar premali, uzmite risaći ili neki drugi čavlić, uglavite istog 
u sredinu gdje bi trebalo načiniti kružnicu, privežite konac za 
čavlić i na drugoj strani olovku. Koliko veliki krug želite, toliko 
dugi konac stavite, sa olovkom uokolo kružite i načinit ćete 
kružnicu. 


Sastavljanje za šivanje 

Kao što prikazuje slika, skrojene dijelove treba prošiti velikim 
ubodom igle, u većim razmacima, ili bumbašnicama prihvatiti. 

Dijelove tkanine treba spajati tako, da se nakon uboda iglom 
konac ne povuče do kraja, i ne zategnuti previše, kako bi ostali 



SI. 16 — Sastavljanje dijelova 


dijelovi konca, kojeg ćemo kasnije isjeći i lakše izvući. Duž pravih 
linija, može se ubode iglom činiti u većim razmacima, a na uglo¬ 
vima, ubodi igle, treba da budu u nešto manjim razmacima. Nakon 
toga pristupa se »štepanju« — spajanju. Za šivanje je prikladan 
konac »Svileni leptir«. 

Haljina za svečane prilike 

Za večernje izlaske, naprikladnija će biti haljina, izrađena od 
crne ili tamno-plave kamgarn tkanine. 

Za tu zgodu može se izraditi haljina i od svilene ili diolen 
tkanine. 

što se tiče kroja, haljina za večernje izlaske i za svečanije 
zgode, trebala bi biti izrađena u jednostavnom — klasičnom 
kroju. Nekada su se za tu priliku nosile uglavnom duge haljine. 
Međutim, u novije vrijeme, i navečer se može zapaziti kratke 
haljine. Prije svega to je zato, jer moda »diktira« tako, i radi 
toga, jer su jeftinije. 

Svečana haljina se može izraditi tako, da su ramena potpuno 
otkrivena, što se tiče vratnog izreza, smatra se, da, što je izrez 
veći, haljina je svečanija. 

Ukoliko se uz haljinu ima još neki drugi odjevni predmet, 
treba nastojati, da su svi odjevni predmeti međusobno povezani 
nekom osnovnom bojom i da time čine skladnu cjelinu. 

Pošto se ovdje radi o jednostavnom kroju, takvu haljinu može 
izraditi svaka malo spretnija domaćica. Jer, takva haljina je po¬ 
trebna skoro svakoj ženi. 



Prilog kroj ni arak 

Sastavni dio ove knjige je prilog — kroj ni arak u prirodnoj 
veličini. Označenu polovicu krojnog arka za prednjicu ili za leđa 
treba postaviti na dvostruku — presavinutu tkaninu označiti i 
tako krojiti. 

Radi pojednostavljenja i bolje jasnoće izrađen je kroj samo 
za tri konfekcijske veličine. Na osnovu toga može se izvjesnim 
proširivanjem ili sužavanjem, izraditi veći ili manji krojni arak. 

Proba i ispravci 

Ako se prilikom svih predradnji (kod uzimanja mjere, kroje¬ 
nja, sastavljanja), učini kakva pogreška, istu treba otkloniti pri¬ 
likom probe sastavljenog odjevnog predmeta. 

Promjene i dotjerivanje treba točno označiti kredom ili na 
drugi način, gdje treba suziti, nešto izrezati ili izmijeniti. 

Preširoki kroj se može suziti na bočnim stranama. Zatim, uko¬ 
liko su nabori na ramenima, unutar izreza oko ruku, treba tka¬ 
ninu na ramenima podići. Ili, ako je na ramenu previše napušteno, 

tako da se tkanina na tom dijelu nabire, prilikom probe, to treba 
ispraviti na taj način, da se bumbašnicama prihvati »višak«. 

Međutim, ako se nabori pojavljuju oko vratnog izreza (to je 
uglavnom na prednjici), na šavu ramena, treba načiniti veću 
kosinu ramena, kao što prikazuje slika 79. 

Kod ravnih ramena, češće dolazi do nabiranja tkanine. 

Ako je gornji dio haljine preširok, kod vršenja probe, treba 
višak prihvatiti bumbašnicama toliko, koliko će trebat ušiti. 

Ako ušitak nije na pravilnom mjestu postavljen, dakle ili pre¬ 
visoko, ili prenisko, na grudima i ispod prema struku, stvaraju se 
nabori. Te nepravilnosti treba također kod probe otkloniti, na 
način kako je prikazano na slici 80. 

U pravilu, ušitak treba da polazi od sastava prednjice s leđima, 
nešto ispod izreza za rukav, malo ukoso, prema gore, s tim, da 
završi negdje blizu najviše točke grudi. Na tom dijelu treba paž¬ 
ljivo raditi i tkaninu pravilno oblikovati, da ne bi bilo zategnutih 
mjesta ili nabora. 

» 

Nekoliko primjera za izradu 
BLUZICA, SUKNJA — HALJINA 

Za izradu bluzica i haljina u tople proljetne i ljetne dane, 
moda donosi veoma lijepe desenirane tkanine (svilene, pamučne 
i sintetične). 

To su uglavnom lagane tkanine, živih boja »posute« cvijećem 
raznih boja. 

Poznato je da žene najčešće nose bluzice i suknje, jer su 
prikladne za svaku priliku, tim više, pošto se s dvije suknje i 
nekoliko bluzica, kombinacijom može imati desetak oprava. Ljeti 
se žene udobnije osjećaju u bluzici i suknji, nego u haljini, jer 
je time omogućena veća prozračnost tijela. Osim toga, ako je blu¬ 
zica i suknja izrađena od istog materijala, izgledat će kao haljina. 

Isto tako, ženi za rad, praktičnije je nositi, bluzicu i suknju. 
Ta dva odjevna predmeta, odvojeno, može lakše održavati. 

Bluzica se može izraditi u toliko oblika i krojeva, koliko ih ma¬ 
šta crtača modela i iskusnih krojačica može zamisliti i stvoriti. 

Vrst materijala i kroj bluzice, te haljine, u izvjesnoj mjeri 
diktiraju, kada će se koje nositi. 

Svaka domaćica, koja se koliko toliko bavi šivanjem, može 
sama sebi sašiti bluzicu i suknju. 

Za početak treba uzeti jednostavniji primjer i jeftiniji mate¬ 
rijal, a kasnije neće biti problem, sašiti i opravu za svečanije 
izlaske. 


Bluzica za svečanije izlaske, radi se od nešto punije svile, dio- 
lena, ili slične tkanine. 

Suknja za takve zgode se radi uglavnom od vunene, kamgarn 
jednobojne tkanine. 

Odjevne predmete se može kombinirati na bezbroj načina. 

— uz dekoltiranu bluzicu, izrađenu od »pepita« tkanine, može 
se obući plisirana suknja, smeđe ili sive boje. 

— ili: uz pepita suknju se može obući isto tako dekoltirana 
bluzica, s tim, da se dekolte može zakloniti s bijelim ovrat¬ 
nikom, kao i uz to da se izradi nešto veća mašna i priveže 
ispod ovratnika. 



Mlađim ženama i djevojkama će lijepo pristajati haljina, izra¬ 
đena u dva dijela, od bluzice i suknje. 

Kroj gornjeg dijela haljine, tj. bluzice, može biti izrađen tako, 
da bude što više priljubljen uz tijelo, a donji dio — suknja, da 
bude nešto više nabrana (izrađena od lagane tkanine) tako da 
djeluje lepršavo. 

Bijela pike tkanina oko vrata i na rukavima, dat će haljini 
svježinu. 

Ako je kroj gornjeg dijela bluzice sličan »marinerki«, mariner 
bluzici, može se nositi i uz karirane hlače. 

Osim toga, takva haljina je praktična, jer se istu može kom¬ 
binirati i s drugim bluzicama. 

Bluzica i suknja 

Za svečanije prilike, lijepo će djelovati bluzica, sa volanom, 
koji se širi, prema dolje, preko ramena. Može biti izrađena od la- 



Sl. 82 — Haljina 


gane diolen tkanine, »posute« sitnim cvjetićima. 

U ženskom krojačkom zanatu, naći će se kao omiljeni odjevni 
predmet ovakva bluzica s volanom. 

Uz to će lijepo pristajati suknja sa produženim strukom. 
Suknja će najbolje odgovarati, ako će biti izrađena od vunene 
jednobojne tkanine (siva, smeđa, plava, crna), ili karirana. 

Nešto malo se razlikuje bluzica sa volanom oko vrata, kroz 
koji je provučena ukrasna traka, ili žnorica, te se pomoću iste 
može regulirati otvor oko vrata, pritezanjem ili popuštanjem 
vrpce. 

Ako takva bluz : ca ima rukave, iste se može izraditi tako, da 
od ramena, prema dolje, imaju guste nabore, koji u vidu lampiona 
završavaju kod laktova. Rukavići mogu biti kratki, 3/4 ili dugi. 

Lijep detalj je i volan u naborima na rubu rukava jednostavne 
haljine. 

Uz ovakvu bluzicu, lijepo će pristajati suknja, izrađena od la¬ 
gane jednobojne diolen tkanine, koja je na donjem dijelu vezom 
ukrašena. 

K tome, pojas, koji će u struku malo stezati, može služiti kao 
ukras na takvoj odjeći. 


Haljina 

Na slici 84 prikazan je kroj haljine za djevojčicu od 8—10 




SI. 84 — Kroj haljine 

Haljina je jednostavnog kroja s tim što je na donjem dijelu 
nešto proširena, tako da se može oko struka nabrati i pojasom 
od iste tkanine privezati. 

Haljina sa volanom 

Takva haljina ima volan na donjem dijelu suknje, a i gornji dio 
suknje je nešto širi. 

Bluzica može biti sašivena uz tijelo, bez rukava, ili se može izra¬ 
diti i kratke rukave, malo »bušaste« sa volančičem. 

Mladenačka haljina će biti »famozna« ako će imati malo veći 
vratni izrez. Može biti izrađena od tkanine u nježnim bojama, kao 
na primjer: svjetlo plava, svjetlo žuta, roza ili svjetlo zelena, dakle, 
pastelne boje. 



Moderan je široki i uski kroj, jer moda je išla na ruku jednim 
i drugima. Mladima se neće zamjeriti, ako prihvate sve moguće 
modne hirove, kratke suknje, široke hlače, i druge ludosti im se 
dozvoljavaju. 


MLADENAČKE BLUZICE I HALJINE 
Za rođendan, maturalno slavlje ... 

Priroda je dala djevojkama svježinu i nije potrebno još vanj¬ 
skim efektima naglašavati tu svježinu. 

Međutim, mnoge djevojke, koje imaju smisla i ukusa za odije¬ 
vanje, odabrat će ukusnu, jednostavnu i spretnu odjeću. One se 
neće slijepo pokoravati hirovima mode, a opet će biti moderno 
obučene. 

I djevojke imaju pojedine dane, kada žele, da su lijepe, zapravo, 
da su toga dana ljepše, nego inače, da budu što šarmantnije. Obi¬ 
čno je to, za poseban rođendan, kada postaju punoljetne, ili za 
neki žur, gdje će biti i »važnih« osoba, ili možda za maturalni ples. 
Dakle, za taj dan djevojke žele obući nešto ljepšu haljinu nego 
inače. Za takav dan, će i roditelji odvojiti koji dinar više nego 
inače. 

Haljine i drugi odjevni predmeti za djevojke, razlikuju se od 
odjeće, koju nose ozbiljnije žene, i to kako po kvaliteti, tako po 
kroju, desenu i boji. 

Djevojke obično nose odjeću od svjetlijih tkanina, u desenima 
sa više šarenila, dakle odjevni predmeti, izrađeni u živim bojama. 

Mladi svijet si može dozvoliti sve moguće krojeve, mini, maxi. 

I upravo za takvu priliku lijepo će pristajati bluzica i suknja, 
koja će lepršavo djelovati, kao na primjer ova haljina na slici 85. 



1 


ODJEĆA U FOLKLORNOM STILU 
Haljina s naramenicama. 

U posljednje vrijeme sve više je u modi odjeća u folklornom 
stilu. Prikazujemo na slici 87 primjer haljine s naramenicama i 
bluzice, te kecelju, koje su ukrašene s narodnim vezom. 

Ovakva haljina se radi u dva dijela: donji dio — suknja u dije¬ 
love i nabrana. Gornji dio — bluzica s naramenicama. Ispod se 
nosi bluzica, a na haljinu kecelja izvezena narodnim vezom. 
Tkanina za takvu haljinu treba biti uglavnom u živim bojama, sa 
cvjetićima ili karirana, jer takvu odjeću pretežno nose mlade žene 
i djevojke. 

Može se na primjer izraditi u slijedećim bojama: Haljina crna 
sa crveno-zelenim cvjetićima, kecelja od jednobojne zelene tka¬ 
nine. Bijela bluzica sa kratkim i nabranim rukavima. Rukavi su 
ukrašeni narodnim vezom. Osim označenog primjera na slici, za 
takvo ukrašavanje može poslužiti i neki drugi motiv, kojeg ćete 
naći u ovoj knjizi. Vezeni motivi treba da su izvedeni koncem 
žarkih boja: crvena, žuta, plava, zelena itd. 

Osim toga, u posljednje vrijeme su sve više moderne bluzice 
i haljine, izrađene od domaćeg ili industrijskog bijelog platna, 
ukrašene narodnim vezom. Na prednjici ili na rukavima, izrađen 
je odgovarajući motiv, primjenom konca ili svile žarkih boja. 

Takva bluzica može poslužiti i za neke običnije večernje izla¬ 
ske. Bluzica od takvog platna, može biti izrađena i u klasičnom 
kroju, sa nešto više nabranim rukavićima. 

Haljina s volančićima 

Za tople ljetne dane, djevojkama će lijepo pristajati lepršava 
haljina s našivenim volančićima. 

Takvu haljinu najbolje je izraditi od lagane, desenirane ili jed¬ 
nobojne, po mogućnosti diolen tkanine. 

Naizgled komplicirana, a u stvari je to haljina jednostavnog 
kroja — bluzica sa kratkim rukavićima, malo naboranim, na pred¬ 
njica ispod vrata prorez za 2—3 gumbića. Suknja također jedno¬ 
stavnog kroja, tek po neki nabor. 

Međutim, da bi haljina dobila ovakav izgled, treba izraditi 
volančić, širine oko 5—6 cm, te istog našiti: na rukave, zatim, oko 
izreza na prednjici bluzice, te oko struka na bluzici. Nadalje, takav 
volančić treba našiti na prednjem dijelu suknje, diagonalno, od 
lijeva na desno, prema dolje, kao i uokolo na donjem dijelu suknje. 

Suknja od tri volana 

Za takvu suknju potrebno je 3,5 metra tkanine, u širini od 0,90 
m. Prvi volan treba biti u širini od 30 cm, druga dva po 25 cm. 






S obzirom da je suknja u gornjem dijelu, tj. u struku uža, treba za 
prvi volan upotrebiti nešto kraći komad tkanine. 

POJAS OD GURTNE 
ukrašen perlima 

Za djevojke je pojas postao sastavni dio skoro svake haljine 
i druge odjeće. Možda i moda njime želi naglasiti, da je ženska 
odjeća u pravom smislu: bluzice i suknje. 

Mnogo se nosi pojas od kože, skaja ili od antilop kože, izrađen 
u žarkim i drugim bojama. 

SI. 88 — Pojas od gurtne 

Pojas treba izraditi tako, da bude u skladu sa odjevnim pred¬ 
metima. Recimo, uz smeđu suknju, odgovarat će i pojas smeđe 
boje. Ili: žute cipele i taška od skaja i pojas žute boje od skaja. 

Pojas se može izraditi i od obične gurtne s tim da je ukrašen 
perlima, kao što prikazuje slika 88. Sa perlima odgovarajućih boja 
se mogu na gurtni izraditi razne figure, cvjetići, kružići i tome 
slično, što će veoma lijepo djelovati. 

Na takav pojas se može našiti velika ukrasna kopča, a može se 
staviti obična kopča ili žnorica. 


MODNE TAŠKE, TORBICE I REMENE (pojase) od prvorazredne 

kože ili od skaja, izrađuje u raznim veličinama i modelima, mo¬ 
dernim bojama, renomirana radionica torbica POPOVIĆ VLADI¬ 
MIR, Zagreb, Radićeva 8 (centar grada). 


ŠAL ZA POPODNE I NA VEČER 

Žene kad pređu »tridesetu« postaju smirenije, kako po pona¬ 
šanju, tako i po načinu odijevanja. U tim godinama prihvaćaju 
klasične tkanine i krojeve, nose odjeću smirenijih boja, ali vode 
računa i o tome da tkanine budu kvalitetne. 

Dakle, oblače se jednostavno, ali otmjeno, jer, prilikom izlazaka 
s prijateljima, gleda se na to, kako i s koliko ukusa je izabrana 
haljina za večernje izlaske. 

Uz haljinu za večernje izlaske, lijepo će djelovati šal ili trokutna 
marama. 



Za izraditi vel ki bijeli šal, tzv. »plet«, potrebna je tanka vunica 
ili sintetika, u numeraciji 32/2, s tim, da se radi sa tri niti. Šal 
izrađen od takvog materijala, bit će elastičan, mekan i praktičan 
za nosit 1 . Treba primijeniti odgovarajući mrežast uzorak. 

Jednostavan komplet, koji se može sastojati od bluzice, suknje 
i šala, potreban je svakoj ženi za jesen, a sve može izraditi sama. 

Ukrasne sitnice 

Uz svečaniju haljinu se može upotrijebiti i neke od ukrasnih 
sitnica, kao na primjer perle, broš, te odgovarajuća taška i 
rukavice. 

Perle će služiti kao ukras, ako ih se pravilno primijeni. U pra¬ 
vilu perle se nose za svečanije zgode, što znači kada je i haljina 
svečanija, jednobojna: crna, tamno plava, smeđa, siva i slično. 

Poklon predmet 

Ako odvojite malo vremena, truda i svoje vještine, uz pomoć 
primjera iz ove knjige, u veoma kratkom roku, možete izraditi 
lijep predmet za poklon. To može biti bluzica, šal ili puloverčić 
za mališana. 

Džepovi kao ukras 

Haljinu ili suknju se može poljepšati i izmijeniti njen oblik, 
ukoliko se na istoj postavi po koji džep. 

Džepovi na haljini ili suknji stavljaju se prvenstveno radi ukra¬ 
sa, a često i zbog toga što to zahtijeva kroj haljine ili suknje. 

Suknja sportskog kroja, može imati jedan ili dva džepa. 

Ako je suknja takvog kroja, da se na nju ne mogu postaviti 
džep na primjer, ako je nabrana, a želite imati barem jedan 
džep, kao ukras, istog možete izraditi na pojasu. U tom slučaju 
je pojas krojen tako, da je na tom dijelu malo proširen. 

Prilikom izrade i postavljanja džepova, treba voditi računa o 
tome, da isti budu u skladu sa krojem i u odgovarajućoj veličini, 
te da budu postavljeni na pravo mjesto. 

Džepom se može haljinu uljepšati i na taj način, ako je izrađena 
od prugaste tkanine, a pmge su stavljene po dužini haljine. Džep 
se. može izraditi tako, da su pruge vodoravno. 



ŽENSKE HLAČE 

Hlače su sve više u modi, naročito u posljednje vrijeme. Hlače 
su najpogodnije za putovanje, a nose se i za šetnju. Hlače mogu 
biti izrađene od tkanine: jednobojne, karirane, desenirane, a isto 
tako mogu biti pletene od vunice odgovarajuće boje. 

Uz hlače i kaputić, sašivene od crne tkanine, lijepo će djelovati 
bluzica od svilene ili diolen tkanine, s dugim rukavima i širokim 
manžetama. 

Još kompletnija ćete biti, ako k tome dodate plavu ili crnu kra¬ 
vatu kao i široki pojas od kože ili skaja s velikom kopčom. 

Za proljeće, pa i za hladnijih dana u ljetu, uz hlače će lijepo 
pristajati pončo. 

PRIMJER ZA IZRADU KECELJE 

Zaposlena žena, dok dođe s posla, treba da u kući obavlja i neke 
poslove domaćice, oko ručka i slično, a nema vremena da se pre¬ 
svlači. Dobro je za takvu priliku imati prikladnu kecelju, koju se 
može obući na ostalu odjeću. 



SI. 91 — Kecelja 


Kecelja se može izraditi tako, da izgleda kao haljina na kopča- 
nje, sa izrezom na prednjem dijelu. Praktično je da na kecelji 
bude izrađen džep, koji je domaćici potreban pri radu. 

Osim toga, možete izraditi i jednostavnu kecelju, koja se pri- 
vezuje oko pojasa, kao primjer na našoj slici 91. Sastoji se od 
jednog komada, veličine: 70 cm širine i 40 cm dužine. Na donjem 

dijelu je našiven volan, širine 10—12 cm. Uz to treba izraditi i 
pojas od istog materijala, koji može biti širine 5—6 cm, presavi- 
nuto prošiven. 

Kecelju se može, prema želji i vlastitom ukusu, vezenjem 
ukrasiti. 

BLUZICA S KIMONO RUKAVIMA 

Za izraditi bluzicu s kimono rukavima potrebno je malo volje 
i vještine. Treba prethodno na papir staviti bluzicu (koja ne mora 
biti u kimono kroju), povući linije, uokolo, te time načiniti jednu 
stranu — recimo prednjicu ili leđa bluzice s rukavima. To će biti 
polovina bluzice. Za takav kroj potrebna je mjera za razmak od 
struka do gornjeg dijela ramena, zatim, od gornjeg dijela ramena 
do dužine rukava (ako su rukavi kratki ili dugi) i obujam grudi 
i struka. Kimono kroj treba da bude nešto slobodniji nego kod 
bluzice osnovnog kroja. 

Da bi se ocrtala linija za šav ispod ruke i rukava, treba povući 
dvije linije pod pravim kutom od odmjerene točke ispod ruke, 
i to lijevo i desno naniže. Ove linije će služiti samo za orijen¬ 
taciju, jer će šav biti obilježen blago savijenom linijom kod pravog 
kuta. Kada se šav prošije potrebno je dobro isprobati "kroj na sebi, 
jer se prema potrebi širina može i na ramenima veoma lako ispra¬ 
viti. Nakon što je ovaj kroj isproban, može se staviti na dvostruko 
presavijenu tkaninu i krojiti. 

Izrez oko vrata može se izraditi naknadno, već prema želji i 
vlastitom ukusu. 

PAZITE NA SKLAD BOJA U ODIJEVANJU 

Prilikom izbora i izrade odjevnih predmeta, treba voditi računa 
o bojama i o njihovim međusobnim odnosima. Postoji nepisano 
pravilo o »spojivosti« boja. 

Boje su svrstane u »tople«: narančasta, crvena i žuta, i »hlad¬ 
ne«: zelena, plava i ljubičasta. 

Kombinacijom osnovnih boja: plave, crvene i žute, može se 
postići čitav niz različitih boja. 

Mladi svijet si može dozvoliti, da nosi odjevne predmete izra¬ 
đene od tkanina svih mogućih boja: svjetle, žarke, tamne, zatim: 
jednobojne , desenirane, šarene, karirane, itd. 

Međutim, ozbiljnije osobe, prilikom izbora odjevnih predmeta, 
moraju voditi računa o skladnosti i intenzitetu boja. Tako osobe. 


koje ne žele da budu naročito primjećene, nosit će odjevne pred¬ 
mete srednjih tonova boja. To mogu biti: siva, smeđa, plava, crve¬ 
na i druge, koje nisu jako intenzivne. 

Osim toga, treba voditi računa i o godišnjem dobu. Tamnije 
boje »upijaju« toplotne sunčane zrake, te se zato za hladnijih dana, 
nose odjevni predmeti tamnijih boja. Svjetlije boje odbijaju sun¬ 
čane zrake i radi toga se ljeti nosi odjeća izrađena od svjetlijih 
tkanina. 

Kod kombinacije odjevnih predmeta: suknja + bluzica i t.d., 
mora se voditi računa da boje budu skladne. 

Koja boja pristaje uz koju? 



Uz crvenu, kao glavnu, najbolje će odgovarati žuta, siva, te 
svjetloplava. 

Primjenom različitih vrsta veza, kao što su: križići, polukrižići, 
štapići, puni vez, lančasti vez, rubni vez, bod pred iglu, vrši se 
popunjavanje ili samo obrubljivanje pojedinih motiva. 



Najviše radova se izvodi pomoću veza križići. Odbrojava¬ 
njem kvadratića na tkanini, te ubodom igle sa odgovarajućim kon¬ 
cem za ručni rad, stvaraju se različiti motivi: cvjetići, ruže, gran¬ 
čice, ornamenti, likovi životinja i t.d. 



Dugi štapići — moderno 

Vezenjem pomoću veza dugi štapići, koji su prikazani na slici 
100, može se veoma brzo popunjavati pojedine motive. Takvim 
vezom se može zahvaćati svaki peti, osmi, pa čak i deseti kvadratić 
na platnu. Sve više dolaze u modu bluzice vezene pomoću dugih 
štapića. 




SI. 100 — Vez dugi štapići 

Ukoliko se poslužite takvim načinom vezenja, možete u vrlo 
kratkom roku na bijeloj bluzici izraditi ružu ili cvijet, kojeg oda¬ 
berete iz ovog priručnika. Boje odredite sami. 




SI. 101 — Rubni vez 


Kosi vez služi za izradu goblena, a mrežasti za ukrašavanje od¬ 
jeće, izradu bordure, te za vezenje na posteljnom platnu. 


Rubni vez služi za obrubljivanje i ukrašavanje tkanine, te za 
izradu šupljikastog veza (izrezanih motiva). 

Za ljetne dane moda donosi veoma lijepe bluzice i haljine, 
izrađene od jednobojne tkanine, koje se može vezenjem uljepšati. 


SI. 102 




— Plosnati vez 



Bod pred iglu služi za ukrašavanje odjevnih predmeta. Na pri¬ 
mjer izrada grančica i cvijeća na posteljnom platnu, te na odjeći 
za djecu. 


Ako izvezete odgovarajući uzorak na bluzici, stolnjaku i tome 
slično, imat ćete dvostruko veselje. Prvo zato, jer ste izradila 
po vlastitoj želji i ukusu, a drugo zato, što ste time izmijenila i 
poljepšala izgled dotičnog predmeta. 



SI. 104 — Vezenje lista SI. 105 — Pleteničasti vez 

Pleteničasti vez se koristi za ukrašavanje odjeće, izrađene od 
deblje vunene tkanine. 

Za mnoge nadarene domaćice, koje uz pomoć igle i konca, te 
odgovarajućeg platna, stvaraju čuda, bit će igra izraditi ovakav 
uzorak — plod trešnje. 

G O B L E N 

U posljednje vr'jeme sve više se radi goblen. Goblen je veoma 
interesantno i lagano raditi, jer je na odgovarajućoj tkanini, sli¬ 
kovito prikazan uzorak — oblik motiva, kao na primjer: ruža, obje- 
kat, priroda i t.d., sa točno označenim bojama. Treba samo pažljivo 
zahvatom igle, red po red, popunjavati kvadratiće na platnu i tako 
stvarati motiv. Goblen se radi i tako, da je motiv izrađen na po¬ 
sebnom crtežu. U tom slučaju treba odbrojavati kvadratiće na 
crtežu, a isto tako i na platnu i primjenom konca odgovarajuće 
boje, izvoditi vezenje. 

Vrijeme provedeno u takvom radu je zabavno, a ujedno i ko¬ 
risno. Izrađena slika može poslužiti kao skupocjeni predmet za 
poklon, često puta je na goblenu prikazano pravo umjetničko 
djelo, što znači da je takav rad od velike prijednosti. 


SI. 107 — Vez goblena SI. 108 — Cvijeće u vazi 

Goblen se može raditi veoma lijepo sa koncem za ručni rad 
»Ljubica« i »Zlatica«. 


Ispočetka treba raditi jednostavnije i manje slike, na primjer, 
sa 2—3 boje, a kasnije kada se malo više uvježba i nešto više 
»zagrije« za taj rad, uz malo volje i strpljenja u slobodnom vre¬ 
menu, može se izrađivati veoma lijepe slike, primjenom i dvade¬ 
setak boja konca za vezenje. 

Za vezenje i izradu goblena upotrebite pamučni konac: »Lju¬ 
bica« i »Zlatica«, a za ukrašavanje narodne nošnje, pamučni konac: 
»Runolist« i umjetnu svilu »Suncokret«. 

VEZENJE NA ŠIVAČEM STROJU 



Za mnoge žene, vezenje nije nepoznanica. Međutim, vrijeme je 
kratko, domaćica ima da obavi čitav niz poslova, u kući i izvan 
kuće, svuda se mora žuriti. Želi se malo i odmoriti, prošetati, poći 
u prirodu, a za ručni rad joj ostaje malo vremena. 

Međutim, žena, koja se bavi šivenjem i vezenjem na šivaćem 
stroju, može u veoma kratkom vremenu, vezenjem osvježiti svoju 
garderobu. 

Na mnogim strojevima za šivanje, primjenom pojedinih dodat¬ 
nih dijelova, može se osim šivanja, izvoditi i vezenje. 

Okvir za vezenje 

Na mnogim strojevima za šivanje, primjenom pojedinih dodat¬ 
nih dijelova, može se osim šivanja, izvoditi i vezenje. 

šivaći stroj treba pripremiti za vezenje. Odgovarajuću stopicu 
treba podesiti za taj rad. Za izmjenu veza, mijenja se i stopica. 

Osim toga za vezenje treba odabrati odgovarajuću tkaninu, a 
uz to uskladiti, vrst i debljinu konca, te odgovarajuću iglu. 

Motiv treba prethodno nacrtati na tkanini. 

Zatim treba tkaninu pričvrstiti u okvir za vezenje. Napetost 
konca podesiti za vezenje. Da bi motiv bio ljepši i puniji, gornji 
konac treba da bude nešto manje zategnut. 

Prilikom vezanja na šivaćem stroju, tkaninu treba stalno zateg¬ 
nuto pridržavati. 



Ovi primjeri mogu korisno poslužiti mlađim ženama i djevoj¬ 
kama. Najprije treba na probnoj krpici uvježbati vezenje. Iglu 
treba pravilno voditi i usmjeravati po označenoj liniji — motivu. 

Kasnije, nakon što se malo uvježbate, pojedine jednostavnije 
motive, s lakoćom ćete izrađivati i bez crteža. 


Ako se želi vezenjem stvarati uglove, kao što su prikazani na 
ovoj slici, na primjer oštri kut, to se postiže tako, da se rad stroja 
na tren zaustavi i tkaninu zaokrene. Ukoliko se želi izrađivati 
zaobljene uglove, u tom slučaju treba tkaninu postepeno usmjera¬ 
vati u lijevo ili desno. 

Za vezenje na šivaćem stroju postoji i odgovarajući konac — 
»Vesna«. 



b d 

SI. 111 a) i b) — Zategnutost konca c) i d) Zrnčasti vez 


Na modernim šivaćim strojevima vezenje je regulirano dodat¬ 
nim dijelovima, zvjezdicama, te se time automatski podešava kre¬ 
tanje niti u lijevo i desno, brzina vezenja, tempo rada stroja i t.d. 





SI. 112 — Cik-cak bod i izrada uglova 


Prilikom rada na takvim strojevima, potrebno je samo rukom, 
labavo pridržavati tkaninu, istu usmjeravati prema označenom 
crtežu, dakle usklađivati pravac kretanja igle sa crtežom, koji 
označava motiv za vezenje. 

Na automatskim šivaćim strojevima krivulje uzoraka se kom¬ 
biniraju, izmjenom pojedinih dodatnih dijelova namijenjenih za 
vezenje. Prema tome, kakav uzorak želimo raditi, takav dio ćemo 
u stroj staviti; za izradu krivulja, cik-cak veza, i tome slično. 



SI. 113 — Uzorci za vezenje 


Spretnija domaćica će upotrebom odgovarajuće keper trake 
izraditi ukrasnu traku za našiti, recimo na torbicu ili na neki drugi 
predmet, već prema vlastitom ukusu i želji. Kao što je na slici pri¬ 
kazano cik-cak vezanjem, odgovarajućim koncem, ukrašava se ke¬ 
per ili neka druga pozamanterijska traka. 

Primjenom veza na šivaćem stroju, može se izrađivati različite 
ukrasne trake, koje će poslužiti za aplikaciju na odjevnim i dru¬ 
gim predmetima za kućanstvo. Osim toga, na pojedinim šivaćim 
strojevima, može se gajtanom ukrašavati tkanina, na primjer ukra¬ 
sne jastučiće, zavjese, te predmete za dječju sobu. 



SI. 115 — Izrada monograma 


Prakticira se izrađivati monograme na bluzici, haljini, te na 
drugim odjevnim predmetima. Zatim, na posteljnom platnu, na 
navlakama za poplune, jastuke, i t.d. Izrađeni su u normalnoj veli¬ 
čini tako da ih se može prekopirati i tako izraditi. 

Monograme se može izrađivati ručnim vezenjem ili na šivaćem 
stroju, primjenom odgovarajuće vrste veza. 

Osim toga, jednostavnija slova se može izrađivati od ukrasne 
pozamanterijske trake, te odgovarajućim obrubnim vezom pričvr¬ 
stiti na tkaninu. 

UKRAŠAVANJE ODJEĆE I DRUGIH PREDMETA 

Gotove odjevne i druge predmete potrebne za kućanstvo, može 
se ukrašavati na više načina. 


Neki puta sitnica mnogo znači za uljepšavanje odjevnih pred¬ 
meta. Evo jednog primjera, kako se može na jednostavan način 
izmijeniti izgled odjeće. 



Osim pomoću vezenja, primjenom ovih motiva, odjeća se može 
ukrašavati i tako, da se od tkanine crvene boje izreže oblik jagode, 
a od tkanine zelene boje, listove. Takve predmete našiti na odgo¬ 
varajući odjevni predmet, a ujedno na jagodama sa koncem neke 

druge boje, recimo bijelim, izraditi označene točkice. 

Takav motiv će djelovati efektno, na bluzici, haljini i tome slič- 
čno, tim više, ako za aplikaciju upotrebite tkaninu žarkih boja. 

Ukrašavanje tkanine 

Ukrašavanje čipkom vrši se primjenom cik-cak uboda za pro- 
šivanje čipke. To je umotani, podvrnuti porub, igla naizmjenice 
ubada čipku i porub. 

Čipkom se može uljepšati vestica za djevojčicu od 2—3 godine 
tako, da se na prednjici po dužini uz rub našije čipka, koja će biti 
malo nabrana. 



Za izradu ovakvog motiva potrebno je prethodno motiv pre¬ 
crtati na tkaninu, koju želimo vezenjem ukrašavati, a zatim samo 
koordinirati stopicu sa uzorkom, raditi po liniji kako je na crtežu 
označeno. 


Vezenje na posteljnom platnu 

Motiv na si. 117., 149. i 150. je u prirodnoj veličini tako, da se 
istog može prekopirati na odgovarajući papir, a zatim na platno. 
Takav jednostavan uzorak se može upotrijebiti za ukrašavanje 
posteljnog platna: jastučnice, presvlake za poplune, stolnjake. 

Primjer za ukrašavanje 

Tkaninu odgovarajuće boje, izrezati u obliku djeteline od četiri 
listića, u sredini djeteline našiti malo rasčešljane vunice. Takvih 
dvadesetak motiva postaviti — našiti, na haljinu u određenim raz¬ 
macima, otprilike ovako: 

X x X x x 

x x x x 

x x x x x 

X X X X 

Takve izrezane figure od tkanine može se našiti na prednjici 
bluzice ili haljine, naravno, druge boje. Razmak između pojedine 
figure može biti oko 20 cm, vodoravno i vertikalno i u cik-cak raz¬ 
maku. Ukoliko se uspije boje uskladiti, takva jednostavna aplika¬ 
cija može veoma efektno djelovati. Treba samo malo truda uložiti, 
bez naročitih troškova, stvorit će vam zadovoljstvo. 

Izrada cvijeta od trake 

Stolnjak i druge predmete se može ukrašavati odgovarajućom 
ukrasnom pozamanterijskom trakom tako, da se formira odgova¬ 
rajući cvijet, na primjer ivančica, ruža i slično i tako našije na 
tkaninu. Latice izraditi od trake, a u sredinu cvijeta popuniti sa 
vunicom odgovarajuće boje. Vunicu malo rasčešljati. 

Ovratnik kao ukras 

Svjetli ukras uvijek poljepšava odjevni predmet. Najljepše za 
ukrašavanje su bijeli ovratnici i manžete. 

Svečaniju dekoltiranu haljinu, tamnije boje (cmo-tamno-plavo, 
smeđe i t.d.), može se uljepšati i na taj način, da se dekolte obrubi 
bijelim ovratnikom, recimo u širini od oko 5—6 cm. 

Osim klasičnog kroja bijele boje, ovratnici mogu biti izrađeni 
i u vidu šala, kravate ili da se vežu u petlju. 

Okrugli ovratnik, koji pada preko ramena, ukrašen bijelim re¬ 
sama, djelovati će moderno, ako se uz to upotrebi i bijeli lakirani 
pojas i taška. 

Ukoliko je haljina za podnevne izlaske posve zatvorena, istu se 
može uljepšati maramom, koja se veže u koso, i uz to postavi 
umjetna ili prava ruža. 



Ukrašavanje pletenih predmeta 

Pletena odjeća se može također ukrašavati. Tako na primjer 
glat pletene predmete kao i predmete izrađene jednobojnim uzor¬ 
kom, može se vezenjem ukrašavati. 

Evo jednog primjera: 

Prilikom pletenja pojedinih predmeta, nakon što je ispletena 
pasica, treba u određenim razmacima isključiti igle iz rada i dalje 
plesti. To se može izraditi na prednjici bluzice, haljine i slično. 
Nakon što je predivo izglačano, ručnom doradom, kao što prika¬ 
zuje slika 120 sa polulcružićima, vunicom druge boje, može se 
izraditi cik-cak motiv. 

Raditi treba tako, da se zahvati tri očice od gore prema dolje, 
provuče nit, zatim u drugom redu, gdje je ispuštena očica, opet 
zahvati odjednom tri očice (u prorijeđenom redu) provuče nit, 

a nakon toga opet na lijevoj, odnosno desnoj strani, i tako treba 
stalno ponavljati. 



SI. 120 — Ukrašavanje pletiva 

Izvođenje motiva na pletivu 

Pletivo se može ukrašavati i tako, da se nakon što je ispleten 
odjevni predmet, recimo jednobojna bluzica ili haljina, na istoj 
vezenjem izradi odgovarajući motiv — recimo cvijet, leptir i slično. 
Na pletivu se uzorci obavezno izvode vunicom odgovarajuće kon- 
tra-boje, da bi efektno djelovalo. Vezenje na pletivu izvodi se tako, 
da se iglom zahvati ispod očice, koju se želi prekriti ukrasnom 
bojom i tako stalno radi odgovarajući uzorak — vezom štapići, 
i to uvijek u smjeru očice. Očice treba uvijek pravilno prekriti 
vunicom ukrasne boje. 

Vunica ukrasne boje treba biti iste debljine, kao što je vunica 
sa kojom je ispleten dotični komad, ili treba biti deblja, da bi 
prekrila osnovnu donju očicu. Jer, uzorak treba prevladati, da se 
ističe. 

Ako je pletivo nešto grublje, tako da se prilikom vezenja ne 
može točno odbrojavati očice, u tom slučaju je dobro, da se na 

SI. 122 — Primjer za vezenje 


pletivo postavi odgovarajuće rijetko platno, na kojem su jasno 
vidljivi kvadratići, te se preko takve tkanine može izvoditi vezenje. 
Nakon što je izvezen odgovarajući motiv, treba niti od pomenute 
tkanine, pojedinačno izvlačiti, kako one po osnovi, tako i po potki. 
Na taj način se lakše izvodi vezenje na pletivu, a izrađeni motiv 
će efektnije djelovati, jer će ukrasni konac biti nešto podignut iz¬ 
nad pletiva. 

Ukrašavanje tkanine — izvlačenjem niti 

Slika 122 prikazuje primjer ukrašavanja tkanine tako, da se 
prethodno izvuče pojedine niti na osnovnoj tkanini, a nakon toga 
se ručnom doradom izvodi ukrašavanje. 

Kao što je vidljivo na slici, takvo ukrašavanje se može izvoditi 
na više načina. 

Takvim postupkom može se uljepšati bluzica, suknja, haljina, 
zastori i drugi predmeti za kućanstvo. 

Za izradu stolnjaka treba odabrati odgovarajuću tkaninu, koja 
nije suviše gusto tkana, kako bi se moglo izvlačiti niti. Izvučene 
niti treba da ostanu dok se ukrasnim koncem izveze uzorak. Tek 
tada na krivoj strani ostatke niti porezati. 

Ukrašavanje nabrane tkanine 

Suknju ili neki drugi odjetni predmet, te zastor i zavjesu, može 
se ukrašavati pomoću debljeg konca, vunice ili odgovarajućeg gaj¬ 
tana. Za takvo ukrašavanje treba dotičnu tkaninu prethodno na¬ 
brati, a zatim ukrašavati, kao što prikazuje slika 123. 

Osim toga, takvim načinom ukrašavanja može se izraditi veoma 
lijep jastučić ili neki drugi predmet za kućanstvo. 



SI. 123 — Ukrašavanje tkanine 

Uradite sami 
UKRASNI JASTUČIĆ 

Na kauču ili na nekom drugom ležaj u, veoma efektno će dje¬ 
lovati ukrasni jastučić, kojeg možete izraditi sami. 

Skrojite željenu veličinu jastučića od tamnije jednobojne tka¬ 
nine, istog sašite i napunite spužvom ili nekim drugim materijalom. 

Nakon toga, na bijelom platnu nešto manjeg formata, nego što 
je jastučić, vezenjem izraditi odgovarajući motiv: ružu, cvijeće i 
slično, sa nekoliko žarkih boja (zelena, crvena, žuta, plava). Uokolo 
izvezene tkanine našiti volančić od lagane bijele, po mogućnosti, 
svilene tkanine. Takav ukrašeni komad treba našiti na jastučić. 
Iznenadit ćete se, kako ste u tili čas izradila veoma lijep ukrasni 
predmet. Jastučić će biti za pet! 


SI. 125 — Izrada volana 


Ukrašavanje tkanine, recimo zavjese, draperije, suknje, haljine 
oko struka te bluzice, može se izvesti i na taj način, da se tkaninu 
u odgovarajućim razmacima nabere, šivaćim strojem prošije, ili 
koncem za ručni rad odgovarajuće boje ukrasi. 


SI. 124 —Suknja ukrašena vezenjem 


Ako se bavite ručnim radom, poslužite se ovim primjerima, mo¬ 
ći ćete u kratkom roku izraditi veoma lijepu suknju i bit ćete mo¬ 
derno i lijepo obučena. 



Rese za zavjese, šal, torbicu 

Rese za zavjese se može izrađivati na više načina. Evo jednog 
primjera: 



SI. 121 — Izrada resa 



Izrežite karton u širini, koja će vam odgovarati za dužinu resa. 
Nit omotati oko takvog kartončića, a nakon što ste dovoljno na¬ 
motali, uzmite škare i presjecite niti na jednoj strani kartončića, 
kao što je na slici prikazano. Niti treba odmah zahvatiti vunicom 


i privezati. Nakon toga, uokolo omotati vunicu i privezati. Takve 
rese se može izrađivati za zavjese, prekrivače ili za šal. 

Ukrasna kuglica 

Prilikom izrade haljine ili kapice za djevojčicu, često puta treba 
izraditi i ukrasnu kuglicu. Osim toga, takva kuglica se stavlja na 
rukavice, čarape i cipelice za djecu, radi ukrašavanja. 

Za početnike i mlađe pletačice, korisno će poslužiti uputa za 
izradu takve jednostavne ukrasne kuglice. 

Treba načiniti dva jednaka kartonska kolutića. 

Ove kolutiće treba staviti zajedno, s tim, da se između istih, 
uokolo postavi nešto čvršća vunica. Vunicu treba omatati oko 
kolutića tako, da se istu provlači kroz otvor na sredini kolutića, 
a ujedno treba prstom pridržavati vunicu, da vunica ne bi bila 
previše labavo namotana. 

Kada je kolutić unaokolo namotan, vunicu treba uokolo pre¬ 
sjeći, a nit, koja je stavljena između kolutića, čvrsto stegnuti i 
privezati. Kolutiće otkloniti, vrške vunice malo obrezati, zaokru¬ 
žiti u pravilan oblik kuglice. Vunica, kojom se privezuje ukrasna 
kuglica, treba biti čvršća zato, jer će poslužiti za privezivanje 
kuglice na pleteni predmet. 

Ukrasna vrpca 

Na pletaćem stroju se može za par minuta isplesti ukrasna 
vrpca, koja će poslužiti za ukrašavanje dječje odjeće. 

Radi se na slijedeći način: Treba staviti u radni položaj igle: 

+ + + —+ —+ + + 

To znači tri igle su u radu, jedna izvan rada, jedna u radu, 
jedna izvan rada i još tri u radu. 

Pletenje se vrši tako, da se igla, koja je u sredim, između dvije 
isključene, stavi u mirovanje, isplete pet redova, zatim tu iglu 
staviti u rad, isplesti jedan red i opet staviti u mirovanje, isplesti 
pet redova, i t.d. ponavljati do željene dužine vrpce. 

Prilikom pletenja vrpcu treba stalno pridržavati, jer je pletivo 
suviše lagano. 

Izrada žnorice 

Cesto puta je kod pletenih predmeta potrebna odgovarajuća 
žnorica. Okruglu žnoricu se može izraditi na taj način, da se na 
dvorednom pletaćem stroju stavi u radni položaj, na stražnjem 
iglištu: jednu iglu, zatim na prednjem iglištu jednu iglu i. još na 
stražnjem iglištu jednu iglu u rad. Isplesti odgovarajuću dužinu, 
koja vam je potrebna u konkretnom slučaju. Treba upotrebiti deb¬ 
lju vunicu za takvu žnoricu. 

IZRADA RUŽE OD VUNICE 


Od vunice, pamuka, najlona i drugog materijala, može se izra¬ 
diti ruža, koja će poslužiti za ukrašavanje odjevnih i drugih pred¬ 
meta. 

Potreban pribor za izradu takve ruže je: drvena ploha u veličini 
kakvu se ružu želi imati. Na toj plohi treba izraditi 12 otvora, 
razmještenih u pravilnom razmaku. 



SI. 128 — Pribor za izradu ruže 


Kao što je na slici prikazano otvore treba načiniti u krug. Za 
tu svrhu treba izraditi 12 klinova odgovarajuće debljine, u dužini 
od 5—6 cm. Otvore na plohi treba označiti brojevima od 1—12. 

Način izrade: Vunicu treba unakrsno omatati, kao što je pri¬ 
kazano na slici 129, i to najprije od broja 12, gdje je ujedno vunica 
privezana, pa dolje do broja 6, zatim na broj 7. Nadalje, od broja 
7 na broj 1. Nakon toga, preko broja 12 i dalje nastaviti tako, da 
svaki puta bude zahvaćen jedan prazan klin i jedan klin oko 
kojeg je već omotana vunica. Takvo omatanje se vrši unaokolo 
sve do otprilike 10 redova, ako je vunica srednje debljine. Među¬ 
tim, ako se radi sa tanjom vunicom, trebat će izraditi nekoliko 
redova više, odnosno manje, ako je vunica deblja. 

Spajanje omotane vunice se vrši iglom za šivanje tako, da se 
sa vunicom iste boje, zahvaća omče između 1. i 2. klina, zatim, 
između 3. i 4. klina itd. unaokolo. 

Za izradu takvih ukrasnih ruža, različitih veličina, mogu poslu¬ 
žiti i ostaci vunice, koje se stvarno više ne može upotrijebiti za 
izradu nekog pletenog predmeta, jer se radi o manjim ostacima, 
a za ružu će upravo biti dovoljno. 



SI. 130 — Ruža od vunice 


Dobro je izraditi plohu sa nekoliko redova otvora, da bi se 
moglo izrađivati različite veličine ruža. 

Redovi otvora se mogu označiti slovima ili rimskim brojevima. 

IZRADA MILJEA, PODLOŽAKA, PREKRIVALA 

Na odgovarajućoj drvenoj plohi, veličine oko 50 cm u kvadrat, 
na kojoj je pričvršćeno 32 čavlića, omatanjem vunice ili pelgarna 
oko učvršćenih čavlića, može se na veoma jednostavan način izra¬ 
diti: milje, podložak, stolnjak, pa čak i prekrivač za ležaj. 


Drvenu plohu odgovarajuće veličine treba poravnati staklenim 
papirom tako, da bude glatke površine, zatim na istu pričvrstiti 
čavliće na način kako je na slici prikazano, u razmaku od 4—5 
cm, već prema tome, koju gustoću uzorka se želi imati. Treba sa 
lijeve i s desne strane postaviti po 9 čavlića, a na gornjoj i na 
donjoj strani po 7 čavlića. 

Takav predmet — podložak i drugo, radi se sa dvije niti, i to 
kako slijedi: 



Početnu nit vunice privezati na 2. čavlić gore, kako prikazuje 
slika (ravna linija), s tom niti proći ravno prema dolje, omotati 
oko 2. i 3. čavlića, zatim poći okomito gore i oviti oko 3. i 4. 
čavlića, pa opet prema dolje i oviti nit oko 4. i 5. čavlića, pa na 
gornjoj strani oviti oko 5. i 6. čavlića. Nakon toga poći prema 
dolje, omotati oko 6. i 7. čavlića, i opet na gornjem dijelu oko 
7. i 8. čavlića, te na donjem dijelu omotati oko 8. i 9. čavlića. 
Sada opet poći sa niti prema gore i oviti oko 2. čavlića s desne 
strane i produžiti sa niti vodoravno prema lijevoj strani, oviti nit 

oko 2. i 3. čavlića s lijeve strane, pa opet vodoravno na desnu 
stranu i oviti oko 3. i 4. čavlića, i opet na lijevoj strani oko 4. i 5. 
čavlića, na desnoj strani oko 5. i 6. čavlića, na lijevoj strani oko 
6. i 7. čavlića, na desnoj strani oko 7. i 8. čavlića i preći na lijevu 
stranu, oviti oko 8. čavlića, a iza toga nit izvesti izvan radne 
površine. 



Tada uzeti drugu nit (II.) istu pričvrstiti na 2. čavlić s lijeve 
strane, poći vodoravno na desnu stranu (isprekidana crta ozna¬ 
čava II. nit), i tako nastaviti kako isprekidana nit označava. Dalje 
se radi tako, da se sa I. niti prođe jedan puta vodoravno i oko¬ 
mito, a onda sa II. niti proći jedan puta okomito i vodoravno 
i tako oko 10 puta, ako se radi sa debljom niti, odnosno 20 puta, 
ako se radi sa tanjom niti. Spajanje se vrši prema skici veziva¬ 
njem ukrštenih niti. 

Dorada tj. spajanje se vrši iglom za šivanje, koja ima nešto 
veću očicu tako, da se na svim križnim mjestima križane niti 
vezuje. To se može raditi sa vunicom s kojom je rađen dotični 
predmet, ili sa vunicom druge boje. Nit se ne smije previše zate¬ 
zati. Treba raditi od kraja prema sredini, uvijek uokolo, pri čemu 
svaki puta treba zahvaćati ispod unakrsne niti i iste vezati odgo¬ 
varajućim vezom, kao što to prikazuje slika 132. 

Ako izradite nekoliko takvih miljea, recimo 4, 6 ili 9 kom. i 
iste međusobno spojite, imat ćete prekrivač za dječja kolica, stol- 
njak, a od više dijelova čak prekrivač za ležaj. 

RUČNI RAD ZA DJEVOJČICE 
Kroz igru do radnih navika 



SI. 134 — Ručni rad djevojčice 


Svakoj djevojčici je potrebno da ima osnovne pojmove o ruč¬ 
nom radu: šivanju, vezenju i pletenju. Radi toga je dobro, da se 
djevojčice već od malena privikavaju ručnom radu. 

Mnoge djevojčice, već u predškolskom uzrastu imaju interes 
za ručni rad. Međutim, s obzirom da je većina majki zaposlena, 
njihove kćerkice nemaju dovoljno mogućnosti i prilike da nauče 
šivati i vezenjem ukrašavati pojedine predmete, prvenstveno za 
svoje lutke. 

Ovih nekoliko primjera namijenjeno je za malene krojačice, 
vezilje i pletačice. 

Postepeno treba uvježbavati spretnost u rukovanju iglom i u 
točnom i pravilnom izrađivanju uzoraka. 

OD KRPICA I VUNICE — LUTKA 


Svaka djevojčica želi imati svoju lutku. Lutka je najmilija 
igračka za djevojčice. Radi toga, mnoge djevojčice u igri s raznim 
predmetima od krpica i ostataka vunice, izrađuju lutke. 

DJEČJA IGRA 

Kroz igru djeca proživljavaju radost i veselje. Igra je za 
dijete život. 

Mnoge djevojčice kroz igru s lutkama, nauče šivati i ukrašavati 
jednostavnu odjeću za svoje lutke. Na osnovu takvih primjera, 
kasnije i za sebe izrađuju po neki predmet. 



SI. 135 i 136 — Dječje igračke 


Dijete, koje se od malena privikne na rad, makar i kroz igru, 
kasnije u životu lakše se prihvaća različitih poslova. 

Tako djeca uz pomoć raznih igračaka, lutki i slikovnica, maš¬ 
taju i u zajednici stvaraju različite sitne predmete za igru. Na taj 
način dijete stiče radne navike. 

U igri je dijete marljivo i uporno, dobrovoljno prihvaća po¬ 
trebne discipline, te razvija osjećaj zadovoljstva i životne radosti. 



SI. 137 — Pribor za šivanje 


ŠIVANJE 

Za krojenje i šivanje treba pripremiti pribor: centimetar, kre¬ 
du, škarice, iglu, konac i krpice. 

Na slici je prikazano kako ćete običnim bodom za šivanje spa¬ 
jati skrojene dijelove odjeće, recimo haljinu za lutku. Ako nešto 
nećete znati sama, pomoći će mama. 

Najprije treba naučiti uvesti konac u iglu. Ispočetka će biti 
malo teškoća, a kasnije, kada se uvježbaju vrijedne ručice, brzo 
će pogoditi na igli ušice. 



SI. 138 — Osnovni bod za šivanje 

U početku radite na malim krpicama, recimo obrubljivanje 
maramice, a kasnije, kada se vrijedne ručice uvježbaju, i mamu 
će da obraduju. Marljiva djevojčica i po čitav dan nešto stvara, 
za svoju lutku haljinicu i po nekoliko puta, šije i para. 


n 

»Moram izraditi suknju, bluzicu i kecelju, hoću da imam lutku 
modemu«. 

Od krpica žarkih boja, imat će haljinu lutka moja. Kao prava 
krojačica će biti njezina mama, sve će sašiti sama. 

Ako će biti dosta tkanine, skrojit ću i dvije haljine. Odmah ću 
ih sastaviti i na lutki isprobati. Baš joj lijepo stoji, kao kada 
pravi majstor skroji. 



SI. 140 — Djevojčica krojačica 


IZRADA LUTKE 

Za tijelo lutke može se upotrijebiti razne krpice. Srednji dio 
tijela, može se sašiti od nešto veće krpice. Načiniti u vidu male 
vreće i to napunite ostacima od krpica. Otvor šivanjem zatvoriti. 

Na isti način se može izraditi i glava. Od starih čarapa, načinite 
noge. Glavu i noge našiti na tijelo i dobit će se oblik lutke. Ostatke 
vunice, koje je mami ostalo od pletenja, upotrijebite za izradu 

frizure. U tu svrhu na vrhu glave treba našiti krpicu, a na njoj od 
vunice izraditi kosu. 

Od krpice druge boje treba izrezati oblik očiju, usta i nosa. 
Sve to našiti na glavu i imat ćete lutku pravu. 

Oko izrade prve lutke bit će nešto više rada, ali će poslužiti 
za iskustvo, tako da ćete drugu i treću načiniti ljepšu i veću. 

Kada se u igri i radu udruži nekoliko vrijednih djevojčica to 
biva, kao mala tvornica. 

Krojenje 

Djevojčice, koje znadu čitati i pisati, poslužit će se krojem 
odjeće za lutku veličine 35 cm, suknja 4- bluzica = haljina, zatim 
kecelja i marama koja je prikazana na si. 139 strana 134. 



SI. 142 — Haljina za djevojčicu 


Treba samo precrtati naznačene krojeve i u toj veličini nači 
nite najprije od papira kroj postavite na krpicu, kredom uokolo 
malo označite i krojite. Odmah nakon toga, možete pristupiti ši¬ 
vanju odjeće za lutku. Haljinu ćete moći izraditi tako, da označeni 
kroj za suknju i bluzicu u struku spojite. 

Tako će mnoge djevojčice, kao dobre mame, za svoje lutke, 
odjeću šiti same. 

VEZENJE 


Križić se može raditi na više načina. U ovom primjeru, treba 
najprije ispuniti jedan red od lijeva na desno, izraditi samo šta¬ 
piće, a u povratku, od desna na lijevo, nastat će križići. 



SI. 143 — Osnovni bod za vezenje (križići, kvadratići) 


Vezenje je jednostavan i interesantan rad za djevojčice. 

Na crtežu, slika 143, prikazano je, kako treba vunicu ili konac 
izvoditi prilikom vezenja. Pratite linije od broja 1 dalje. Pune crte 

označavaju ukrasnu nit, koja se nalazi na površini tkanine, a ispre¬ 
kidane linije, pokazuju pravac kretanja niti ispod tkanine. Veze¬ 
nje pomoću križića je najjednostavniji način ukrašavanja odjeće, 
zahtijeva samo dva zahvata. Iglom, u koju je uveden ukrasni 



SI. 144 — Vez štapići 



SI. 145 — Rubni vez 


konac, zahvaća se svaka druga kocka na tkanini. Tako se stvaraju 
križići, a dalje, križić do križića nastaju redovi i odgovarajući 
motiv. 

SI. 146 — Primjer za vezenje 


Poznato je da svaka majka ima brige u vezi s oblačenjem 
djece, naročito, ako je brojnija obitelj, a prihodi skromni. Ove 
upute i primjeri za rad su tako pojednostavljeni, da će mnoge 
djevojčice uz pomoć majke izrađivati jednostavnije predmete i 
vezenjem ukrašavati. 

Djevojčice dok su malene, mnogo truda daju, da svoje lutke 
uljepšaju. Zamišljaju, da su mame, kuhaju i spremaju same. Svoje 
lutke oblače i presvlače, stavljaju ih spavati... »Nemoj lutko 
plakati, mama će ti svašta dati«. Mama mora raditi, tebi kecelju 
sašiti... 



SI. 147 — Izrada monograma s vunicom 


Tako mnoge djevojčice ručnim radom — vezenjem, ukrašavaju 
najprije svoje lutke, a kasnije i druge predmete za u kuću. 

Plod trešnje je lijep i jednostavan primjer za vezenje. Primje¬ 
nom žarkih boja (crvena za trešnje, zelena za listove i stabljike), 
može se izraditi veoma lijep motiv. 



SI. 148 — Primjer za vezenje — plod trešnje 


PRIMJER ZA VEZENJE STOLNJAKA 

Uz pomoć veza križići i primjenom ovog uzorka, može se izra¬ 
đivati milje, podložak, stolnjak i druge predmete. Treba upotrije¬ 
biti crvenu i plavu boju, kao ukrasne na bijeloj podlozi. 

Slijedeći motiv ćete raditi sa bodom pred iglu ili nekom dru¬ 
gom vrstom veza. 

SI. 149 — Cik-cak uzorak 


SI. 150 — Primjer za vezenje 



SI. 152 — Motiv za vezenje SI. 153 — Vezena haljinica 


Primjenom polukružnog veza, spretnije djevojčice će na svojoj 
odjeći izrađivati cvjetiće i tako ukrašavati: kecelju, haljinu... 




Vezenje miljea i stolnjaka 

Marljivije djevojčice, koje znadu izvoditi vezenje na tkanini, 
za Majčin dan će izraditi milje ili stolnjak, što će majku posebno 
obradovati, kao najmiliji dar, jer su izradile nježne ručice njene 
djevojčice. 



SI. 154 — Izrada miljea 



SI. 155 — Stolnjak 


Za izraditi milje potrebno je imati komad odgovarajuće tka¬ 
nine u veličini oko 40x40 cm, a za stolnjak: 130x130 cm. Uzoraka 
imate stvarno na biranje u ovoj knjizi i uz malo truda bit će 
radosti. 


146 



SI. 156 — Primjer za vezenje 

PLETENJE 

Stvaranje prve očice 

Doći će hladniji dani, trebat će za lutku isplesti šal, kapicu, pa 
možda i haljinicu — zimsku odjeću, da se ne prehladi. 

Marljivije i spretnije djevojčice prihvatiti će se i toga posla. 
Međutim, ako vam je pletenje nepoznanica, za početak se po¬ 
služite ovim kratkim uputama. 



SI. 15 7 — Stvaranje prve očice 


Uzmite dvije igle i malo vunice. Pokušajte raditi prema ovom 
crtežu. U pravilu, vunica se mora uvijek kretati između prsti pre¬ 
ma palcu lijeve ruke. Iglu treba uhvatiti desnom rukom i istu 
usmjeriti odozdo prema gore, iglom zahvatiti omču, koju smo 
prethodno načinili na palcu, kao što prikazuje slika 157. 

Zahvatom igle u omču, načinjena je prva očica prvog reda. Na 
isti način stvorit ćemo drugu i sve ostale očice istog reda. Kada 
je načinjeno, recimo 10 očica, treba iglu premjestiti iz desne u 
lijevu ruku, a desnom rukom uzeti drugu iglu i raditi dalje. Naj¬ 
prije zahvatiti prvu očicu, koja je na igli, oviti nit oko igle, a 
nakon toga, vunicu povući kroz već izrađenu očicu. Na taj način, 
stvorena je prva očica, drugog reda. Na isti način stvarat ćete 
i sve slijedeće očice. Tako će očica do očice činit red, a niz redova 
činit će krpicu, pa i haljinicu. Najprije treba izrađivati krpice, 
pa jednostavnije predmete, a kada malo uvježbate, isplesti ćete 
haljinicu za lutkicu, a kasnije za sebe i za svoju seku. Isplesti 
ćete šal, kapicu, cipelice, torbicu ... 



Primjer za pletenje 

PULOVER za bracu od 2—3 godine 

Za prednjicu treba navesti 50 očica = 25 cm. Plesti, odgovara¬ 
jući jednostavan bod, do oko 15 cm visine, tada suziti za izrez 



rukava. Najprije oduzeti 2 očice, zatim po jednu očicu sa svake 
strane. Ostat će 44 očice. Dalje plesti ravno do 25 cm, oduzeti za 
kosinu ramena, 3x2 očice sa svake strane u svakom 4. redu. Pre¬ 
ostale očice završiti odjednom. Isti takav komad isplesti za leđa. 

Za rukav treba navesti 28 očica, dodavati 5x1 očicu u svakom 
6. redu s obje strane. Nakon što je ispleteno 16—18 cm, treba 

oduzimati za kuglu rukava, po 2—3 očice odjednom, sa svake 
strane, u svakom 2. redu, a kad ostane 5—7 očica iste treba 
završiti odjednom. Pasicu oko vrata se može posebno isplesti i 
našiti, ili nakon što su dijelovi sastavljeni, zadnje očice navesti 
na igle i isplesti oko 15—16 redova. 

Takav puloverčić mogu djevojčice izraditi za bracu ili seku. 




SI. 160 — Pletene cipelice SI. 161 — Kroj za cipelice 


PLETENE CIPELICE 

Na osnovu ovog crteža, djevojčice, koje već znadu plesti, moći 
će za svoju malu seku isplesti cipelice, kao što prikazuje slika 160. 

Treba nanizati 60 očica, što će činiti širinu od 22 cm, plesti 
ravno do 60. reda. Tada dodati sa svake strane po 12 očica i plesti 
do 134. reda. Nekoliko redova prije završetka pletivo malo suža¬ 
vati, recimo sa svake strane po 6—8 očica, da bi se dobila odgova¬ 
rajuća okruglina na prednjem dijelu cipelice. Nakon što su cipe¬ 
lice ispletene, ručnom doradom spojiti iglom za šivanje, i upo¬ 


trebom vunice s kojom su cipelice ispletene. Osim toga, treba 
izraditi male ukrasne kuglice i sa žnoricom našiti na prednjem 
dijelu cipelice. 



Iako još niste dovoljno uvježbala pletenje, samo nastavite sa 
radom, jer, svaki, pa makar i jednostavan predmet, kojeg izradite 
pletenjem, donosit će vam radost i želju za daljnje pletenje. 

PREKRIVAC ZA KOLICA 


Za izradu prekrivača za dječja kolica ne treba mnogo razmiš¬ 
ljanja. Treba samo znati stvarati očicu do očice. Ako imate dvije 
vitice vunice, dakle oko 200 grama, debljine Nm 13/3, za kratko 
vrijeme možete izraditi prekrivač za kolica u veličini od 50x60 cm. 



Treba navesti odgovarajući broj očica i isplesti potrebnu 
dužinu. 

Na ispletenom prekrivaču izradite rese u dužini od 6 do 10 cm. 
Ovaj rupičasti uzorak prikazuje lik »Buba mare«. U pletenju se 
može primijeniti i neki drugi uzorak, već prema vlastitom ukusu 
i želji. 


PRESVLAKA ZA LUSTER 

Ako imate luster u obliku velike kugle, od vunice možete isple¬ 
sti presvlaku za takvu kuglu. Primjenom žarkih boja, recimo na¬ 
rančaste, crvene i slično, postiže se veoma lijep efekat. Treba 
navesti odgovarajući broj očica, plesti prorijeđen uzorak, mre- 
žast, plesti u obliku čarape ili otvoreno, a kasnije sastaviti. 

Nakon što je takva presvlaka ispletena, jednu stranu treba 
zatvoriti, odgovarajućim bodom za šivanje, navući na luster, a 
zatim na gornjem dijelu zatvoriti. Na toj strani se može provući 
žnorica i privezati. 

I ovakav predmet se može izraditi od ostataka vunice, možda 
čak i kombinacijom boja. Isprobajte sami i odlučite. Ideja je tu. 
Treba se prihvatiti posla. 


PLETENJE ČARAPE 

Na dvorednom stroju se čarapa može plesti u crijevu, po sis¬ 
temu kružnog pletenja ili otvoreno na jednorednom pletačem 
stroju. 

Ako se plete u crijevu, broj igala s kojima se plete čarapa, 
treba biti djeljiv sa brojem četiri. 

Na primjer: navesti ćemo 60 očica, isplesti pasicu, zatim gornji 
dio čarape. Sužavati prema potrebi. 

Prije početka pletenja stopala, očice sa prednjeg iglišta treba 
premjestiti na stražnje iglište. Nakon toga sa svake strane skinuti 
po 15 očica na pomoćnu iglu, a sa očicama na preostalih 30 igala 
dalje isplesti 50 redova. Dio za prste plete se tako, da se na lijevoj 
i desnoj strani dvoiglenim dekerom u svakom drugom redu po 
jednu očicu pomakne za jedno mjesto. Kada je preostalo četiri 
očice treba ih skinuti, završiti. 



SI. 164 — Pletenje čarape SI. 165 — Model čarape 

Peta čarape se plete tako, da skinutih 15 + 15 očica ovjesimo 
na stroj, (kod toga treba voditi računa, da sredina stražnje strane 
čarape, bude točno namještena u sredini), stavljati po jednu iglu 
u mirovanje, sve dotle dok ne ostane 10 očica u sredini. Istim 
redom treba igle vraćati u rad, sve dotle dok sve igle ne dođu u 
položaj rada. 

Za gornji dio stopala plete se 50 redova do ostatka od četiri 
očice isto kao i za donji dio stopala. Nakon završetka, treba paž¬ 
ljivo spojiti gornje sa donjim očicama. 

Pletenje čarape otvoreno 

Najprije treba isplesti gornji dio čarape (u jednakim odstoja¬ 
njima oduzimati, prema dolje do gležnja s obje strane). Dalje se 
radi tako, da se sa svake strane skine po 1/4 očica na pomoćnu 
nit. Od preostalih očica plesti gornji dio stopala, zatim dio za 
prste i to sa skraćenim redovima, pa donji dio stopala ravno 
plesti isto toliko kao i gornji dio stopala do pete. Petu treba plesti 

sa skraćenim redovima. U donjem dijelu stopala u zadnjim redo¬ 
vima treba dodati sa svake strane po nekoliko očica, nakon sva¬ 
kog četvrtog reda. Na završetku sve otvorene očice skinuti na po¬ 
moćnu iglu. 

Sastavljanje čarape 

Ako je čarapa pletena otvoreno, istu treba po dužini sastaviti. 
Očice na obim stranama treba spojiti ručnim pletenjem. Gornji 
i donji dio stopala spaja se tako, da se počima od pete prema 
prstima. 

MODERNA TORBICA 

Djevojke veoma rado nose torbice, pletene ili izrađene od tka¬ 
nine i ukrašene različitim uzorcima. 



SI. 166 — Torbica 

Moderne su pletene torbice, izrađene u jednoj boji, a isto tako 
i razne šarene. Osim toga, u posljednje vrijeme se mnogo nose 
torbice koje su istkane u narodnom vezu. 

Torbicu se može isplesti u glat pletivu jedne boje ili izraditi 
od tkanine ili jute, a zatim vezenjem uljepšati. 

Na slici 166 prikazan je crtež torbice, koja je izrađena od ju- 
tene tkanine odgovarajuće boje i vezenjem ukrašena. Od ostataka 
vunice, različitih boja, može se na jednostavan način izraditi ta¬ 
kva torbica. Veće ruže, prikazane na slici, izradite po uputi, za 
izradu ruže, recimo tri ruže od vunice plave boje, zatim tri ruže 
od crvene vunice i tri ruže od zelene vunice. Iste treba našiti u 
odgovarajućim razmacima na prednjici torbice. Uz to, kao što je 
označeno, manje cvjetiće treba izraditi od vunice različite boje 
i iste našiti uokolo ruža. Ove cvjetiće možete raditi na osnovu 
primjera za vezenje. Kvadrati, koji su označeni na torbici izrađeni 
su također od vunice, druge boje. Uz to treba izraditi rese i remen 
i torbica će biti posebno lijepa. 


»DUNAV« — Tekstilni kombinat — ČELAREVO 

STOVARIŠTE 

Zagreb, Martićeva 5, Tel. 417-287 

Vrši prodaju: 

KUDELJINOG kanapa, užadi i gurte, 

SISAL vezivo, kanap i užad, 

JUTA: tkanine i vreće, 

POLIPROPILEN tkanine i vreće (za voće i povrće) 
FLOTEKS tkanina za konfekciju i dekoraciju 

FRANCUSKA KAPICA 
Pletena 

Primjenom skraćenih redova može se na jednostavan način i 
brzo izraditi francusku kapicu. 

Treba navesti 44 očice, isplesti nekoliko redova za početak i 
odmah skraćivati redove, na primjer na lijevoj strani' iglišta od 
glave stroja, po dvije igle odjednom stavljati u mirovanje i tako 
sve dotle dok ne bude 28 igala u mirovanju. Nakon toga igle iz 
mirovanja istim redom vraćati u rad. 

Kada su sve igle dospjele u radni položaj, ponovo treba stav¬ 
ljati u mirovanje, kao i u prethodnom objašnjenju. Takav postu¬ 
pak treba ponoviti šest puta. 

KAPA ZA DJEVOJKU 

Na pletačem stroju može se isplesti kapa sa posebnim uzor¬ 
kom, kriva strana uzorka, kao što prikazuje slika 167. 

Ovaj uzorak se radi na slijedeći način: Treba navesti 20 očica, 
kako je prikazano na skici, znak + označava iglu u radu, a znak — 



SI. 161 — Pletena kapa 


+++—+++++—+++++—+++ 17—20 R. 

--I-— -j- — — —i-1--- 13—1$ 

+ + + — + + + + + — + + + + + — + + + 9 — 12 
--i -— -1 - - -1- 1 5 8 

+ + H-+ + + + + — + + + + + — + + + 1—♦ 

Da bi se dobilo kroj kape kako je prikazana na slici, treba 
raditi ovako: Navesti 9 očica, isplesti 70 redova, (brojač redova 
vratiti na »0«) ove igle staviti u mirovanje, u sredini stroja izosta¬ 
viti 85 igala, a odmah nakon toga navesti 9 igala i isplesti 70 
redova. Tada navesti i onih 85 očica u sredini stroja i plesti oko 
110 redova, malo sužavati i na oko 170 ispletenih redova završiti. 

Izraditi ukrasnu kuglicu, kapu ručno sastaviti i kuglicu našiti. 

Pletena kapa za dječaka 

Od ostataka vunice, primjenom različitih boja, može se isplesti 
kapa u krivo-pravom pletivu. Treba navesti oko 120 očica, plesti 
dvadesetak redova bojom A. Ovo će služiti kao pasica, zatim, nešto 
rjeđim uzorkom bojom B. I tako nastaviti sa izmjenom boja na¬ 
kon svakih 20 redova. 

RUKAVICA S PRSTIMA 

Po sistemu kružnog pletenja plete se rukavica sa prstima. Za 
isplesti takvu rukavicu potrebno je oko 100 grama kvalitetne vu¬ 
nice, na primjer »Soraja« ili neke druge približne kvalitete. Treba 
navesti 68 očica, isplesti 30 redova krivo-pravo za pasicu. Dalje 
plesti glat i do dijela za palac vršiti proširivanje sa nekoliko 
očica. Zatim za palac odvojeno isplesti sa oko 22 očice, koje treba 
posebno navesti. 



SI. 168 — Pletenje rukavice 


označava da je igla u mirovanju. Sa strane broj označava koliko 
redova treba isplesti sa označenim raportom: 


Dalje treba nastaviti s pletenjem osnovnog dijela rukavice 
ravno do prsti. 


1 

Postojeće pletivo podijeliti u četiri jednaka dijela i staviti na 
igle za kopčanje, kao što prikazuje slika, a na iglama ostaviti 
odgovarajući broj očica (oko 18—19) za pletenje malog prsta. 

Prije završetka pletenja pojedinog prsta, treba postepeno su¬ 
žavati oduzimanjem po jednu očicu. 

NAPRAVA ZA TKANJE 

Uz pomoć ove male i jednostavne naprave za tkanje, marljivije 
djevojčice mogu kroz igru i zabavu od vunice tkati desenirane 
predmete. 

Na istom principu izrađen je i nešto veći tkalački stan, na ko¬ 
jem žene izrađuju za sebe i za potrebe domaćinstva različite pred¬ 
mete: milje, podložak za na stolicu, manji stolnjak, prekrivač (sa¬ 
stavljen od nekoliko dijelova), tepih i t. d. Na takvom malom tka¬ 
lačkom stanu može se istkati odgovarajuća desenirana tvid tka¬ 
nina širine oko 40 cm, koja može poslužiti za izradu suknje, pa 
čak i kostima. 



Informaciju za nabavu takve naprave i uputu za rad, možete 
dobiti na adresu: F. štimac, 41070 Gračani. 

OBJAŠNJENJE ZNAKOVA NA CRTEŽIMA 

Na krojevima, kao i u tekstu upotrijebljeni su posebni zna¬ 
kovi i skraćenice. 

1. Redovi su označeni sa slovom R. 

2. Očice su označene sa kraćenicom Oč. 

3. Pokraj crteža — kroja označena je dužina i širina predmeta 
za pletenje u cm. 

4. Unutar crteža nalaze se brojevi npr. 6x1 i uokvirena brojka 
4. To znači da treba 6x1 očicu oduzeti ili dodati u svakom 4. redu. 
Da li treba oduzeti ili dodati vidi se po tome, da li se kroj na 
tom dijelu proširuje ili sužava. 

5. Uokvirena točkica označava, da treba označeni broj igala, re¬ 
cimo 7x4 stavljati u mirovanje, radi ušitka. Radi se po sistemu 
skraćenih redova. 

6. Uokvireni trokutić usmjeren u lijevo ili u desno, označava 
da treba odgovarajuću očicu premjestiti za jedno mjesto u lijevo 
ili u desno, već prema tome, na koju stranu je trokutić usmjeren. 

7. Znak BI, B2 i t. d. označava boju 1 = recimo osnovnu boju, 
bijelu, a brojka 2, označava drugu — ukrasnu boju, recimo crve¬ 
nu ili crnu, već prema tome koju ćemo boju upotrebiti za uzorak, 
kojeg pletemo. 

8. Iz tehničkih razloga stavljeno je samo 1/2 kroja, ali je ispod 
označen broj očica za cijelu širinu dotičnog komada za pletenje. 

9. Na crtežu za pletenje uzorka točkicama su označene igle, koje 
treba stavljati u mirovanje. Pokraj takvog crteža stoji: 1—2, zatim 
3, pa 4—5 i t. d. To znači da treba 1. i 2. red plesti sa označenom 
postavom igala, a zatim 3. red slijedećom postavom (raportom) 
igala i t. d. 

Pleteni predmeti su označeni rimskim brojevima: I. Prednji dio 
bluzice, haljine, pulovera, itd. II. stražnji dio bluzice, haljine, pu¬ 
lovera, itd. III. rukav. 

ABECEDNO KAZALO 


B 


Bluzica bez rukava. 

Bluzica s kimono rukavima .... 

Bluzica na kocke. 

Bluzica, suknja, haljina. 

Boje u odijevanju. 

. .... 13 

.100 

.77 

. . . 88—92, 95 

.100 

D 


Djevojčica krojačica. 

Domaćica krojačica. 

.135 

.81 

F 


Francuska kapica.. 

. . . . . 155 


G 

Glačanje pletiva 

H 

Haljina — razni modeli 
Hlače. 


71 


38, 56, 85 
43 


I 

Igla . . . • • 

Izrada lutke .... 
Izrada monograma . 

Izrada volana na zavjesama 
Izrada žnorice .... 
Izrezi i prorezi. 


7 

. 135 

113, 141 
. 123 

. 125 

45 

K 


Kapa za djevojku.156 

Kecelja.99 

Kombinezon. 54 

Konfekcijske mjere.80 

Kroj odjeće za lutku.134 

Krojenje.84 

M 

Milje, podložak, prekrivač.128 

Mladenačke haljine.93 

Muška vesta. 65 

Muški pulover.64 

N 

Narodni vez.40 

Numeracija prediva. 36 

O 

Objašnjenje znakova. 159 

Odjeća u folklornom stilu ..93 

Oduzimanje na pletivu.27, 28 

Ovratnik kao ukras.117 

P 

Papučica za bebu. 75 

Pasica na pletivu.47 

Peta čarape.76 

Pletači stroj »Orion«.18 

Pletena kapa.46 

Pletene cipelice.150 

Pleteni kaput.58 

Pleteni kaputić za dječaka.49 

Pleteni ogrtač.70 

Pleteni prekrivač za kolica.152 

Pletenica na raglanu.63 

Pletenje čarape.152 

Pletenje pulovera.33, 36 

Pletenje skraćenih redova.74 

Pojas od gurtne.96 

Pončo.42, 58 

Preračunavanje očica i redova u cm ....... 31 

Prematač vunice »Orion«.34 

Presvlaka za luster.152 

Prilagodite kroj svojoj veličini.83 

Proba i sastavljanje dijelova.87 

Proširivanje pletiva.29 

Pulover i hlačice za dječaka.41 

R 

Rebrasto pletivo. 9 

Rese za zavjese, šal, torbicu.124 

Rubno vezenje maramice.144 

Ručni rad djevojčice (šivanje, vezenje, pletenje) . . . 131—152 

Rukavice pletene.157 

Rupice za gumbe.51 

Ruža od vunice.126 

S 

Sastavljanje dijelova, ispletenih ........ 72 

Spajanje pletiva.73 

Stvaranje prve očice. 8 

Suknja, klasičan kroj.52 

Suknja od tri volana.95 

Suknja zvonolikog kroja.54 

š 

Šal za popodne i navečer.97 

T 

Tepih od vunice ..80 

Tkanje. 158 

Torbica. 154 

Trokutna marama pletena.55 


125 

123 


U 

Ukrasna kuglica i vrpca 
Ukrasni jastučić 


163 



























































Ukrašavanje odjevnih predmeta.Ug 

Ušitak na suknji. 54 

Uzimanje mjere.25 

Uzorci.. 11—13, 20—24 

Uzorak s narodnim motivima. 68 

V 

Vezenje, ručno ..102—108 

Vezenje na šivaćem stroju.109—112 

Vrste i sastav prediva. 35 

Vrste pletiva. 7 

2 

Žena domaćica na selu.38 

ženska vesta.61 

Ženske hlače. 9 S 

